Kocsis Ödön

A Csodatevő Sümegi Fájdalmas Szűz Mária Virágoskertje

Zarándokénekek és imák gyűjteménye

Mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

Kocsis Ödön

A Csodatevő Sümegi Fájdalmas Szűz Mária Virágoskertje

Zarándokénekek és imák gyűjteménye

Nihil obstat. 1944. febr. 23.

P. Kovács Raynér censor

Nr. 113/1944. Imprimi potest

Budapestini die 25. Februarii 1944.

Fr. Theodoricus Vargha Minister Provincialis

Nihil obstat. Dr. Stephanus Solymár

m. p. censor deputatus

Nr. 1595/1944. Imprimatur

Wesprimii, die 14. Aprilis a. D. 1944.

† Josephus m. p. episcopus

____________________

A könyv elektronikus változata

Ez a publikáció az azonos című könyv elektronikus változata. A nyomtatott könyv 1944-ben jelent meg az Antiqua Nyomdai és Irodalmi Rt. kiadásában.

Tartalomjegyzék

Impresszum

Tartalomjegyzék

Előszó

Énekek búcsúra induláskor

1. Jézus szent nevében induljunk

2. Mária szűz Anyánk, Hozzád indulunk

3. Mária, szűz Anyánk, tekints népedre

4. Megkondultak a harangok

5. Megyünk Hozzád szép virágszál

Énekek útközben

6. Atya Istennek leánya

7. Boldogasszony Anyánk

8. Boldog az a lélek, mely Máriához

9. Boldogságos szűz Mária – tiszta Szűz

10. Dicsértessél, oh Mária

11. Egek királynéja, Mária segíts

12. Kinek első szent királyunk

13. Köszönteni megyünk

14. Máriához, drága szűz Anyánkhoz

15. Máriát dicsérje lelkünk

16. Mária édes anyánk

17. Mária, szűz Anyám

18. Mondjunk dicséretet

19. Nézz le mennyből öröködre

20. Oltalmad alá sietnek

21. Oh áldott szűz Anya

22. Óh Mária! kinyílt virág

23. Üdvözlégy Mária, magas őrtorony

24. Üdvözlégy Mária tiszta szent Szűz

25. Dicsértessék Jézus neve

26. Nagyasszonyunk, anyánk, tekints e seregre

A kegyhelyre érkezéskor

27. Isten hozott e szent helyre

28. Jertek víg örömmel a hitnek szárnyain

29. Máriát dicsérni hívek jöjjetek

30. A sümegi szép templom kegyelmek helye

Énekek a kegyoltár előtt

31. Asszonyunk, szűz Anyánk, Üdvözlünk Tégedet

32. Dicsértessék a Jézus, Mária neve

33. Ha rá nézek szent képedre

34. Köszöntünk, szép szűz Mária

35. Oh Mária, kinyílt rózsa

36. Oh Nagyasszony, nemzetünk reménye

37. Üdvözlégy, üdvözlégy, egek Asszonya

38. Üdvözlégy, dicső Anyánk

Szentmiseénekek

39. Áldozzunk hív keresztények

40. Boldogságos szűz Mária, áldva köszönt hív néped

41. Isten legszebb temploma

42. Máriának tisztelői

43. Íme test lőn a kenyér

44. Oh üdvözítő Jézusom

Gyertyaszentelő napjára

45. Ősz Simeon

Gyümölcsoltó napjára

46. Mennyből alászállott

Fájdalmas péntekre

47. Fájdalomnak ünnepére

48. Kinek szívét a megígért fájdalomtőr általjárta

Sarlós Boldogasszony napjára

49. Az Istennek szent Anyjáról

Nagyboldogasszonyra

50. A mennyei szent városnak

51. Örülj, vigadj, tisztaságban

Kisasszony ünnepére

52. Nagy örömmel, énekléssel

Mária nevenapján

53. Mária drága neve

54. Mondj szívem dalt és magasztald

55. Ó mily édes, örvendetes napra ébredtünk

56. Szűz Mária nevenapját

Magyarok Nagyasszonya ünnepére

57. Ezeréves nemzetünknek

A kegyhelyen használatos énekek

58. Amíg szívem dobog, szűz Mária

59. Egek ékessége

60. Elárvult nép ajkán

61. Gyulladoz én szívem

62. Hozzád fohászkodunk

63. Hozzád repül ma hő fohászunk

64. Magyarország Nagyasszonya, édes jó Anyánk

65. Magyar szűz Anyádnak

66. Mondj naponkint

67. Oh életünk reménye

68. Oh Mária Isten Anyja

69. Szeretetnek édes anyja, Mária

70. Szűz Mária, hazánk reménye

Ének a szent kereszthez

71. Köszönteni jöttünk szent keresztfa

A kálváriainduláshoz

72. Isten Hozzád Anyám, itt a gyászóra

Esteli énekek

73. Adjon Isten jó éjszakát

74. A fényes nap immár elnyugodott

Körmeneti énekek

75. Édes Jézus öntsd szívembe

76. Fel magyar a drága Szív

77. Jézus Szíve legtisztább Szív

76. Jertek Jézus szíve templomába

79. Mély imádással köszöntlek

80. Oh örök szeretet nagy mélysége

81. Édes Jézus én szerelmem

82. Ez nagy Szentség valóban

83. Győzelemről énekeljen napkelet és napnyugat

84. Oh égből szállott kenyér

85. Üdvözlégy Oltáriszentség

86. Zálogát adtad óh Jézus

87. Halld jajkiáltásunk

88. Megjelent szűz Mária éppen dél vala

Énekek a szent olvasó végzésekor

89. Az örvendetes szent olvasó titkai

90. A fájdalmas szent olvasó titkai

91. A dicsőséges szent olvasó titkai

92. Tizenöt ékes rózsából

Az Úrangyala éneke

93. Az Úr angyala köszönti

Elbúcsúzó énekek

94. Eljött már órája búcsúzásomnak

95. Eljött már órája búcsúzásunknak

96. Isten Hozzád Anyánk

97. Isten Hozzád szép virágszál

Búcsúzás a kegyhelyről

98. Isten Hozzád, Anyánk, már mi elindulunk

Imák és könyörgések

Búcsúra készülők könyörgése

Ima a kegyhely meglátásakor

Ima kegytemplom előtt

Felajánló ima

A kegykép előtt I.

A kegykép előtt II.

Imádság a boldogságos szűz Mária képe előtt minden szükségben

Ima a fájdalmas Anyához bajban és szükségben I.

Ima a fájdalmas Anyához bajban és szükségben II.

Magyarország Pátrónájához

Ima a kegyhelyen I.

Ima a kegyhelyen II.

Imádság Mária közbenjárásáért I.

Imádság Mária közbenjárásáért II.

Búcsúzó ima I.

Búcsúzó ima II.

Könyörgés a Csodatevő Sümegi Fájdalmas Szűz Máriához

Imádság az elesett hősökért

Előszó

Sümeg Mária-kegyhely környéke buzgó zarándokvezetőinek féltve őrzött régi imakönyveiből gyűjtöttem az itt közreadott énekek javarészét egybe. Búcsújárásokat kedvelő hívek jól ismerik ezeket, és valahányszor hallják vagy éneklik, buzgóságuk lángja fellobog.

Az áldásos buzgóság lángját élesszük, és az annyira üdvös búcsújárások kedvelését fokozzuk a zarándokénekek minél szélesebb körben való elterjesztésével.

Üdvös az emberre nézve, ha itt-ott földi teendőitől és gondjaitól egy időre megszabadul, s kizárólag Istennel és lelke üdvével foglalkozhatik. Erre jó alkalmat nyújtanak éppen a zarándoklatok.

A zarándoklatok aztán különféle nehézségekkel vannak egybekötve, s ha mindezeket az ember a bűnbánat szellemében vállalja magára, hathatós eszközt nyer bennük bűnei ideiglenes büntetéseinek eltörlésére.

A búcsújárások nem csekély mértékben elevenítik fel az imádságban való buzgóságot is, mert a búcsúsok közt mindig akadnak néhányan, akik különös buzgósággal imádkoznak, és példájuk jótékony hatást gyakorol a többiekre.

A kegyhelyen találnak a hívek idegen lelkiatyát, akinek lelkük eddig eltitkolt sebeit könnyebben feltárhatják. Kedvező alkalom ez arra, hogy sok érvénytelen gyónás helyrehozassék, és sok feldúlt lelkiismeret újra megnyugodjék.

A búcsújárásokból számtalan jó áldás fakad, de talán a legnagyobb még is az, hogy az élet szükségeiben csodálatos módon is segítségünkre vannak. Elvitathatatlan tény ugyanis az, hogy a kegyhelyeken csodák történtek. A legkülönfélébb betegségekkel terheltek találtak ott gyakran rögtöni segítséget. A szentírás bizonyítja, hogy Isten az Ő kegyelmeit sokszor bizonyos helyekhez és tárgyakhoz köti. Azt is a szentírás tanítja, hogy rendkívüli kegyelem elnyeréséhez élő hit és szilárd bizalom kell. Az olyan helyeken pedig, ahol Isten az Ő csodatevő erejét rendkívüli módon nyilvánítja, az emberek hite és bizalma felébred, sőt megszilárdul.

A katolikus Anyaszentegyház mindig helyeselte a búcsújárásokat a velük járó sok lelki jó miatt. Aki tehát a búcsújárásokat gáncsolni akarná, annak az Anyaszentegyházat is gáncsolnia kell, amely a zarándoklatokat régebbi időkben még elégtételül is feladta a szentgyónásban.

Sümeg Mária-kegyhely, 1944 február 2-án.

GVARDIÁN

Énekek búcsúra induláskor

1. Jézus szent nevében induljunk

Jézus szent nevében induljunk útnak

Szűz Máriát hívjuk útitársunknak.

Óh Mária édes anyánk!

Vezérünk légy és pátrónánk.

Hadd el e világi mulandóságot

Keress Máriánál irgalmasságot.

Oh Mária … stb.

Ne higyj e világi mulandóságnak,

Mert csak csáb eszköze ez a sátánnak.

Oh Mária … stb.

Nyisd fel szemeidet, tekints az égre,

Szűz anya Mária csodaképére.

Oh Mária … stb.

Ő várja a bűnöst, mint anya fiát,

Ad a megtérőknek szép vigasztalást.

Oh Mária… stb.

Nyitva van Mária szíve ajtaja;

Anyai malaszttal a bűnöst várja.

Oh Mária … stb.

Teljes egész világ ennek hírével,

Dicső nagyhatalmú drága nevével.

Oh Mária… stb.

Mert akik a Szűzhöz szívből sietnek,

Vigasztalás nélkül vissza nem jőnek.

Oh Mária… stb.

El nem kerülheti Isten országát,

Ki híven tiszteli a szűz Máriát.

Oh Mária … stb.

Foganatos ennek esedezése,

Kedves szent Fiánál buzgó kérése.

Oh Mária … stb.

Áldozzuk fel Neki utazásunkat,

Cselekedeteinket s gondolatainkat.

Oh Mária … stb.

Minden lépésünkben Te szent nevedet.

Áldjuk, magasztaljuk szüzességedet.

Oh Mária … stb.

2. Mária szűz Anyánk, Hozzád indulunk

Dallam: „Üdvözlégy Krisztusnak”

Mária szűz Anyánk, Hozzád indulunk,

Legyen kedves Neked zarándok utunk.

Te kísérj el szent utunkban,

Hogy megjárhassuk boldogan.

Oh, ha Te vezérelsz, nem érhet veszély,

Ha Te velünk leszesz, nem kell más segély.

Jöjj hát velünk, oh Mária!

Jézus Krisztus édes Anyja.

Legyünk bár fáradtak hosszú utunkban,

Pihenést találunk Te oltalmadban.

Jertek el hát buzgó hívek,

Adjuk Neki szíveinket.

Nála leltek vigaszt szegény özvegyek,

Akik elhagyatva itt keseregtek;

Ő az elhagyottak Anyja,

A szentséges szűz Mária.

Árvák! kiknek nincsen édes anyátok,

Jöjjetek el velünk, ott majd találtok;

Ott a legjobb édes Anya:

Kérésteket meghallgatja.

Reátok vár Ő már kitárva kezét,

Keblére öleli minden gyermekét.

Sietünk hát Anyánk Hozzád,

Csak szent áldásodat add ránk.

Jézus Fiad előtt könyörj értünk,

Hogy mi szerencsésen Tehozzád érjünk,

Majd pihenünk szárnyaid alatt,

Hol az üdv forrása fakad.

Oh jer velünk Te kit nyomnak a bajok,

Ott tárd ki bánatod s majd tapasztalod:

Hogy Jézus a szent Szűz Fia

Sebeidet begyógyítja.

Zsámolyához jertek ifjak és szüzek,

Hozzatok Őneki ártatlan szívet.

A szüzesség liliomát,

Adjátok, adjátok majd Őneki át.

Emeljétek égre majd szemeiteket,

Jöjjetek el velünk ti is öregek,

Köszönjétek meg Istennek,

Hogy szép időt érhettetek.

Fáradtságainkat Neked ajánljuk,

Fogadd hát szívesen búcsújárásunk.

Jézus, Mária, Szent József!

Szent utunkban kísérjetek!

3. Mária, szűz Anyánk, tekints népedre

Mária, szűz Anyánk, tekints népedre,

Kik most elindulnak tiszteletedre.

Szent Fiadat kérd érettünk,

Őrangyalunk legyen velünk.

Elhagyjuk házunkat s házinépünket,

Tehozzád sietünk, hogy könnyeinket

Isten előtt kionthassuk

S bűneinket megsirathassuk.

Zengő énekszóval dicsér szívünk, szánk,

Vedd kedvesen tőlünk szerelmes dajkánk!

Hallgass meg imádságunkban,

Segélj búcsújárásunkban.

Elménket ne engedd, hogy tétovázzék,

Világi dolgokról, hogy gondolkozzék,

Te légy minden gondolatunk,

Te kormányozd akaratunk.

Irgalmasság Anyja, ha Te velünk lész,

Nem árthat utunkban nekünk semmi vész,

Mert hol Te vagy, nincs félelem,

Bármily nagy a veszedelem.

Jól tudták őseink, azért tiszteltek,

Kegyes jóságodat, mindig kerestek.

Bizodalmuk Benned vala,

Oh reménységünk hajnala.

Áldozatul adtak drága kincseket,

Mi elvisszük Hozzád bűnös szívünket,

Azonáltal Benned bízunk

S Fiad által megtisztulunk.

Nagy a Te hatalmad tagadhatatlan

Bizalmunk irántad kifogyhatatlan,

Kik Tehozzád folyamodunk,

Bűneinktől megtisztulunk.

Oltalmadra bízzuk hát mindenünket,

Erényes utakon vezesd léptünket,

Hajlítsd szívünk bűnbánatra,

S érdemesítsd szent malasztra.

Szeplőtelen szent Szűz, áldj meg bennünket,

Áldd meg országunkat és nemzetünket.

Áldd meg búcsújárásunkat,

Pártfogolj és védj mindnyájunkat.

4. Megkondultak a harangok

Dallam: „Oh Mária kinyílt virág”

Megkondultak a harangok,

Szívünkhöz szólnak e hangok,

Hogy készüljünk szent útra,

Buzgó búcsújárásra.

Jertek az Isten házába,

Részesüljünk áldásában

Hogy ezzel örömmel

Indulhassunk utunkra,

Szent búcsújárásunkra.

Most a világ hiúsága

Lelkünket ne háborgassa,

Szent a cél, mely vezérel,

Tartsunk az égiekkel.

Jertek az Isten stb.

Boldog, aki tiszta szívvel,

Hit, remény és szeretettel

Készül ezen szent útra

Buzgó búcsújárásra.

Jertek az Isten stb.

Oh bűnösök keljetek fel,

Megadatott már a szent jel,

Hív a harang zúgása,

Buzgó búcsújárásra.

Jertek az Isten stb.

Most oly szent útra készülünk

Hol égi kegyelmet nyerünk,

Ha az Isten irgalmát,

Kérjük az Ő malasztját.

Jertek az Isten stb.

Szülők, testvérek, rokonok,

Jó gyermekek, hű barátok,

Kik velünk nem jöhettek,

Elbúcsúzunk tőletek.

Jertek az Isten stb.

A szüzek királynéjának

Jézus Anyja, Máriának,

Magunkat gondjaiba

Bízzuk pártfogásába.

Jertek az Isten stb.

Fölséges Oltáriszentség,

Igaz Isten és Emberség,

Előtted esedezünk:

Légy utunkban vezérünk.

Jertek az Isten stb.

Isten minden szentjei

Angyalok dicső karai

Mellettünk tábort állva

Vigyázzatok utunkra.

Jertek az Isten stb.

Itt az oltár szent zsámolyán,

Térdeinkre leborulva,

Istenhez imádkozzunk

S még egyszer így szóljunk.

Jertek az Isten stb.

5. Megyünk Hozzád szép virágszál

Dallam: „Dicsértessél oh Mária”

Megyünk Hozzád szép virágszál,

Ki Istentül megáldattál

Megyünk drága szívedhez,

Csodatevő képedhez.

Légy velünk e szent utunkban,

Buzgó zarándoklásunkban,

Mária, Mária!

Mária kegyes Anyánk!

Mennyei szent Pátrónánk!

Téged megyünk köszönteni,

Buzgó szívvel üdvözleni,

Hogy kegyelmet nyerhessünk,

Hogy tieid lehessünk.

Légy velünk stb.

A harangszó, melyet hallunk,

Melyre mindig megújulunk,

Ajkid édes szólása,

Szentképedhez hívása!

Légy velünk stb.

A toronynak szent keresztje

A magasból reánk néz le,

Hozzád int, mint szent kezed;

Dicsértessék szent neved!

Légy velünk stb.

A sok ezer búcsújáró,

Szent hajlékodnál megszálló,

Mint a Te hű vendéged,

Áldnak, dicsérnek téged.

Légy velünk stb.

Legyünk mi is vendégeid,

Szeretett hű gyermekeid,

Fogadj minket kegyesen,

Nézz ránk – kérünk – kedvesen!

Légy velünk stb.

Mi erős fogadást teszünk,

Hogy ezentúl jobbak leszünk,

Tiszták testben s lélekben,

Téged áldván érzésben.

Légy velünk stb.

Oh, mily édes e vándorlás,

E kegyelmi búcsújárás,

Hozzád megyünk, Anyánkhoz,

Egek királynéjához.

Légy velünk stb.

Ha elérjük az egyházat,

Szentelt ékes hajlékodat,

Sírunk a nagy örömben,

Áldván tiszta érzésben.

Légy velünk stb.

Az oltárnál, hol tündöklése,

Ahol század óta fénylesz

Porba hullva borulunk,

Hozzád térden járulunk.

Légy velünk stb.

Kitisztulva bűneinkből,

Az oltári nagy Szentségből!

Részeltesd híveidet,

Szeretett gyermekeidet!

Légy velünk stb.

Énekek útközben

6. Atya Istennek leánya

Dallam: „Hét szál mennyei”

Atya Istennek leánya, Mária segíts,

Fiú Istennek szent Anyja, Mária segíts,

Téged jöttünk (:megyünk, voltunk:) köszönteni,

Méltóztassál meghallgatni

Mindennemű szükségünkben, Mária segíts.

Szentlélek Isten mátkája, Mária segíts,

Szentháromságnak tárháza, Mária segíts,

Téged jöttünk köszönteni

Bűneinket megsiratni,

Mindennemű szükségünkben, Mária segíts.

Üdvözlégy édes reményünk, Mária segíts,

Üdvözlégy szép menedékünk, Mária segíts,

Téged jöttünk köszönteni,

Szent Fiadtól áldást kérni,

Mindennemű szükségünkben, Mária segíts.

Midőn Tereád gondolunk, Mária segíts,

Akkor örömközt meghalunk, Mária segíts,

Téged jöttünk stb.

Hogy Istent forrón Szeressük, Mária segíts,

És szent kedvében élhessünk, Mária segíts,

Téged jöttünk stb.

Jó gyermekeid lehessünk, Mária segíts,

Szent példád szerint élhessünk, Mária segíts,

Téged jöttünk stb.

Hogy a vétket gyűlölhessük, Mária segíts,

Erényeidet követhessük, Mária segíts,

Téged jöttünk stb.

Nélküled igaz öröm nincs, Mária segíts,

Veled föl nem ér semmi kincs, Mária segíts,

Téged jöttünk stb.

Lelkünk tisztántartásában, Mária segíts,

Hibáink kiirtásában, Mária segíts,

Téged jöttünk stb.

Ha a bűnveszély fenyeget, Mária segíts,

Test, világ, ördög kísértget, Mária segíts,

Téged jöttünk stb.

Minden búban és bánatban, Mária segíts,

Lelki aggodalmainkban, Mária segíts,

Téged jöttünk stb.

Betegség- és szenvedésben, Mária segíts,

És más keserűségünkben, Mária segíts,

Téged jöttünk stb.

Hogy végünkre jól készüljünk, Mária segíts,

Szentségekben részesüljünk, Mária segíts,

Téged jöttünk stb.

Földi éltünk végóráján, Mária segíts,

Föloszlásunk minutáján, Mária segíts,

Téged jöttünk stb.

Ha majd szemeink megtörnek, Mária segíts,

Szíveink dobogni szűnnek, Mária segíts,

Téged jöttünk stb.

Mikor lelkünket kiadjuk, Mária segíts,

Az Istent először látjuk, Mária segíts,

Téged jöttünk stb.

Az ítélőbíró széknél Mária segíts,

Akkor a pokoltól mentsél, Mária segíts,

Téged jöttünk stb.

Ha tisztítótűzbe jutnánk, Mária segíts,

És ha ott szörnyen kínlódnánk, Mária segíts,

Téged jöttünk stb.

Hogy ott Istent imádhassuk, Mária segíts,

Színről színre megláthassuk, Mária segíts,

Téged jöttünk stb.

Üdvözlégy édes reményünk, Mária segíts,

Üdvözlégy szép menedékünk, Mária segíts,

Téged jöttünk stb.

7. Boldogasszony Anyánk

Boldogasszony Anyánk!

Régi nagy pátrónánk!

Nagy ínségben lévén,

Így szólít meg hazánk:

Magyarországról, romlott hazánkról,

Ne feledkezzél el, szegény magyarokról.

Oh Atya Istennek

Kedves, szép leánya;

Krisztus Jézus Anyja!

Szentlélek mátkája!

Magyarországról stb.

Nyisd meg az egeket

Sok kiáltásunkra,

Anyai palástod

Fordítsd oltalmunkra.

Magyarországról stb.

Kegyes szemeiddel

Tekintsd meg népedet,

Segéljed áldásra

Magyar nemzetedet.

Magyarországról stb.

Sírnak és zokognak

Árváknak szívei,

Hazánk pusztulásán

Özvegyek lelkei.

Magyarországról stb.

Vedd el országunkról

Ezt a sok ínséget,

Mikben torkig úszunk

Oh nyerj békességet.

Magyarországról stb.

Irtsd ki, édes Anyánk!

Az eretnekséget,

Magyar nemzetedből

A hitetlenséget.

Magyarországról stb.

Hogy mint Isten Anyját

Régen tisztelnek,

Úgy minden magyarok

Most is dicsérjenek.

Magyarországról stb.

Tudod, hogy szent István

Örökségben hagyott,

Szent László király is

Minket Reád bízott.

Magyarországról stb.

Fiad ellen sokat,

Megvalljuk, vétettünk;

De csak imádj értünk,

S Hozzája megtérünk.

Magyarországról stb.

Jézus, Fiad előtt

Könyörögj érettünk,

Mert ha nem cselekszed

Egy lábig elveszünk.

Magyarországról stb.

Dicséret, dicsőség

Legyen az Atyának

A Te szent Fiadnak

S Szentlélek mátkádnak.

Magyarországról stb.

8. Boldog az a lélek, mely Máriához

Boldog az a lélek, mely Máriához

Fordul Isten után, mint jó Anyjához;

Mert annak oltalmazója

A szentséges szűz Mária.

Oh mily sok ezeren érezték hasznát,

Akik segítségül hívták Máriát,

Mert elhagyottaknak anyja,

A szentséges szűz Mária.

Buzgó kérésére sokan megtértek,

Akik csak a bűnnek s világnak éltek:

Mert szíveknek lágyítója

A szentséges szűz Mária.

Sok kesergő szívnek vigasztalása

Volt már e jóságos Szűz pártfogása:

Mert búsak vigasztalója

A szentséges szűz Mária.

Sok árvák s özvegyek enyhet találtak,

Nagy kegyességében a szűz Anyának:

Mert özvegyek s árvák anyja

A szentséges szűz Mária.

Azért folyamodjunk szűz Máriához,

Mint Istentől adott kegyes Anyához:

Mert mindnyájunk oltalma

A szentséges szűz Mária.

Hogy az igaz hitben, amelyet nekünk

Jézus égből hozott, oly hívek legyünk:

Amilyen hívséges vala

A szentséges szűz Mária.

Magasztaljuk Istent, szívvel, nyelvünkkel,

De legfőképpen igaz jámbor életünkkel:

Úgy, amint Őt magasztalá

A szentséges szűz Mária.

Szenvedjünk Istenért nyugodt lélekkel,

Mert így a szenvedés Hozzá vezérel:

Mint példájával mutatja

A szentséges szűz Mária.

Jó kedvvel szolgáljunk jó Istenünknek

S legyünk alázatos tiszta szívűek:

Mint az Úrnak szolgálója

A szentséges szűz Mária.

Tegyünk szeretve jót embertársunknak,

Mert akkor legtöbb jót szerzünk magunknak:

Életében ezt tanítja

A szentséges szűz Mária.

S ha bűnről vádol a lelkiismeret,

Siessünk használni a szentségeket:

Mert csak megtérők oltalma

A szentséges szűz Mária.

Az Isten éltünknek adjon jó véget,

Hogy mennyben elnyerjük az üdvösséget:

Kérjen áldást mindnyájunkra

A szentséges szűz Mária.

9. Boldogságos szűz Mária – tiszta Szűz

Boldogságos szűz Mária – tiszta Szűz,

Kérjed a Te szent Fiadat érettünk;

Ékes virágszál, kit szent Anna szült,

Szép szűz Mária, könyörgj érettünk.

Istenünknek édes Anyja, – tiszta Szűz, stb.

Minden szüzek legszentebbje –

Krisztus Urunknak szent Anyja –

Isteni kegyelmek Anyja –

Minden anyák legtisztábbja –

Szeplőtelen szent Szűz Anya –

Sérületlen szült szent Anya –

Szüzességnek lilioma –

Szeretetreméltó Anya –

Csodálatos édes Anya –

Jó tanácsnak ihletője –

Üdvözítőnknek szent Anyja –

Nagybölcsességű jó Anya –

Tiszteletreméltó Anya –

Dicséretreméltó Anya –

Nagyhatalmú édes Anyánk –

Irgalomnak szent ajtaja –

Szent hűségnek példaképe –

Igazságnak fényes tükre –

Bölcsesség királyi széke –

Örömünknek szent szerzője –

Tisztaságos lelkiedény –

Tiszteletreméltó edény –

Ájtatosság szent edénye –

Titkos értelmű szent rózsa –

Dávid király ékes tornya –

Elefántcsont-tiszta torony –

Aranyhajlék, szűz Mária –

Szövetségnek szent szekrénye –

Mennyország ékes ajtaja –

Üdv-hajnalunk szép csillaga –

Bűnösöknek szószólója –

Betegeknek gyógyítója –

Bánkódók vigasztalója –

Keresztények segítsége –

Angyaloknak királynéja –

Pátriárkák királynéja –

Prófétáknak királynéja –

Apostolok királynéja: –

Vértanúk királynéja –

Hitvallók királynéja –

Szent szüzeknek királynéja –

Mindenszentek királynéja –

Bűn nélkül fogant királynénk –

Szentolvasó királynéja –

Békességnek királynéja –

Szent Ferenc-rend királynéja –

Magyarország pártfogója –

10. Dicsértessél, oh Mária

Dicsértessél, oh Mária:

Kinek Úr Jézus a Fia,

Szüze minden szüzeknek,

Anyja a kegyelemnek.

Testi s lelki kárt elvévén,

Asszonyunk és anyánk lévén;

Könyörögj, könyörögj,

Könyörögj, ránk figyelmezz,

S halálunkkor védelmezz.

Te bűn nélkül fogantattál,

Malasztokkal megáldattál,

A Szentlélek ereje

Tégedet megszentele.

Testi s lelki stb.

Szeplőtelen szűz virág vagy,

Bűnösökhöz irgalmad nagy,

Csodálatos szűz Anya,

Tisztaság színaranya.

Testi s lelki stb.

Szűz Anyja mi Teremtőnknek,

Szűz Anyja Üdvözítőnknek,

Légy anyja híveidnek,

Tőlünk ellenséget űzz.

Testi s lelki stb.

Mennyben, földön hatalmaddal,

Tündöklesz nagy irgalmaddal,

Dicsérendő kegyes Szűz!

Tőlünk ellenséget űzz.

Testi s lelki stb.

Igazságnak tiszta tükre,

Isteni bölcsesség széke,

Oka vagy örömünknek,

Vidámsága szívünknek.

Testi is lelki stb.

Teljes edény tisztelettel

S hozzánk való szeretettel,

Titkos értelmű rózsa,

Dávid királynak tornya.

Testi s lelki stb.

Oh erősség drága tornya,

Istenségnek aranyháza,

Mivel szűz méhedben vett

Az örök Ige testet.

Testi s lelki stb.

Oh békesség frigyszekrénye,

Bűnös világ nagy reménye,

Mennyországnak ajtaja,

Boldogságos szűz Anya.

Testi s lelki stb.

Betegeknek gyógyítója,

Szomorúak vigasztalója,

Bűnösök bizodalma,

Keresztények oltalma.

Testi s lelki stb.

Királynéje angyaloknak,

S minden mennyei karoknak,

Kik Veled az Istennek

Dicséretet zengenek.

Testi s lelki stb.

Királynéja prófétáknak,

Régi szent pátriárkáknak,

Akik vártak Tégedet

S isteni Szülöttedet.

Testi s lelki stb.

11. Egek királynéja, Mária segíts

Egek királynéja, Mária segíts!

Jézusnak szent Anyja, Mária segíts!

Oh segíts mirajtunk, kik Hozzád sóhajtunk, Mária segíts!

Szent Fiadra kérünk, Mária segíts!

Mert Te vagy reményünk, Mária segíts!

Oh segíts stb.

Hitünk védelmében, Mária segíts!

Üdvünk szent ügyében, Mária segíts!

Oh segíts stb.

Hogy az Istent féljük, Mária segíts!

És kegyét megnyerjük, Mária segíts!

Oh segíts stb.

Hogy Neked tetszhessünk, Mária segíts!

S Téged követhessünk, Mária segíts!

Oh segíts stb.

Irgalmasság Anyja, Mária segíts!

Megtérők oltalma, Mária segíts!

Oh segíts Stb.

Igaz bűnbánatra, Mária segíts!

Életjobbulásra, Mária segíts!

Oh segíts stb.

Erős bizalomra, Mária segíts!

Lelkinyugalomra, Mária segíts!

Oh segíts stb.

Buzgó jámborságra, Mária segíts!

S állhatatosságra, Mária segíts!

Oh segíts stb.

Kísértéseinkben, Mária segíts!

Minden bűnveszélyben, Mária segíts!

Oh segíts stb.

Jószándékainkban, Mária segíts!

Minden munkáinkban, Mária segíts!

Oh segíts stb.

Ha szükség szorongat, Mária segíts!

S háború nyomorgat, Mária segíts!

Oh segíts stb.

12. Kinek első szent királyunk

Kinek első szent királyunk

Felajánlott minket,

Boldogságos szűz Mária,

Tekintsd ügyeinket;

Fájó szívvel, könnyes arccal,

Ím Hozzád sietünk,

Magyarország védasszonya,

Könyörögj érettünk.

Körülvette országunkat

A nyomor és ínség,

Bánatunkat újra kezdjük,

Noha vége sincs még;

Pusztulunk, és ha nem segítsz

Mi semmivé lettünk.

Magyarország stb.

A Te kerted ez az ország,

Mely betegen hervad,

Boldogsága virágait

Fonnyasztja mindennap;

Kopár földje csak úgy ázik

Ha mi könnyet ejtünk.

Magyarország stb.

Mily boldog volt ez az ország,

Míg Tenéked szolgált,

És szerelmed ékesíté,

Mint virág az oltárt;

Most pusztulunk, fogyunk, veszünk,

Mert hűtlenek lettünk.

Magyarország stb.

Apáink jó erkölcsei

Veszendőben vannak,

Szelet vetünk és kezeink

Csak vihart aratnak;

Lábunk alatt a sötét sír,

Menny dörög felettünk.

Magyarország stb.

Ne neheztelj azokra, kik,

Újra Hozzád térnek,

Bocsáss meg mint anya szokott

Szíve gyermekének;

Légy anyánk, mert ím mi újra

Gyermekeid lettünk

Magyarország stb.

13. Köszönteni megyünk

Köszönteni megyünk (:jöttünk, voltunk:), oh Mária

Neked hálát adunk, Krisztus Anyja.

Köszöntünk Tégedet, Mária,

Mária, Úr Jézus szent Anyja,

Angyalok királyné Asszonya.

Nagy szeretetedért, oh Mária,

Sok könyörgésedért, Krisztus Anyja.

Köszöntünk stb.

Drága szent nevedért, oh Mária,

Hét örömeidért, Krisztus Anyja.

Köszöntünk stb.

Hétfájdalmaidért, oh Mária,

Szíved gyötrelmeiért, Krisztus Anyja.

Köszöntünk stb.

Te szent halálodért, oh Mária,

Feltámadásodért, Krisztus Anyja.

Köszöntünk stb.

Esedezz érettünk, oh Mária,

Buzgó szívvel kérünk Krisztus Anyja.

Köszöntünk stb.

Minden szükségünkben, oh Mária

Keserűségünkben, Krisztus Anyja.

Köszöntünk stb.

Halálunk óráján, oh Mária,

Nyerj kegyelmet nekünk, Krisztus Anyja.

Köszöntünk stb.

Akik Hozzád jöttünk, oh Mária,

Alázattal kérünk, Krisztus Anyja.

Köszöntünk stb.

Mennybemenésedért, oh Mária,

Koronázásodért, Krisztus Anyja.

Köszöntünk stb.

Istennek szent Anyja, oh Mária,

Könyörögj érettünk, Krisztus Anyja.

Köszöntünk stb.

Szüzeknek szent Szüze, oh Mária,

Könyörögj érettünk, Krisztus Anyja.

Köszönnünk stb.

Krisztusnak szent Anyja, oh Mária,

Könyörögj érettünk, Krisztus Anyja.

Köszöntünk stb.

Tisztaságos Anya, oh Mária,

Könyörögj érettünk, Krisztus Anyja.

Köszöntünk stb.

Szeplőtelen szűz Anya, oh Mária,

Könyörögj érettünk, Krisztus Anyja.

Köszöntünk stb.

Szűz virág szent Anya, oh Mária,

Esedezz érettünk, Jézus Anyja.

Köszöntünk stb.

Csodálatos Anya, oh Mária,

Esedezz érettünk, Jézus Anyja.

Köszöntünk stb.

Teremtőnk szent Anyja, oh Mária,

Alázattal kérünk Krisztus Anyja.

Köszöntünk stb.

Üdvözítőnk Anyja, oh Mária,

Esedezz érettünk, Jézus Anyja.

Köszöntünk stb.

14. Máriához, drága szűz Anyánkhoz

Máriához, drága szűz Anyánkhoz,

Tisztelettel járulunk.

Őt dicsérje hangos énekével

Bizodalmas szózatunk!

Magyarország dicső királynéja,

Árva népünk kegyes pártfogója,

Jóratérő bánatos kebellel

Lábaidhoz borulunk.

Máriában kelt fel a világnak

Tisztafényű csillaga,

Benne támadt lelkiüdvösségünk

Leggyönyörűbb hajnala.

Üdvözölt légy Sümeg ékessége

Szent, sugárzó kellemek edénye,

Telt edény és benne sérelmünknek

Üdvözítő balzsama.

Máriánál, égi pártfogónknál

Van segítség, oltalom;

Száll rajongó kebleinkre nála

Csöndesítő bizalom.

Hét örömmel áldva Istenünktől,

Szent öröm közt vált meg az élettől,

S felvitetve mennyek országába,

S ott örök élte vigalom.

Add, hogy e hon, melyet ezer éve

Áldva védett szent kezed,

Felvirulva, újra régi fényben

Zengje a Te nagy neved.

Esdve kérünk, oh ne hagyj el minket,

A veszélyben gyenge gyermekidet,

S hogy a bűn köztünk tanyát ne leljen,

Óvjon a Te szent szíved!

Add a népnek: hű és bölcs vezérek,

Csak a jóra vezessék;

És fogékony szívet adj a népnek,

Hogy szavadat kövessék!

Egyesülve a Te szent nevedben,

Örvendezzünk égi békességben,

Áldjon Téged minden igaz lélek,

Szent neved dicsértessék!

15. Máriát dicsérje lelkünk

Máriát dicsérje lelkünk,

Máriát dicsérje szánk,

Őt, ki által Isten annyi

Szent malasztja szálla, ránk;

Kit Fiának nagy kegyelme

Kezdet óta őrizett,

S akihez a legparányibb

Bűnhomály sem férkezett.

Mindazok közt, kikre Éva

Megcsalatva bűnt hozott,

És a bűnnel a halál és

Kárhozat leszármazott:

Márián magán nem ejt az

Eredeti bűn sebet,

Kit amannak kára ellen

Egy magas védpajzs fedett.

Üdvözölt légy feddhetetlen

Tisztaságú szűz Anya,

Élet, s nem halál leánya,

Boldogasszony, Mária:

Tiszta vagy Te, „mint a harmat”,

Mely az égből gyöngyözött;

Sérthetetlen liliomként

Állsz a bűntövis között.

Tiszta szűz, Te, akitől a

Másik Ádám teste lett;

Ép virág hibás gyökéren,

Mely hibátlanul eredt:

Üdvözölt légy, ritka szépség,

Hervadatlan rózsafa,

Melynek Isten úgy akarván,

Jézusunk lett bimbaja.

Oh miképpen zenghetünk mi

Neked illő éneket,

Bűnösök mi, kik szívünkön

Hordozunk oly sok sebet?

Sár a gyöngy mellé nem illik,

Bűnt utál a szűz erény:

Hogy figyelhetsz hát Te ránk, ki

Tiszta vagy, mint égi fény!

Oh, de tudjuk, hogy mihozzánk

Szűz szíved szerelme nagy,

Hisz Te irgalom szülője

S bűnösöknek anyja vagy;

Oh, tekints le irgalommal

Szent kegyelmek Anyja! ránk,

S bárha vétkeznénk, nekünk is

Bűnösöknek, légy anyánk.

Légy a csüggedők reménye,

A szegények gyámola:

Szenvedők vigasztalója,

Sebesültek orvosa.

Légy erőnk a bűnveszélyben,

S a halálban ápolónk;

Lelkiüdvünk szent ügyében

Légy Fiadnál pártolónk.

16. Mária édes anyánk

Mária édes anyánk

Jöjj el, kérünk, mihozzánk.

Köszöntsük a szűz Máriát

Szentháromság szép templomát

Egek asszonyát.

Mária a Te neved

Lelkünk édes öröme.

Köszöntsük stb.

A Te drága jó szíved

Gyullassza fel szívünket.

Köszöntsük stb.

Oh Mária, drága szűz

Minket szerelmedhez fűz.

Köszöntsük stb.

Csodálatos szűz Anya

Szentháromság temploma.

Köszöntsük stb.

Tisztaság színaranya

Szentlélek mátkája.

Köszöntsük stb.

Zöldellő szép liliom

Téged dicsér milliom.

Köszöntsük stb.

Oh Te kedves nefelejts

Minket soha nefelejts.

Köszöntsük stb.

Betegeknek oltalma

Elhagyottak Anyja.

Köszöntsük stb.

Özvegyek gyámola

Árváknak édes Anyja.

Köszöntsük stb.

Kesergők édes Anyja

Lelkünk vigasztalója.

Köszöntsük stb.

Neked adjuk szívünket

Vigasztalj meg bennünket.

Köszöntsük stb.

A Te drága jó szíved

Fogadjon be bennünket.

Köszöntsük stb.

Kegyelmeknek asszonya

Lelkünk vezércsillaga.

Köszöntsük stb.

A bűnöktől megőrizz

Kegyelmeddel erősíts.

Köszöntsük stb.

Kérd érettünk szent Fiad

Hogy hallgassa imánkat.

Köszöntsük stb.

Neked élünk és halunk

Te híveid maradunk.

Köszöntsük stb.

Majd ha üt a végóránk

Jöjj el akkor szűz Anyánk.

Köszöntsük stb.

Oh Mária, jó Anya

Végy fel a mennyországba.

Köszöntsük stb.

Hogy mi is a mennyekben

Dicsérhessünk szüntelen.

Köszöntsük stb.

17. Mária, szűz Anyám

Mária, szűz Anyám! kérlek Téged,

Ne hagyj el engemet, bús gyermeked,

Te vagy oh szűz Anyám! én gyámolóm

Minden bánatomban vigasztalóm.

Szent hangot zeng nyelve Máriának,

Az Úr Jézus Krisztus szent Anyjának,

Szívbeli éneklést s hálaadást

Oh lelkem, adj Neki magasztalást.

Anyám! tiszta szívvel Hozzád futok,

Hozzád vágyó lelket Neked nyujtok:

Mert érted forrón ég ezer kebel,

Éretted ver e szív érzetével.

Benned van szűz Anyám nagy reményem,

Azért is bízom, hogy nem hagysz engem,

Ha a bánat terhe száll napomra,

Siess, oh kegyes Szűz, oltalmamra.

Áldom szent nevedet; mert szeretlek,

Téged oh szűz Anyám! meg nem sértlek,

Isten után Benned van reményem

Mária! Mária! ne hagy engem.

Bizodalmam földi életemben

Isten után – Anyám! Benned vetem,

Sértsen bár a világ álnoksága,

Megengesztel Neved, oh Mária!

Oltalmadat váró bűnös vagyok,

Oh édes szűz Anyám! vétkeim nagyok,

De Te vagy bűnösök szószólója,

Légy szegény lelkemnek pártfogója.

Gond, bánat, küzdelem, bár szívemet,

Sértsék és rongálják életemet,

Távol hárítsa azt gondolása

Szentséges nevednek kimondása.

Oh hát édes Anyám! vigyázz reám

Vezérelj e terhes földi pályán,

Ha lettél a bűnös védő Anyja,

Segíts, őrizz engem, oh Mária!

Imádd értem Jézust, szent Fiadat,

Hogy ne hagyjon engem, bús árvádat

Jézus s Mária segéljetek,

Életemben jó úton vezessetek.

18. Mondjunk dicséretet

Mondjunk dicséretet a szűz Máriának,

Tegyünk tiszteletet Jézus szent Anyjának.

Üdvözlégy ezerszer egek királynéja

Oh kegyelmes, oh kegyes, oh édes szűz Mária!

Üdvözlégy szűz virág, ki el nem hervadál,

Malasztok harmatja által ápoltatál.

Üdvözlégy stb.

Te, ki jámborságban, mint napfény ragyogtál,

S az alázatosság tiszta tükre voltál.

Üdvözlégy stb.

Mária szűz virág, nagy a Te érdemed

Felmagasztaltattál minden szüzek fellett.

Üdvözlégy stb.

Oh fölséges Isten választott leánya,

Kit a Szentléleknek ereje megszálla.

Üdvözlégy stb.

Te tőled születék az Isten Báránya,

A bűnben elmerült világ váltsága.

Üdvözlégy stb.

Oh mennyei titok, tiszta szűz anyaság,

Mit Te benned csodál a megváltott világ.

Üdvözlégy stb.

Engedd, hogy híveid Hozzád futhassanak,

S Neked üdvözletet szívből mondhassanak.

Üdvözlégy stb.

Nagy méltóságra vitt az Isten Téged,

De nagyobb szívedben hozzánk a szeretet.

Üdvözlégy stb.

Azért folyamodunk Hozzád, oh szűz Anya,

Téríts kéréseddel szent Fiadhoz minket.

Üdvözlégy stb.

Irgalmasság anyja, tudod életünket

Téríts kéréseddel szent Fiadhoz minket.

Üdvözlégy stb.

19. Nézz le mennyből öröködre

Nézz le mennyből öröködre, Mária, nagyasszonyunk!

Néked adta át örökre, jó szent István, szép honunk.

Koronánknak legszebb gyöngye! Hozzád sír fel Hunnia,

Nem felejt el Árpád földje, míg csak lesz egy hű fia,

Te vagy a mi fő védszentünk, keblünk Hozzád epedez;

Szép nevedre buzgó lelkünk szeretettel gerjedez.

Nem magyar vér annak vére, aki Téged nem karol;

Szent ősöknek korcs testvére, ki Neked nem udvarol.

Száz csatában, száz veszélyben védted e kis nemzetet.

Ott fetrengett fagyva vérben, ezer sebből vérezett.

Szűz kezed volt, amely hozta sebére a balzsamot;

Irgalmad volt, mely okozta, hogy fölkelt a félhalott.

Országunk szent koronáján a kereszt már elhajolt,

Oh e népnek ezer éven sok viharos napja volt.

Szent kezed volt, amely védte ezred éven a magyart

Most se hagyj el, ezután sem, nyújts feléje védő kart!

Hív karoddal mindig védted, édes Anyánk! a magyart,

Most is e bús nemzetséget palástoddal betakard,

Szent Fiadnak vérkeresztje címerünkben ott ragyog;

Kényszerítsd a szent keresztre, hogy küldjön ránk szebb napot.

Elhalmozzuk forró csókkal áldó s védő kezedet,

Mely tetézett ennyi jóval és bennünket vezetett.

Olvaszd egybe, szeretetben, a megoszlott szíveket;

Védd kegyedbe, szűz szívedbe, az egykor hív nemzetet.

20. Oltalmad alá sietnek

Dallam: „Szűz Mária, egek gyöngye”

Oltalmad alá sietnek, Szűz Mária híveid,

A Benned bízó szíveknek ne vesd meg kéréseit!

Szűz Mária édes anyánk, mennyországból tekints le ránk,

Terjeszd ki ránk szeretettel oltalom-palástodat.

Téged, kit az Isten Fia, szent Anyjának választott,

Téged kérünk, nyerj Ő tőle számunkra bő malasztot.

Szűz Mária édes Anyánk stb.

Nevelje bennünk szent példád az egy, igaz szent hitet,

Melyet Fiad élve-halva üdvösségül hirdetett.

Szűz Mária édes Anyánk stb.

Legyen szent hitünk gyümölcse a szeretet és remény,

Mely fenntartson minden vészben az életnek tengerén.

Szűz Mária édes Anyánk stb.

Ragyogj, ó hajnali Csillag mielőttünk szüntelen,

Élethajónk lobogója Fiad keresztje legyen.

Szűz Mária édes Anyánk stb.

Minden testi-lelki kártól mentsen meg könyörgésed

És minden viszontagságban szerezzen nagy kegyelmet.

Szűz Mária édes Anyánk stb.

Vigasztald a szenvedőket, az árvát és özvegyet,

Érezze minden sebhedt szív anyai segélyedet.

Szűz Mária édes Anyánk stb.

S ki most eléje terjeszted Fiadnak kéréseink,

Te általad jussanak el országába lelkeink.

Szűz Mária édes Anyánk stb.

21. Oh áldott szűz Anya

Oh áldott szűz Anya! mennyei szép rózsa,

Boldog mennyországnak drága gyöngyvirága,

Bűnösöknek kegyes szószólója!

Vigyázz reánk, édes Anyánk!

Angyaloknak királyné Asszonya!

Hajtsd hozzánk oh Anyánk! angyali orcádat,

Imádjad érettünk drága szent Fiadat,

Hogy láthassuk mennyben szent Atyánkat.

Vigyáz reánk stb.

Mily boldogok azok, kik Téged dicsérnek,

Neked tiszta szívvel buzgón énekelnek,

Szent Fiadnál ők kegyelmet nyernek.

Vigyázz reánk stb.

Oh Szentháromságnak szolgáló leánya!

Nyerj erőt énnekem dicséret-mondásra,

Szent nevednek örök áldására.

Vigyázz reánk stb.

Dicsérjenek Téged, angyali seregek,

Boldog mennyországban tisztaságos szüzek

Dicsérjenek Téged minden szentek.

Vigyázz reánk stb.

Üdvözlégy, áldott légy, Úr Jézus dajkája!

Szegény bűnösöknek kegyes szószólója!

Híveidnek légy meghallgatója.

Vigyázz reánk stb.

Tenger fövényének mennyi sokasága,

Annyiszor üdvözlégy, szüzesség virága!

Te szent neved szívünk vidámsága.

Vigyázz reánk stb.

Alázatos szívvel kérünk, édes Anyánk!

Hogy midőn eljövend a mi végső óránk,

Kegyelemmel legyen Fiad hozzánk.

Vigyázz reánk stb.

Dicséret, dicsőség legyen az Atyának,

Kegyes Megváltónknak, a Te szent Fiadnak,

Szentlélekkel a Szentháromságnak.

Vigyázz reánk stb.

22. Óh Mária! kinyílt virág

Óh Mária! kinyílt virág,

Kit áldásul nyert a világ;

Mennyországnak ajtaja,

Boldogságos szűz Anya!

Százezerszer üdvözlégy;

Százezerszer áldott légy;

S minket kegyelmedbe végy.

Bűnösöknek pártfogója,

Híveid vigasztalója;

Megtérők segítsége,

Légy szívünk reménysége.

Százezerszer stb.

Csodálkozott ég s föld rajtad,

Midőn szülted Megváltónkat;

Hogy Isten Anyja lettél,

Akitől teremtettél.

Százezerszer stb.

Egek drága ékessége,

Angyalok gyönyörűsége;

Lelkünk áldva magasztal,

Mert teljes vagy malaszttal.

Százezerszer stb.

Téged a pátriárkákkal

Dicsérünk szent prófétákkal,

Akik vártak Tégedet

S általad Szülöttedet.

Százezerszer stb.

Áldunk az apostolokkal

És a szent tanítványokkal;

Kik már itten csodáltak,

S Benned anyát találtak.

Százezerszer stb.

A vértanúk seregével,

Akik szent Fiadért vérrel

Vallották a szent hitet,

Áldunk szent Szűz! Tégedet.

Százezerszer stb.

Dicsérünk a szent atyákkal,

Akik lelkes buzgósággal

Hirdetői valának

Jézus tanításának.

Százezerszer stb.

A szüzekkel óh Mária!

Kiknek!Te vagy királynéja,

Áldunk méltóságodért,

S angyal-tisztaságodért.

Százezerszer stb.

Téged hódolva tisztelnek

Égben s földön minden szentek.

Bár oly tiszták lehetnénk,

Hogy méltán dicsérhetnénk!

Százezerszer stb.

Az árvák buzgóságával,

Kik szent pártfogásod által

Vigasztalást nyertenek,

Áldást mondunk nevednek.

Százezerszer stb.

Nálad sok özvegy szegények

Nagy könnyebbülést lelének;

Ezek hálaadásával

Áld szívünk és magasztal.

Százezerszer stb.

Általad sok megtért lelkek

Mennyekben koronát nyertek

Légy nekünk is oltalmunk,

Hogy egekbe juthassunk.

Százezerszer stb.

Áldjuk a Szentháromságot,

Aki bennünket megáldott,

Ily jóságos Anyával,

Ily nagy Isten áldással.

Százezerszer stb.

23. Üdvözlégy Mária, magas őrtorony

Dallam: „Máriát dicsérni hívek”

Üdvözlégy Mária! magas őrtorony,

A világ tengerén biztos oltalom;

Hullámok közt folyik földi életünk:

Légy hajnalcsillagunk, Mária! nekünk.

A habok közt, Anyánk! Te légy gyámolónk,

Hogy el ne merüljön gyenge kis hajónk;

Te Hozzád eseng föl sírva énekünk:

Légy hajnalcsillagunk, Mária! nekünk.

Tündöklő erényben nincs párod Neked,

Szíveddel szívünket Te melengeted;

Szép példád fényénél mennybe követünk:

Légy hajnalcsillagunk, Mária! nekünk.

Ha tombol a vihar s zúg a förgeteg,

Ha dagály vagy apály vésszel fenyeget,

Szárnyaid védelme alá sietünk:

Légy hajnalcsillagunk, Mária! nekünk.

Ha rokon s jóbarát magunkra hagyott,

S nem lesz, ki legyőzze a zajló habot:

Ha már egy hajszálon függ csak életünk;

Légy hajnalcsillagunk, Mária! nekünk.

Ha nem szán, s fölöttünk az ár összecsap,

Ha kisded sajkánkra a villám lecsap;

Ha örvény felé vonz sötét végzetünk:

Légy hajnalcsillagunk, Mária! nekünk.

Míg ég s föld közt repül ingó csónakunk,

Míg habok közt kel föl s nyugszik le napunk;

Míg ki nem aluszik földi életünk:

Légy hajnalcsillagunk, Mária! nekünk.

24. Üdvözlégy Mária tiszta szent Szűz

Dallam: „Köszönteni jöttünk”

Üdvözlégy Mária tiszta szent Szűz,

Jézusnak szent Anyja, áldott szent Szűz,

Ékes virágszál, kit szent Anna szült,

Kinyílt rózsaszál, Téged köszöntünk,

Szép Szűz Mária, könyörögj érettünk.

Köszönteni jöttünk (:megyünk, voltunk:) tiszta szent Szűz,

Néked hálát adunk áldott szent Szűz.

Ékes virágszál stb.

Zengő éneklésünk tiszta szent Szűz,

Hallgasd meg kérésünk, áldott szent Szűz,

Ékes virágszál stb.

Jegyezd be szívedbe tiszta szent Szűz,

Fogadd be kegyedbe áldott szent Szűz,

Ékes virágszál stb.

E zarándoklásunk tiszta szent Szűz,

E kis fáradtságunk, áldott szent Szűz,

Ékes virágszál stb.

Nagy szeretetedért, tiszta szent Szűz,

Kegyes jóvoltodért, áldott szent Szűz,

Ékes virágszál stb.

Szent születésedért, tiszta szent Szűz,

Drága szent nevedért, áldott szent Szűz,

Ékes virágszál stb.

Hét örömeidért, tiszta szent Szűz,

Szűzanyaságodért, áldott szent Szűz,

Ékes virágszál stb.

Tekints híveidre, tiszta szent Szűz,

Adj áldást fejünkre, áldott szent Szűz,

Ékes virágszál stb.

Minden szükségünkben, tiszta szent Szűz,

Keserűségünkben, áldott szent Szűz,

Ékes virágszál stb.

Esedezz érettünk, tiszta szent Szűz,

Buzgó szívvel kérünk, áldott szent Szűz,

Ékes virágszál stb.

Halálunk óráján, tiszta szent Szűz,

Légy jelen ágyunknál; áldott szent Szűz,

Ékes virágszál stb.

Ki Te Hozzád térünk, tiszta szent Szűz,

Nyerj kegyelmet nékünk, áldott szent Szűz,

Ékes virágszál stb.

25. Dicsértessék Jézus neve

Dicsértessék Jézus neve:

Jöttünk e drága szent helyre.

Köszönteni jöttünk egek liliomát,

A sümegi templom szép csillagát.

Kinyílt a mennynek ajtaja,

Minden búcsúst idevárva.

Köszönteni stb.

Mária! kedves nefelejts,

Akit szívem el nem felejt.

Köszönteni stb.

Szűz Mária arany oltár,

Akitől retteg a sátán.

Köszönteni stb.

De sok szívek megenyhültek,

Kik szűz Máriához jöttek.

Köszönteni stb.

Sírva kiált szent harangja,

Jertek, itt van szűz Mária.

Köszönteni stb.

Égi követ jött érettünk,

Messze földről ide jöttünk.

Köszönteni stb.

Azt mondja az égi posta,

Itt a betegek orvosa.

Köszönteni stb.

Elhoztuk bűnös szívünket,

Szomorodott bús lelkünket.

Köszönteni stb.

Szívem egészen átadom,

Lelkem óh Szűz, Reád bízom.

Köszönteni stb.

Oh mennyei szép liliom,

Kitől gyógyul sok milliom.

Köszönteni stb.

Kinek volna olyan szíve,

Hogy itten ne hullna könnye.

Köszönteni stb.

Oh bűnösök, hát sírjatok,

Megölel édes anyátok.

Köszönteni stb.

Messze földről idejöttünk,

Őrangyalunk eljött velünk.

Köszönteni stb.

Édes Anyám, hát el ne hagyj,

Most s mindig velem maradj.

Köszönteni stb.

26. Nagyasszonyunk, anyánk, tekints e seregre

Nagyasszonyunk, anyánk, tekints e seregre,

mely eljött sümegi híres kegyhelyedre,

ahol nagy hatalmad sokszor megmutattad,

ottan ostromoljuk jóságod, irgalmad!

Itt, sümegi kegyhelyeden

Közel lesz a segedelem.

Mária, szűz anyánk,

ősi nagy pátrónánk,

Hozzád sírunk rimánkodva,

fogadj minket oltalmadba!

Mária, szűz anyánk,

ősi nagy pátrónánk.

Ó hogyan gerjedünk lelkes bizalomra,

Mikor rátekintünk kedves templomodra,

Ó mily bízva nézünk kegyes szép képedre,

Melynél annyi ősünk térdelt esdekelve!

Itt, sümegi kegyhelyeden … stb.

Ó mennyi betegnek adtál egészséget,

Mikor itt Sümegen ostromoltak Téged,

Hány zord szív jégkérgét olvasztottad lágyra,

Hány kialudt lélek gerjedt itt új lángra!

Itt, sümegi kegyhelyeden … stb.

Téged sok fohászunk nem fáraszt, nem untat,

Bízón visszük eléd minden bánatunkat.

Ó, Nálad felpattan a szíveknek zárja,

Fölfakad a sóhaj és a könnyek árja!

Itt, sümegi kegyhelyeden … stb.

A kegyhelyre érkezéskor

27. Isten hozott e szent helyre

Isten hozott e szent helyre, ájtatos buzgó hívek,

Hol az édes jó szűz Anya örömmel vár titeket.

Szűz Mária egek gyöngye, add áldásod híveidre,

Drágalátos kezeiddel ölelj minket szívedre!

Itt e szépséges templomban osztja dúsan áldását;

Kinek szíve igaz s tiszta, meghallgatja fohászát.

Szűz Mária, egek gyöngye stb.

Vedd kedvesen égi Anyánk ezen búcsújárásunk,

Melyet most e kegyhelyeden Neked itt felajánlunk.

Szűz Mária, egek gyöngye stb.

Térdre hullunk bűnbánattal drágalátos Szűzanyánk!

Hogy kérésünk meghallgassad, oh kegyelmes pátrónánk!

Szűz Mária, egek gyöngye stb.

Sok szenvedő, sánta, béna kéri pártfogásodat

És reméli, hogy kinyújtod, segítő szent jobbodat.

Szűz Mária, egek gyöngye stb.

Vigasztalan özvegy, árva, búbánatos szenvedő

Nálad talál enyhületet, ha Te Hozzád hittel jő.

Szűz Mária, egek gyöngye stb.

Testi-lelki szükségekben szenvedők mind jöjjetek,

Szűz Anyánknak szívvirágból szép koszorút kössetek.

Szűz Mária, egek gyöngye stb.

28. Jertek víg örömmel a hitnek szárnyain

Jertek víg örömmel a hitnek szárnyain,

Örömének zengjen mindnyájunk ajkain.

Kik Máriát szívből szeretitek,

Isten hozott most ide titeket!

Nyitva áll a templom, ragyog a fény árja,

Anyánk gyermekeit hol örömmel várja.

Kik Máriát stb.

Hozzunk piros rózsát és kék nefelejset

Szívünk örömével köszöntsük a Szüzet.

Kik Máriát stb.

Szeretetünk legyen a legszebb rózsa,

Édes szűz Anyánknak szívünk ajánlója.

Kik Máriát stb.

Ne legyen más érzés bennünk, sem gondolat,

Csak égi Anyánkhoz őszinte hódolat.

Kik Máriát stb.

Bánjuk vétkeinket, tegyünk szent fogadást,

Krisztus szíve szerint, hogy szeretjük egymást.

Kik Máriát

Kérjük alázattal és meg fog hallgatni,

Áldás nélkül nem fog elutasítani.

Kik Máriát stb.

Megszerzi üdvünket s egykor a mennyekbe

Angyalok serege így vezet minket be.

Kik Máriát stb.

29. Máriát dicsérni hívek jöjjetek

Máriát dicsérni hívek jöjjetek,

Mert Ő fogja kérni Fiát értetek

Üdvözlégy, Mária, mondja minden hív,

Áldott légy Mária, nyelv mondja és szív.

Ha értünk Mária, Fiát követi,

Kérését szent Fia meg nem vetheti.

Üdvözlégy stb.

Istentől csodával Neki adatott,

Hogy anyaságával szűz maradhatott.

Üdvözlégy stb.

Fogantatásában Ő vétkes nem volt,

Sem élete folytán, sem midőn megholt.

Üdvözlégy stb.

Mint arany a tűztől felolvasztatik,

Kemény szív a Szűztől meglágyíttatik.

Üdvözlégy stb.

Óh, szűz, életfája a jámboroknak

És fő pátrónája az igazaknak.

Üdvözlégy stb.

Te vagy segítsége minden híveknek,

És nagy reménysége a bűnösöknek.

Üdvözlégy stb.

Te vagy én oltalmam kísértésekben

Erős bizodalmam veszedelmekben.

Üdvözlégy stb.

Azért is szívemben mostan vigadok,

És Hozzád hívségben holtig maradok.

Üdvözlégy stb.

Utolsó órámban segélj engemet;

Az örök hazába segítsd lelkemet.

Üdvözlégy stb.

30. A sümegi szép templom kegyelmek helye

A sümegi szép templom kegyelmek helye,

Itt tündöklik, itt ragyog az egek Gyöngye.

Segíts, őrizz, oltalmazz, Isten szent Anyja,

Mária, e szép templom hajnalcsillaga.

Nyitva áll már előttünk a díszes templom,

Ahol eloszlik minden bú és fájdalom.

Segíts stb.

Itt örömgyönggyé válik a bánat könnye,

Lecsendesül a kebel zajgó tengere.

Segíts stb.

Itt árva lelkére égi fény borul,

A bús özvegy élete örömre fordul.

Segíts stb.

Kinek lelke elmerül a bú-tengerbe,

Ide jöjjön, mert itt van a megmentője.

Segíts stb.

Csodatevő erődben hiszünk és vallunk,

A megtérés csodáját műveld most rajtunk.

Segíts stb.

Csodatevő erődnek itt van forrása,

Sok testi-lelki beteg meggyógyulása.

Segíts stb.

Énekek a kegyoltár előtt

31. Asszonyunk, szűz Anyánk, Üdvözlünk Tégedet

Asszonyunk, szűz Anyánk! Üdvözlünk Tégedet;

Kérünk, óh meg ne vesd, pártfogold népedet.

Te, kiben tiszteli honunk védasszonyát,

Őrizd meg s gyámolítsd a jó magyar hazát.

Kinek István király fejedelmei ékeit

S ezekkel átadá egyszersmind népeit.

Hazánk Nagyasszonya! kérünk oh el ne hagyj!

Bú- és örömnapon hű népeddel maradj.

Annyi csapás után, ezer vészek között,

Melyekkel szép hazánk halálra küszködött.

Te voltál és Te vagy legerősb védfalunk,

Légy a jövőben is jó reménycsillagunk.

És míg e nemzet él, hálásan emleget,

S szívéből tisztelend, áldva szent nevedet.

Téged köszönt, ha a forró nap délen áll,

Téged, ha fölkel, és ha nyugovóra száll.

32. Dicsértessék a Jézus, Mária neve

Dicsértessék a Jézus, Mária neve,

Összejöttünk szűz Anyánk köszöntésére!

Mondjuk szívből, üdvözlégy mennyei virág,

Mert Tégedet választott a Szentháromság.

Egy szívvel zengedezzük buzgó örömmel,

Oh Mária Szűz Anyánk, kérünk ne hagyj el.

Tizenkét szép csillag koronád vagyon,

Szentháromság malasztja tündöklik azon,

Mert Gábriel arkangyal mennyből köszöntött,

Nyisd meg drága kebledet, ekképp üdvözlött.

Üdvözlégy mi tőlünk szép szűz Mária,

Te lettél a Szentlélek szép menyasszonya.

Áldott légy hát ezerszer, szép szűz Mária,

Szent szívedből sugárzik üdvösség napja.

Még e világ nem is volt, Te már nyílottál,

A teljes Szentháromság keblében voltál.

Angyalok királynője, ékes gyöngyvirág,

Mert tégedet választott a Szentháromság.

Üdvözlégy szűz Mária, szeplőtelen Szűz,

Te néked a Szentlélek gyöngykoszorút fűz,

Köszöntünk szűz Mária, nefelejts virág,

Mert Tégedet választott a Szentháromság.

Te szent neved szívünkben édes, mint a méz,

Leroskad az örömtől, aki Reá néz,

Szentséges szűz Mária, szép csillag virág,

Mert Tégedet választott a Szentháromság.

Jaj mily édes Tenéked itten zengeni,

Szentséges szent szívedet megköszönteni.

Fogadj minket kedvesen, szép szűz Mária,

Zöldellő szép rozmaring, egek asszonya.

Köszöntünk Szűz Mária, égi viola,

Szent fejeden tündöklik csillagkorona.

Szép vagy Anyánk, Mária, mint a hóvirág,

Mert Tégedet választott a Szentháromság.

Angyali szemeiddel nézz le mireánk,

Hoztunk Neked koszorút égi pátrónánk.

Üdvözlésed virága tündöklik benne,

Legyen nevünk fölírva drága szívedbe.

Anyai szent áldásod oszd ki mireánk,

Hogy Tehozzád juthassunk drága szűz Anyánk.

Köszöntünk szűz Mária, mennyei virág,

Mert Te szülted Úr Jézust, világ megváltóját.

Hogyha eljön életünknek végső órája,

Vedd lelkünket magadhoz, Isten leánya.

Ez legyen a lelkünknek végső sóhaja,

Hogy Tehozzád juthassunk a mennyországba.

33. Ha rá nézek szent képedre

Ha rá nézek szent képedre hívőn s bizalommal,

Ránk tekints szent Szűz Anyánk, kegyes irgalommal.

Oly jó látni ékes, szent orcádat,

Mosolyg róla anyai jóságod;

Szűz Mária, édes neved legyen áldott!

Szent bizalmat, édes reményt keltesz Te a szívben,

Nem hagysz Te el, szent szűz Anyánk, senkit bajban, vészben.

Hogyha nézem ékes szent orcádat;

Mosolyg róla biztató jóságod.

Szűz Mária, édes neved legyen áldott!

34. Köszöntünk, szép szűz Mária

Köszöntünk, szép szűz Mária!

Oh fájdalmas, kegyes Anya!

Akik ide Hozzád jöttünk,

Képed előtt térdepelünk.

Jaj! de nagy bánatban látunk,

Oh fájdalmas Nagyasszonyunk!

Szemeidből könnyek hullnak,

Szent Fiadra reá folynak.

Szent öledben halva tartod,

Karjaiddal ápolgatod,

Szent sebeit csókolgatod,

Fájdalmas Szűz! úgy siratod.

Látom, majd meghasad szíved,

Mert nem szólhat hozzá nyelved:

Jaj, mert a Te Szép Szülötted

Halva fekszik már előtted.

Én szívem is majd meghasad,

Hogy halva fekszik szent Fiad:

Fájdalmas Szűz! szent öledbe

Zártad szentséges kezedbe.

Leborulunk hát előtted,

Reád függesztjük szemünket,

Oh fájdalmas édes Anyánk!

Szent áldásod adjad reánk.

Dicsőség legyen Atyának,

Szentlélektől Ő Fiának,

A teljes Szentháromságnak,

Fájdalmas szűz Máriának.

35. Oh Mária, kinyílt rózsa

Dallam: „Oh Mária:, kinyílt virág”

Oh Mária, kinyílt rózsa,

Szüzességnek lilioma:

Üdvözlégy, szép szűz Mária,

Mennyországnak királynéja,

Híveidnek légy oltalma.

Színed előtt megjelentünk,

Az angyallal így köszöntünk.

Üdvözlégy stb.

Ádám lányai közül,

Csak Te voltál ment a bűntől.

Üdvözlégy stb.

Üdvözlégy teljes malaszttal,

Így köszöntött Gábor angyal.

Üdvözlégy stb.

Az Úr van Veled kegyes Szűz,

Szerelmed minket Hozzád fűz.

Üdvözlégy stb.

Áldott vagy az asszonyok közt,

Boldog minden szentek között.

Üdvözlégy stb.

Áldott szűz méhed gyümölcse,

Jézus a mi lelkünk kincse.

Üdvözlégy stb.

Asszonyunk és Anyánk is vagy,

Tudjuk, hozzánk kegyes is vagy.

Üdvözlégy stb.

Nézz le reánk az egekből,

Fényes királyi székedből.

Üdvözlégy stb.

Látod nyomorúságunkat,

Hallgasd meg sóhajtásunkat.

Üdvözlégy stb.

A kígyó fejét megtörted,

Űzd el mi ellenségünket.

Üdvözlégy stb.

Segíts minden ügyeinkben,

Testi s lelki szükségünkben.

Üdvözlégy stb.

Ments meg minden kárvallástól,

Az Isten megbántásától.

Üdvözlégy stb.

Szent Fiadat mi érettünk,

Kérjed, hogy bűnbe ne essünk.

Üdvözlégy stb.

Szenvedésünkben el ne hagyj,

Kegyes Anyánk, velünk maradj.

Üdvözlégy stb.

Űzz el tőlünk minden rosszat,

Legyen bennünk jóakarat.

Üdvözlégy stb.

Gyullaszd bennünk szereteted,

Hogy jól szolgálhassunk Neked.

Üdvözlégy stb.

Szíveinkben légy örömünk,

Hogy Téged mindig dicsérjünk.

Üdvözlégy stb.

Szíveinket Neked adjuk,

Lelkeinket reád bízzuk.

Üdvözlégy stb.

Bűnösöknek menedéke,

Híveidnek nagy öröme.

Üdvözlégy stb.

Kegyes forrás mindazoknak,

Akik Hozzád folyamodnak.

Üdvözlégy stb.

Máriának drága neve,

Minden felett felemelve.

Üdvözlégy stb.

Segélyére jöjj népednek,

Akik Tehozzád sietnek.

Üdvözlégy stb.

Nekünk igazságos utad,

Kegyes Anyánk, oh megmutasd.

Üdvözlégy stb.

Hogy mi igazságban járjunk,

Neked hűséggel szolgáljunk.

Üdvözlégy stb.

Tengernek fényes csillaga,

Ki által jött napvilágra.

Üdvözlégy stb.

Esedezzél híveidért

Szent Fiadnál, bűnösökért.

Üdvözlégy stb.

Elesteknek légy gyámola,

Fáradtaknak nyugodalma.

Üdvözlégy stb.

Te általad, Krisztus Anyja

Töröltessék bűnnek zsoldja.

Üdvözlégy stb.

Légy betegek orvossága,

Szomorúak vigaszsága.

Üdvözlégy stb.

Add, hogy az ítélet napján,

Állhassunk szent Fiad jobbján.

Üdvözlégy stb.

Hogy Tégedet dicsérhessünk,

Veled együtt örvendhessünk.

Üdvözlégy stb.

Hogy Fiadat színről-színre,

Veled imádhassuk mennybe.

Üdvözlégy stb.

Dicsértessék Atya Isten,

Veled együtt, Fiú Isten.

Üdvözlégy stb.

Szentlélekkel egyetemben,

Élvén örök dicsőségben.

Üdvözlégy stb.

Dicsőség Szentháromságnak,

Tisztelet szűz Máriának.

Üdvözlégy stb.

36. Oh Nagyasszony, nemzetünk reménye

Oh Nagyasszony, nemzetünk reménye,

Rád szegezzük könnytelt szemeink.

Veszni indult István öröksége,

Szép kertedben őserényeink.

Szállj közénk és sírj Te is velünk,

Vigasztald és mentsd meg nemzetünk.

Ifjúságunk hófehér virága,

Porba hullott, alszik szent hite;

Honszerelmed s szereteted lángja

Nem hevít, kihűlt magyar szíve!

Szép Nagyasszony, hullass könnyeket,

Könnyeiddel mosd meg nemzeted.

Hol vitézség szállt ezer csatákra,

Érted s Jézus szent keresztjéért,

Nyúlszíveknek lett e hon tanyája,

Idegentől kér szégyenkenyért.

Hős Nagyasszony forrón sírj velünk,

S talpra áll még gyáva nemzetünk.

Oh magyar nép apraja és nagyja

Olts magadra bűnbánó ruhát;

Mély kesergő fájdalmaid jajja

Töltse be a vétkező hazát.

Hozzá sírj, csak sírj, hisz még szeret…

Jó Nagyasszony, mentsd meg népedet!

37. Üdvözlégy, üdvözlégy, egek Asszonya

Üdvözlégy, üdvözlégy, egek Asszonya,

Akit megköszöntött az Úr angyala:

Üdvözlégy szent Anna kincse,

Szűz Mária, egek gyöngye,

Te vagy az a bimbóhajtás,

Szeplőtelen fogantatás.

Üdvözlégy, üdvözlégy, szép szűz Mária,

Akit megköszöntött Gábriel szava.

Üdvözlégy stb.

Üdvözlégy, üdvözlégy, kegyelem Anyja,

Kinek szűz méhébe szállt az ég Ura.

Üdvözlégy stb.

Üdvözlégy, üdvözlégy, szép szűz Mária,

Örül minden bűnös, ki ezt mondhatja.

Üdvözlégy stb.

Üdvözlégy, üdvözlégy, szép arany oltár,

Kinél a sok árva irgalmat talál.

Üdvözlégy stb.

Üdvözlégy, üdvözlégy, arany rózsaszál,

Ki összetett kézzel, égre mutattál.

Üdvözlégy stb.

Üdvözlégy, üdvözlégy, fehér rózsaszál,

Ki a bűnbánatra, minket meghívtál.

Üdvözlégy stb.

Üdvözlégy Mária, kedves nefelejts,

A szép mennyországba minket bevezess.

Üdvözlégy stb.

A mennyország szép rózsafája,

Csillagos egeknek gyöngy-violája.

Üdvözlégy stb.

Öröm volt minekünk ide az utunk,

Mert égi Anyánk, csak Rád gondoltunk.

Üdvözlégy stb.

A mennyországban szentséges kezed,

Koszorúzza fel egykor lelkünket.

Üdvözlégy stb.

38. Üdvözlégy, dicső Anyánk

Üdvözlégy, dicső Anyánk!

Üdvözlégy szűz Mária.

Hozzád rebeg föl-föl imánk!

Te vagy honunk védasszonya.

Oh nézz le ránk,

Szent szűz Anyánk!

Kérünk hallgasd meg

Hő imánk, Mária,

Mária, Isten Anyja.

Oh nézd, tekintsd hű népedet,

Segélyért Hozzád mint siet.

Ég s föld hatalmas Asszonya

Könyörögj értünk Mária.

Oh nézz le stb.

Te vagy reményünk és mindenünk,

Minden könnyes szem rád tekint.

Mert érezzük, hogy elveszünk,

Ha szent malasztod nem segít.

Oh nézz le stb.

Benned még nem csalatkozott

Ím itt könyörög hát Neked.

Oltalmazd bűnös népedet

Segélyért Hozzád mely siet.

Oh nézz le stb.

Szentmiseénekek

39. Áldozzunk hív keresztények

Áldozzunk hív keresztények

A kegyelem kútfejének,

Hogy megadta Istenünk,

Szűz Máriát, minekünk.

Ő a szüzesség virága,

Bűn nélkül jött a világra;

Üdvözlégy szűz Mária,

Tisztaság lilioma.

Máriáé volt a Gyermek,

Akinél az égi lelkek,

Áldva így énekeltek,

Dicsőség az Istennek!

A szent evangéliumban,

Örök élet s igazság van,

Élve s halva hirdette

Ezt a Szűz szent Gyermeke.

Higyjünk – az alázatos hit

Nyitja meg az ég ajtóit;

Ez által lett Mária

Az Istennek szent Anyja.

Szűz Anyánk ez áldozatunk

Mit Istennek bemutatunk

Neved tiszteletére,

Szent Fiad szerzeménye.

Ah de bűneink Fiadnak

Szent színétől visszatartnak:

Te mutasd be, jó Anyánk!

Amit itt feláldozánk.

Testi, lelki jólétünket,

Mellyel Ő áld meg bennünket,

Áldozd fel, oh Mária!

Boldogságos szűz Anya!

Zengje ég s föld benne minden,

Szent örökké, szent az Isten!

Mint a Szűz énekelte,

Mondjuk: szent az Úr neve!

40. Boldogságos szűz Mária, áldva köszönt hív néped

Boldogságos szűz Mária! áldva köszönt hív néped;

Mert Te szülted e világra a királyi Felséget,

Ki az égen és a földön, – uralkodik örökön.

Engedd kérünk, hogy zengésünk, méltón dicsérjen Téged.

Dicsőség legyen egekben a jóságos Istennek,

Hogy ily kegyes Anyát rendelt, oltalmul az embernek!

Dicsőség Szentháromságnak, a malaszt forrásának.

Tiszta szívvel; hív lélekkel, mondjunk áldást Istennek.

Uram, Jézus! boldog a méh, mely Tégedet hordozott,

És boldog az emlő, mellyel szűz szent Anyád szoptatott.

De szent Igéd hallgatóját szint oly boldognak mondád,

Hogy hallgassuk, s ezt megtartsuk, Jézus adj szent malasztot.

Hiszünk az örök Atyában, aki mindent teremtett;

Hiszünk egyszülött Fiában, ki érettünk ember lett.

Hisszük a Szentlélek Istent, Aki megszentelt minket,

S hogy Mária pártfogása által nyerünk kegyelmet.

Oh Atyánk! vedd oly kedvesen az oltáráldozatot,

Mint melyet Neked karján szűz Mária bemutatott.

Gyarlóságunk segítsége legyen szent könyörgése,

Oh ne vesd meg a nevednek szentelt mély hódolatot.

Oh irgalmasságnak Anyja! látod gyengeségünket,

Te mutasd be az Istennek gyarló könyörgésünket.

Nyerjen kegyes pártfogásod, végig állandóságot.

Vedd, jó Anya, oltalmadba mi egész életünket.

Az Úr szolgálóleánya, kit oly dicsővé teve,

Magasztalva, nagy örömmel, zengette: szent az Úr neve!

Mondjuk szint’ oly buzgósággal és oly tiszta vigassággal:

Szent az Isten, szent az Isten, legyen áldott szent neve!

41. Isten legszebb temploma

Dallam: „Uram Jézus, légy velünk”

Isten legszebb temploma, üdvözlégy szent Szűz Anya!

Kit már fogantatásában, megszentelt az ég Ura.

Te, kiben bűn nem vala, Üdvözlégy szent szűz Anya!

Bízva sóhajtunk Feléd, mert a csábító fejét

Megrontottad s megaláztad lelkünk régi ellenét.

Ki Istentől ezt nyeréd, bízva sóhajtunk Feléd.

Dicsőség az Istennek, áldás az embereknek.

Kik Te benned oh szűz Anyánk! erős oltalmat nyertek.

Ég s föld velünk zengjenek; dicsőség az Istennek!

Hisszük Istenségedet, Uram! add kegyelmedet,

Hogy szűz Anyánk nagy hitével imádhassunk Tégedet.

Híven szolgálva Neked, töltsük itt az életet.

Ím a tiszta áldozat, mit szívünk az Úrnak ad,

Hogy méltón tiszteljük, oh Szűz! szent fogantatásodat.

Nyerje meg áldásodat a buzgó szívhódolat.

Oh Mária! Benned vett az örök Ige testet;

Azon testté lesz a kenyér, mely most fölszenteltetett.

Jézus! add kegyelmedet, úgy eggyé leszünk Veled.

Zengje ég és föld velünk: szent vagy édes Istenünk!

Add, Uram, ezt Máriának érzésével zengenünk.

Zengje teljes életünk: szent vagy édes Istenünk!

42. Máriának tisztelői

Máriának tisztelői!

Tiszta szívvel jöjjetek,

Szűz Anyánknak ünnepére

Nagy örömmel zengjetek.

Szent oltárunk zsámolyánál

Zengjük a dicséretet;

Nyerje az meg, oh nagy Isten

Atyai tetszésedet.

Áldjuk, dicsérjük s imádjuk

Uram! kegyességedet,

Hogy Mária oltalmával

Gyámolítod népedet.

Oh Jézus! világosíts fel,

Hogy miképp Szűz Szent Anyád,

Úgy hallgassuk és kövessük

Tanításod szent szavát.

Engedj úgy hinnünk, nagy Isten!

Mint hitt a szűz Mária,

Kinek Istenanyaság lett

Nagy hitéért nagy díja.

Ím az oltár áldozatja,

Mit Istennek bemutat,

Tisztelvén az Isten Anyját,

A buzgó szívhódolat.

Nyerjen oly tetszést az égben,

Mint a szent Szűzé nyere,

Amidőn Őt bemutatta,

Ki minden bűnt elveve.

Kérésünkkel egyesüljön,

Oh Atyánk! nagy érdemed,

Pótolván, mit az erőtlen

Akarat meg nem tehet.

Máriának énekével

Egyesüljön énekünk,

Zengje szívünk, zengje éltünk:

Szent vagy, édes Istenünk.

43. Íme test lőn a kenyér

Dallam: „Oh égből szállott kenyér”

Íme test lőn a kenyér, a bor immár drága vér,

Jézus Teste, mely keresztje oltárán omlott a bér.

Vakságunknak drága díja, üdvözlégy Isten Fia!

Szívünk áldjon, és úgy imádjon, mint Szűzanyád Mária.

Jézus, kérünk Tégedet, add szent békességedet,

Adj nyugalmat, mit nem adhat a világ, mely nem szeret.

Érted égő szeretet élessze a szíveket,

Úgy érezzük, úgy szeressünk, mint Szűzanyád szeretett.

Bár bűnben fogantatánk, de van jóságos Anyánk,

Kit nem ére a bűn mérge; áldd meg érte jó Atyánk.

Isten, áldd meg népedet, áraszd ránk kegyelmedet,

Fiad által, Máriával, add látnunk szent színedet.

44. Oh üdvözítő Jézusom

Oh üdvözítő Jézusom!

Szerelmed mint hálálhatom?

Szeretni vágylak Tégedet,

Mint Te szerettél engemet.

Jézus, Kit rejt e nagy Szentség,

Örökre hőn, imádva légy.

Szűz Mária Veled együtt

Legyen dicsérve mindenütt.

Maradj nálam, oh Jézusom!

Kegyeddel Te légy gyámolóm.

Utánad lelkem hőn eped,

Oh méltasd rá lelkemet.

Jézus, Kit rejt e nagy Szentség,

Örökre hőn, imádva légy.

Szűz Mária Veled együtt

Legyen dicsérve mindenütt.

Gyertyaszentelő napjára

45. Ősz Simeon

Ősz Simeon! nyisd meg szent templomod zárát,

Az aranyajtóban a szent Család vár rád;

A Szűz bemutatja kisded Báránykáját,

Szűzi anyasága ékes koronáját.

Új korszakot jelöl a mai szép ünnep,

A véráldozatok elmúlnak, megszűnnek;

Megvalósul, miről a próféták szólnak,

A képlet így enged helyet a valónak.

Lehajtja Mária fejét alázattal,

Tudja, hogy Simeon, az ősz kit magasztal;

Hogy az Ő ölében van a világ fénye,

Rég várt Messiás, a föld szent reménye.

Ma tett meg jutalma a reménynek s hitnek,

Boldogok, akik itt remélnek és hisznek!

Az Öreg Simeon karjára vehette,

A világ váltságát megölelgethette.

Ki tudná felfogni a mai nap titkát?

Tisztulni jő, ki a napsugárnál tisztább!

Az áldozatokat jó szent József tartja,

Boldog kis gerlice, boldog kis galambka.

Oh gyertyaszentelő kegyes Boldogasszony!

Segíts, hogy fohászunk az egekbe hasson,

Hogy a sötét világ várt világosságát

Szemeink örvendve, az égben meglássák.

Dicséret, dicsőség az Atya s Fiúnak,

Szentlélekkel együtt az egy legfőbb jónak!

Teljes Szentháromság! Te gyámold ügyünket,

Szűz Anyánkkal Neked áldozzuk szívünket.

Gyümölcsoltó napjára

46. Mennyből alászállott

Mennyből alászállott,

Mennyből alászállott az Úr angyala,

Joákim lányának, szép szűz Máriának,

E képpen szóla:

Üdvözlégy, áldott légy oh Mária!

Mert Téged magának választott anyjának

Isten Fia.

Engem azért küldött

Engem azért küldött követségben,

Hogy Neked megmondjam és tudtodra adjam

Názáretben

Az Ő akaratját, melyet végzett,

Mert Téged mindennél, a többi szüzeknél,

Jobb’ szeretett.

Tárd föl azért, kérlek,

Tárd föl azért, kérlek, kebeledet,

Szentlélek ereje árnyékoz, kegyelme

Most Tégedet.

Szűzen szülsz, azt mondom, én Gábriel;

Emlékezz szavamra, nézz e liliomra:

Ez lesz a jel.

Egekben mindenek,

Egekben mindenek óhajtanak Tégedet,

Mária, Mária! frigynek ládája!

Kiáltanak

A dicső angyalok s kerubimok

Mennyekben udvarló és Reád várakozó

Szerafimok.

Légyen azért tehát,

Légyen azért tehát akaratja

Mennyei Atyának; leszek szent Fiának

Szolgálója.

Jöjj számból Istennek dicsérete,

Ki rólam leányról, hív szolgálójáról

Ezt végezte.

Három Miatyánk és Üdvözlégy.

Fájdalmas péntekre

47. Fájdalomnak ünnepére

Fájdalomnak ünnepére jertek, Jézus hívei!

A keresztfán szenvedőnek szűz Anyját köszönteni,

Kit oly szörnyen megsebeztek hétfájdalma tőrei.

Véroltárnál, a keresztnél áll a Szűz és kesereg;

János a szent asszonyokkal szinte ott sír, ott remeg.

Velük óhajt keseregni az itt egybegyűlt sereg.

A kesergő fájdalomnak hangja közt is felkiált,

A dicséret és dicsőség, áldva a dicső Királyt,

Őt, Ki meghalt a keresztfán s így legyőzte a halált.

A keresztfán szenved és szól Isten egyszülött Fia:

Szíveinket járja által szózatának szent nyila,

S úgy figyeljük, mint legelső hallgatója, Mária.

Hiszünk Benned, oh nagy Isten! Önts belénk oly nagy hitet,

Mint mely, oh Szűz, a keresztnél megtartotta szívedet,

Hogy Fiadnak annyi kínján s fájdalmán meg nem repedt.

Itt az oltár áldozattal, itt az új kálvária,

Hol magát feláldozandja, Jézus, az Isten Fia.

Ő, ki meghalt a keresztfán, melynél úgy sírt Mária.

Veled sírunk, Jézus Anyja! Veled együtt érezünk,

A nagy, a szent áldozatnál, mit Istennek szentelünk,

Kik most szíved bánatáról könnyek közt emlékezünk.

Fájdalomban, mint örömben, mondjuk: szent az Úr neve!

Szent az Isten, a kesergő szíveknek enyhülete.

Szent az Isten! Ő a minden vigasztalás Istene.

48. Kinek szívét a megígért fájdalomtőr általjárta

Kinek szívét a megígért fájdalomtőr általjárta;

Kinek szeme könnyel telve, szent Fiát szenvedni látta:

Szeplőtlen szűz Mária, fájdalomnak hős asszonya!

Szűz szíved mély sebeire, szűz szemed szent könnyeire,

Esdve kérünk édes Anyánk! szent Fiadnál gondolj reánk.

Kik evezünk az életnek könnytől ázott nagy tengerén,

Hol a vészek viharában hullám között ing az erény.

Szeplőtelen szűz stb.

Ha a bánat fellegei, elborítják lelkeinket;

Ha nyavalyák gyötrelmei körülveszik testeinket;…

Szeplőtelen szűz stb.

Ha a kevély gondolatok tőrbe ejtik elméinket,

Ha szívünk rossz kívánsága bűnörvénybe ejte minket…

Szeplőtelen szűz stb.

Ha a harag undok vétke hevünk lángját felgyullasztja,

Ha szívünket megvadítja a bosszúvágy gondolatja…

Szeplőtelen szűz stb.

A csüggedés órájában, midőn küzdünk önmagunkkal,

Erőnk elhagy, és nem bírunk életölő fájdalmunkkal…

Szeplőtelen szűz stb.

Ha szegénység, nyomorúság, elveszi a kedvet tőlünk

Zúgolódás, kislelkűség panaszhangot csal belőlünk…

Szeplőtelen szűz stb.

Ha minden szent, nemes és jót lábbal tapos ellenfelünk

Jogainkért zaklattatunk, szent hitünkért üldöztetünk…

Szeplőtelen szűz stb.

Ha bűnünk nagy terhe alatt nem merünk föltekinteni

S elhagy a hit, reménység és szeretet, mely isteni…

Szeplőtelen szűz stb.

Ha szent Fiad kegyelmére méltatlanok lettünk vele,

Tudván, hogy ezután nincsen üdvünk csak általa…

Szeplőtelen szűz stb.

Ha életünk végső napján szembeszállunk a halállal,

S az ítélő bíró elé lelkünk föl az égbe szárnyal…

Szeplőtelen szűz stb.

Az Atyának és Fiúnak, Szentlélekkel egyetemben

Legyen hála és dicsőség most és mindörökké. Amen.

Sarlós Boldogasszony napjára

49. Az Istennek szent Anyjáról

Az Istennek szent Anyjáról

Szól ma nekünk az írás.

Jelen ünnepségünk tárgya

Egy boldog látogatás,

Melyet a szűz Mária tett

Judának városában,

Hol köszönté Erzsébetet

Zakariás házában.

Szent Erzsébet így fogadja:

Óh szüzek ékessége!

Áldott vagy az asszonyok közt

Áldott méhed gyümölcse!

Óh mint érdemlettem én meg

Az Égtől e nagy kegyet:

Hogy az én Uramnak Anyja

Látogasson engemet?

Alig hangzott köszöntése

Szava én füleimben,

Már a Magzat szívem alatt

Repesett örömében.

Boldog vagy, oh Szűz! hogy hittél,

Mert mind beteljesednek,

Amik csak az Úr Istentől

Neked megígértettenek.

Mária hallván e szókat,

Buzgón felnéz az égre,

És az Isten nagy jóvoltát

Ez énekkel dicsérte:

Magasztalja s áldja lelkem

Az Urat, Őt hirdetem,

Őt dicsérem, mert Teremtőm

S üdvözítő Istenem.

Szolgálóját megtekinté,

Meg én csekélységemet,

Ím boldognak hirdet a föld

Ez időtől engemet.

Naggyá tett a szent s Hatalmas,

Akinek magas kegye,

Tisztelőim nemzedékről

Nemzedékre terjede.

Óh Mária! látogass meg

Minket is, légy mellettünk,

Szent Fiadnak trónusánál

Esedezzél érettünk.

Hangozzék mindig szívünkben

Magasztaló éneked

S örvendezzünk szent Fiadnak,

Mint János örvendezett.

Nagyboldogasszonyra

50. A mennyei szent városnak

Dallam: „Szeplőtelen szép szűz Anya.”

A mennyei szent városnak, gyöngykapui ma megnyílnak

Jézus édes Anyjának, áldott szűz Máriának.

Élte zsoldját megfizette a halálnak és helyette,

Annyi sok érdemekért, megnyeré az égi bért.

Örvend az egész mennyország, mert dicsőség és boldogság

Lett díja Máriának, az Úr választottjának.

Az érdemek koronája, Isten előtt készen álla

S adaték Máriának, az Úr választottjának.

Az angyalok dicsérettel s magasztaló énekekkel

Zengedezve hódolnak, dicső királynéjuknak.

A próféták s pátriárkák, kik epedő szívvel várták

A szűz Anya szent Fiát, magasztalják Máriát.

Kik szent reménységben éltek, a jámborok felkelének

S áldják a szűz Máriát, mint Megváltójuk Anyját.

Óh dicsőség Királynéja! nézz reánk is szolgáidra,

Irgalmasságnak Anyja! légy híveid oltalma.

51. Örülj, vigadj, tisztaságban

Örülj, vigadj, tisztaságban

Felvirágzott anyaság!

Angyali ártatlanságban

Tündöklő menyasszonyság!

Mária! Mária! egek Királynéja!

Bűnösök szószólója.

Körülvett a mennyország

Az angyali sokaság,

Mert megkoronáz Tégedet

A teljes Szentháromság.

Mária! Mária! stb.

Téged, Istennek kedvesét,

Az angyalok csodálnak,

Látván szeretett jegyesét

A mennyei Királynak.

Mária! Mária! stb.

Hasonlítnak szépségéhez

A felkelő hajnalnak,

S kiválasztott seregéhez

Az erős táboroknak.

Mária! Mária! stb.

Te Benned föltaláltatik

Nap és hold ékessége,

A szelíd alázatosság

Tündöklő fényessége.

Mária! Mária! stb.

Tiszta kedves áldozat volt

Életed szüzessége,

Azért választott magának

Az Isten bölcsessége.

Mária! Mária! stb.

Malasztjának áldásával

Elárasztott Tégedet.

Váltságunk az örök Ige

Szűz méhed szülöttje lett.

Mária! Mária! stb.

Az egeknek egeiben

Víg éneket zengenek,

Az angyalok Üdvözítőnk

Anyjának örvendenek.

Mária! Mária! stb.

Mert Mária a mennyország

Dicső királynéja lett,

Isten Őt felmagasztalta

Minden angyalok felett.

Mária! Mária! stb.

Óh Mária! választott Szűz!

Magas a Te érdemed,

Mégis engedd, hogy Te Hozzád

Szólhasson hív sereged.

Mária! Mária! stb.

Tudod, mennyi gyarlósággal

Van terhelve életünk,

És, hogy a jó Isten ellen

Mely gyakorta vétkeztünk.

Mária! Mária! stb.

Könyörgésed hatalmával

Segítsd gyarlóságunkat,

Kérj malasztot, hogy megtérvén,

Bánjuk gonoszságunkat.

Mária! Mária! stb.

Pártfogásod erejével,

Mária! segíts minket,

S annyi sok viszontagságban

Oltalmazd életünket.

Mária! Mária! stb.

Mondjunk áldást, hálaadást

A fölséges Istennek,

Hogy Máriát, édes Anyját,

Rendelte segítségnek.

Mária! Mária! stb.

Kisasszony ünnepére

52. Nagy örömmel, énekléssel

Dallam: „Örülj, vigadj tisztaságban.”

Nagy örömmel, énekléssel

Zengedeznek az egek.

Vidámságot, nyájasságot

Mutatnak a földiek;

Mert ma szűz Mária,

Mint a legszebb rózsa,

Bimbójából kinyíla,

Szüzesség virága, ékes lilioma,

Kisasszonyunk, Mária.

Nap sugarát, hold világát,

Új örömre terjesztik,

Az angyalok, égi karok

Énekekkel dicsérik;

Az által hirdetnek

A bűnbe esteknek

Örömet mindeneknek,

Hogy a Jézus Anyja születék, Mária,

Bűnösök pártfogója.

Szűznek Anyja, örvend Anna

Férjével, Joachimmal,

S együtt vele nemzetsége

Minden rokonságival:

Mert magtalan méhe

Szűz gyümölcsöt terme

Menny s földnek örömére:

Áldják szűz Máriát, egek Királynéját,

Kisasszonyunk Máriát!

Egy bizonnyal valósággal

Vígságnak első napja.

Min született, Mária lett

Lelkeinknek istápja.

Jessze gyökerének, Áron vesszejének

Általa nyílt virága;

Üdvözlégy, áldott légy,

Kegyes szószólónk légy,

Kisasszonyunk Mária.

Bűneinkért, életünkért

Jézus előtt esedezz,

Ellenségtől, sok ínségtől

Kéréseddel védelmezz;

S midőn halál zörget, testvilág kísértget,

A végórán segíts meg,

E siralom-völgyéből, ha válunk a testtől,

Nyerj kegyelmet mennyekből.

Mária nevenapján

53. Mária drága neve

Mária drága neve, lelkem édes öröme, Mária!

Ha megzendül fülemben, vidámság kel szívemben, Mária!

A buzgó szív, mely Hozzád hív, Téged kíván dicsérni,

Szeretetteddel égni, Mária!

Buzgósággal vigadván, lelkem Téged óhajtván, Mária!

Gerjed tiszteletedre, Fiad szeretetére, Mária!

Mert kegyelmet nem kereshet s nem találhat, csak annál

Kinek Te anyja valál, Mária!

Téged az Isten kedvelt, Fia Anyjának rendelt, Mária!

Téged illet dicséret, angyalok s szentek felett, Mária!

Oh kegyes Szűz, mindent elűzz, ami minket rútíthat

S Istentől eltaszíthat, Mária!

Tisztaság szűz virága! szíveink vidámsága! Mária!

Elesteknek gyámola, bűnösöknek oltalma! Mária!

Oh Mária! Jézus Anyja! esedezzél érettünk,

Légy mindenkor mellettünk, Mária!

Segítsd buzgó népedet, mely tiszteli nevedet, Mária!

Hogy térjen Istenéhez, üdvének kútfejéhez, Mária!

Édes Anya: térítsd jóra, kik vétköket szeretik,

És az Istent megvetik. Mária!

Valaki csak gondolja, és tiszta szívből vallja: Mária!

Add, hogy Téged szeressen s élted útján kövessen: Mária!

Isten Téged választott, nekünk oltalmul hagyott Mária!

Midőn testtől elválik lelkünk s világból elmúlik Mária!

Légy vezérünk s segítségünk, érettünk Jézust kérjed

Mennyben legyünk teneked: Mária!

54. Mondj szívem dalt és magasztald

Mondj szívem dalt és magasztald Máriának szent Nevét,

Őt dicsérjed és megüljed, buzgalommal ünnepét.

Kell csodálnod, hogyha látod, mily magasra tétetett. –

Mert szülőnek, tiszta Szűznek csak magát nevezheted.

Hívd segélyül, hogy bűnöktől tisztogassa lelkedet,

Nem tetéznek annyi vétkek, Őt ha buzgón tiszteled.

Higyjed, érte szent Szülötte, minket újra befogad,

Bánkódóknak, jobbulóknak, bő kegyelmet osztogat.

Zengj szívem dalt és magasztald a világ nagy Asszonyát,

Mert legyőzte szent Szülötte a pokolnak zsarnokát.

Üdvözítő Anyja lett Ő, Kiben éltünk újula,

Véghetetlen jókat Isten nyújt nekünk Ő általa.

55. Ó mily édes, örvendetes napra ébredtünk

Ó mily édes, örvendetes napra ébredtünk,

Égi Anyánk drága neve ragyog előttünk.

Szűz Mária édes neve legelső,

Vigaszunkra adta nekünk ezt a Teremtő!

Azért siet minden lélek ma e szent helyre,

Hogy az égi seregekkel ezt lengedezze:

Szűz Mária stb.

Mennyországban a szent szüzek koszorút kötnek,

A mennyei trónus körül így énekelnek:

Szűz Mária stb.

Jertek hívek, szedjük le a legszebb virágot,

Hódolattal köszöntsük meg égi Anyánkat:

Szűz Mária stb.

Árva, özvegy, ki elveszté földi támaszát,

Pártfogóul válassza a drága Szűzanyát:

Szűz Mária stb.

És ha ránk terítik majd a gyász-szemfedelet,

Szent nevét rebegje egykor a véglehelet:

Szűz Mária stb.

Ez legyen a mennyországban vezércsillagunk,

Ez tanítson hőn imádni édes Jézusunk:

Szűz Mária stb.

56. Szűz Mária nevenapját

Szűz Mária nevenapját, hogy megérhettük,

Drága nevét megengedte, hogy köszönthessük,

Üdvözlegyél százezerszer, drága szűz Anyánk,

Az aranyos trónusodról nézz le mireánk.

Téged jöttünk köszönteni, ékes szűz virág,

Szentháromság szép kertjében nyílott aranyág.

Názáretnek városában kinyílt egy virág,

Szűz Mária, az én szívem csak Tégedet áld,

Te vagy az én édes Anyám, szép szűz Mária,

Téged jöttünk köszönteni, ékes viola.

Téged jöttünk stb.

Könnyes szemmel szemlélem a drága képedet,

Szűz Mária, Téged kérlek összetett kézzel,

Te szent szíved a szívemben édes, mint a méz,

Leroskad a nagy örömtől, ha képedre néz.

Téged jöttünk stb.

Tudjátok-e testvéreim, kik eljöttetek,

Szűz Mária szent Fiával itt van köztetek,

Kérjétek a szűz Máriát, egek Asszonyát,

Ő meghallgat, mert mi nekünk jó édes Anyánk.

Téged jöttünk stb.

Óh de édes öröm van ma ég és föld között,

Mert egy drága szép liliom testbe öltözött,

Ezen drága liliomnak Mária a neve,

Az egész mennyország örvendez benne.

Téged jöttünk stb.

A szent Anna plántálgatta e liliomot,

Mit neki a Szentháromság ajándékozott.

Öt aranyos betűből áll Mária neve,

Óh Mária, szeplőtlen a Te szent neved.

Téged jöttünk stb.

Mert ki lettél Te választva a szüzek között,

Mert szent szíved hajlékába Jézus költözött.

Jeruzsálem leányai benned örvendnek,

Az angyalok szent fejedre koszorút kötnek.

Téged jöttünk stb.

Én is kötök a fejedre ékes koszorút,

Rakok bele rózsabimbót szent fohászokból.

Mert Téged nagyon szeretlek, édes szűz Anyám,

Az aranyos trónusodról tekints mi reánk.

Téged jöttünk stb.

Nézd, a kedves vendégeid eljöttünk Hozzád,

Hallgasd meg a kérésünket, drága szűz Anyánk.

Vigasztaljon mindnyájunkat Jézusnak Anyja,

Mária az életemnek hajnal csillaga.

Téged jöttünk stb.

Még egy kérésem van Tőled, ékes szűz virág,

Ha majd egyszer elérkezik a végső óránk,

Jöjj el akkor szűz Mária, kérlek mihozzánk,

Hogy Te veled örvendhessünk, drága szűz Anyánk…

Téged jöttünk stb.

Hogyha eljön életemnek végső órája,

Siess akkor oltalmamra, Isten leánya,

Könyörögjél mindnyájunkért, kegyes szűz Anyánk,

Hogy Te veled örvendhessünk szent Fiad jobbján.

Téged jöttünk stb.

Magyarok Nagyasszonya ünnepére

57. Ezeréves nemzetünknek

Dallam: „Kinek első szent királyunk”

Ezeréves nemzetünknek magas pártfogója!

Hű magyarjaid köszöntnek, hogy karod megóvja.

Királynőül választottak mennyek királynője,

Nagy hatalmad s szerelmeddel légy tovább is őre.

Koronázzuk szent fejedet szívünk virágával,

Melyet terem a szerelem égi sugarával.

Alázattal oda hajlunk lábaidhoz; bízva:

Hogy a Te hű jobbágy-néped kegyelmedet bírja.

Te vezéreld lépteinket s kísérj a csatába,

Melyet vívunk a rossz ellen vészek viharába,

A Te zászlód el nem hagyjuk utolsó csepp vérig,

És a jónak szent csatáját győzve küzdjük végig.

Nagyasszonya nemzetünknek! oltalmazd e népet,

Melyet István felajánlott pártfogásra Néked.

Légy az újabb ezredévben nemzetünk Anyja,

Hogy kegyelme szent Fiadnak bűnünk meghaladja.

Akkor lesz majd a magyarnak igaz boldogsága,

Ha Te veled örvendezhet mennyed sugarába’.

A Te trónod lépcsőjéhez szeretettel állhat,

S Fiad üdve minden lelket dicsőülten áthat.

A kegyhelyen használatos énekek

58. Amíg szívem dobog, szűz Mária

Amíg szívem dobog, szűz Mária,

Nem szűnik szeretni Téged soha.

Szívem szerelme hódolat szaván

Sóhajt fel Hozzád: üdvözlégy Anyám!

Szívem öröm érje, vagy búbánat,

Egyik sem nyomja el a szent vágyat,

Hogy dicsérjelek hódolat szaván,

Naponta zengve: üdvözlégy, Anyám!

És ha elközelget éltem vége,

Akkor is Te leszesz szűm reménye. –

Haláltusámban hódolat szaván

Rebegve zengem: üdvözlégy Anyám!

59. Egek ékessége

Egek ékessége! földnek dicsősége!

Magyarok Asszonya s királynéja!

Hozzád buzgó szívvel s köteles hűséggel

Járulunk szentséges szűz Mária!

Mint pátrónánkhoz, édes Anyánkhoz,

Teljes reménységgel folyamodunk,

S minden szükségünkben fohászkodunk.

Tekints kegyes szívvel és irgalmas szemmel,

A mi szent eleink kérelmére,

Jöjj örökségednek, rettegő népednek,

Jöjj kérünk, oh Anyánk! védelmére.

Míg bennünk egy ér mozdul, vagy csepp vér,

Téged híven fogunk mi tisztelni,

Kegyes jó voltodat emlegetni.

Mert belénk ontatott, szívünkbe oltatott,

Eleink vérével szereteted,

Azért fenn is marad, soha ki nem szakad,

Igaz magyar szívből tiszteleted.

Ettől oh szent Szűz, lángolván, mint tűz,

Téged minden hévvel kész tisztelni,

S vérével hűségét pecsételni.

Azért Nagyasszonyunk, Hozzád folyamodunk,

Hallgasd meg kegyesen kérésünket,

Éhségtől, haladóktól, hirtelen haláltól,

S minden veszélyektől ments meg minket;

A végső órán, mellettünk szólván,

Segíts kéréseddel Isten Anyja!

Légy irgalmas Anyánk, oh Mária!

60. Elárvult nép ajkán

Elárvult nép ajkán fölcsendül az ének:

Légy, Mária anyja, Árpád nemzetének!

Messze tévedett bár, elfelejtett Téged,

Visszavonja Hozzád, a gyásszal telt élet.

Szánakozzál rajta, légy erős oltalma

Régi dicsősége támadjon fel újra.

Mennyi vihar tépi, mennyi bánat száll rá,

Mintha az enyészet sötét öle várná.

Elhagyta Krisztusát s drága olvasódat,

Ilyen népet a vész akár szerte szórhat.

De már könny szemében. Könyörülj e népen!

Kívüled oltalma nincs földön sem égen.

Megkondul a harang kis templomainkban,

Úgy zokog s szemünkben bánatkönnye csillan.

Mennyi üdvözlégy szólt és dal egykor Hozzád,

S boldog volt, dicső volt akkor Magyarország,

Újra visszatérünk, egyetlen reményünk,

Anyai öledben, oh légy menedékünk!

Szeretted e népet, gondoztad e szép hont,

S minket szívünk forró érzése Feléd vont.

Szenteket neveltél s erényt bőven itten,

Általad s éretted megáldott az Isten.

Emlékezzél róla, ügyünk szószólója,

Tedd, hogy legyen ismét boldog e nép sorsa.

Te töltéd meg hittel István buzgó szívét,

Lászlót és Hunyadit harcokon segítéd.

Bízva nézte képed zászlain a hadfi

S könnyű volt nevedben diadalt aratni.

Hitetlenség ellen vívott küzdelemben

Most is légy segítőnk e kemény időkben!

Mely annyi bús század viharát túlélte,

Nem pusztíthatá ki tűz vagy fegyver éle.

Ilyen hősi népet fogyó erkölcs és hit

Süllyedésre viszen vagy tán sírba szédít?

Tekints most is hozzánk, mikor hitben fogynánk,

Mely gyógyítja lelkünk, árassz malasztot ránk!

Sorsa éjjelében Hozzád sír e nemzet,

Roskadozva hordván sok bút és keservet.

Visszasiet Hozzád nagy töredelemmel,

Esdekelve kéri, hogy ne űzd, ne vesd el.

Vésztől zúzva-törve, hogy ne jusson tönkre,

Magyarok hazáját óvjad meg örökre!

61. Gyulladoz én szívem

Gyulladoz én szívem szűz Anyámért,

A tiszta szíveknek oltalmáért,

Szerelmétől égek, valameddig élek,

Szívem feláldozom, Neki adom.

Ő a szép szeretet kegyes Anyja,

Szívemnek csak Hozzá van bizalma;

Nyugtát nem találja, szívem csak Ő nála,

Ki azt szent Fiának felajánlja.

Akit oltalmába vesz Mária,

El nem hagyja soha Ő szent Fia.

Jer hát oltalmamra, Jézusom szűz Anyja,

Szívem hő szerelme ezt óhajtja.

Ezt kéri virágul öröméhez,

Kéri orvosságul keservéhez.

Anyai szerelmed, hív oltalma mellett

Istentől a hű szív, mindent nyerhet.

Szentelje meg minden érzésemet,

Az Éretted égő hű szeretet,

Segíts megmaradnom, engedj élnem-halnom,

Anyád szerelmében, oh Jézusom.

62. Hozzád fohászkodunk

Hozzád fohászkodunk, áldott védasszonyunk!

Boldogságos szent Szűz, kegyes Anyánk!

Enyhítni gyermekid, fájó keserveit.

Üdvöd honából oh, tekints reánk.

Szemedből egy sugár, ha fájdalmunkra száll,

Megszűnnek dúlt szívünk keservei,

Anyánk, siess értünk könyörgeni.

Oh Anyánk, Tégedet, ki értünk szenvedett

Megváltónk, szent Fiad adott nekünk.

Hogy éltünk útjain, ha ránk rohan a kín,

Öledben a vésztől mentek legyünk!

S nekünk így, akikért keresztfán onta vért,

Üdvöt teremjenek gyötrelmei,

Anyánk! siess értünk, könyörgeni.

E népet s e hazát, neked Ő adta át,

Kit trónra Őmaga az Úr emelt.

Hogy lennél gyámola, viszont mint Ő vala

S legyen híved minden magyar kebel.

S a szívben így Veled, egyesült hon felett

Ne győzzenek soha ellenei,

Anyánk! siess értünk könyörgeni!

Szent Szűz, ki e hazát, elveszni nem hagyád,

Oh nyerd ki még csak e kegyet nekünk.

Legyen egünk alatt egy hit, egy akarat

S Tehozzád lángoló szeretetünk.

S így bírva kedvedet, mi csak imánk lehet,

Beteljenek szívünk reményei;

Anyánk! siess értünk könyörgeni.

63. Hozzád repül ma hő fohászunk

Hozzád repül ma hő fohászunk,

Nagyasszonyunk, szűz Mária,

Tekints az égből szánakozva

Szegény hazánk bús tájira.

Te voltál az, Ki védted, óvtad

Mindenkor híven nemzetünk.

Mutasd meg anyai szerelmed

Mikor most búban könnyezünk.

Hazánkat gondjaidra bízta

István a szent, a jó király,

Hogy el ne vesszen semmi vészben,

Ha rátör szenvedés, viszály.

S Te megfogadtad gyermekidnek

A harcok hős magyarjait

S ápoltad értök szent Szívedben

Jóságod éber gondjait.

Ma mint hazánk Nagyasszonyához

Kiált Hozzád a honfiszó,

Jövendőnk tépő aggodalmán

Keservtől, bútól hangozó,

Ne vesd meg a buzgó könyörgést

És gyermekid nagy bánatát

Ott hallgasd meg a honfibúnak

Esdeklő, zokogó szavát.

Benned remél a hű magyar szív

Szerelmedtől vár balzsamot

Bár rossz utakra, bűnre tértek

Örökséged Te nem hagyod.

Minket kevélység és a sátán

Bűnökre elvezethetett,

De vigalmad csodás szerelme,

Hűtlenné hozzánk nem lehet.

Vezesd erényre, hitre vissza

István tévelygő nemzetét,

Istentelenség szörnyű átka

Ne tépje, zúzza szerteszét,

Jóságod áldó melegétől

Még fel lehet virulnia,

Legyen gyomtermő, barna földje

Virágos kerted, Hunnia!

Légy újra Anyja nemzetünknek

Balsors veszélyén gyámola,

Ne küldjön pusztulást fejére

Haragvó égnek ostora.

Engeszteld Isten szent bosszúját,

Irgalmat esdj e nép iránt

Mutass szegénynek szebb jövőhöz

Bizton vivő ösvényt, irányt.

Oltalmadat terjeszd hazánkra,

Tedd boldoggá bús népedet,

Űzzön szét a Te szószólásod

Egünkről gyász s vészfelleget.

Apáink sok nagy érdeméért

Maradj mindenkor hű Anyánk

Hogy újra jó s nagy nép lehessünk

Viselj gondot szeretve ránk.

64. Magyarország Nagyasszonya, édes jó Anyánk

Magyarország Nagyasszonya, édes jó Anyánk!

Mennyből, királyi székedből tekints le reánk!

Üdvözlégy szűz Mária, Jézus szent Anyja,

Légy nekünk is édes anyánk, ne hagyj el soha;

Ne hagyj el soha, Téged jöttünk köszönteni, hajnal Csillaga!

Hozzád jöttünk, mert a szívünk utánad eped!

Könyörülő jó szívedbe zárj be bennünket!

Üdvözlégy szűz Mária stb.

Lelkünk drága színaranya fogadj el minket!

Vigyed drága szent Fiadhoz esdeklésünket!

Üdvözlégy szűz Mária stb.

Nézd, szűz Anyánk, mily szép számmal jöttünk Tehozzád!

Hogy kitárjuk szíveinknek öröm s bánatát!

Üdvözlégy szűz Mária stb.

Árva hazánk Nagyasszonya áldj meg bennünket!

Ölelj meg, mint megölelted szent Szülöttödet!

Üdvözlégy szűz Mária stb.

Reménységünk szép zöld fája, isteni Anya!

Kinek élte Isten előtt oly kedves vala!

Üdvözlégy szűz Mária stb.

Jézus, Fiad szent keresztje volt a vezérünk,

Melynek vezérfénye mellett Tehozzád értünk!

Üdvözlégy szűz Mária stb.

Oh fogadj el hát bennünket mennyei Virág!

Kire bámulva tekint fel az egész világ!

Üdvözlégy szűz Mária stb.

Zengjünk Neked dicséneket, mint az angyalok!

Áldjuk Istent, ki nekünk ily jó Anyát adott!

Üdvözlégy szűz Mária stb.

Sokat vétettünk Ellened, oh, de bocsáss meg!

Kérünk Fiad keresztjére, Szűzanyánk szánj meg!

Üdvözlégy szűz Mária stb.

Egykor, ha majd nem jöhetünk Téged tisztelni!

És ha testünk koporsóban fog majd pihenni!

Üdvözlégy szűz Mária stb.

Fásult szívünk, ha nem dobog, s ajkunk nem szólhat!

Nem kell sírunkra Nevednél drágább felirat!

Üdvözlégy szűz Mária stb.

65. Magyar szűz Anyádnak

Magyar! szűz Anyádnak,

Ki kincse hazádnak,

Énekeld dicséretét, örökös asszonyod,

Pártfogód s gyámolód, neveljed tiszteletét,

Egész világ előtt áldva dicsérjed Őt

És magasztald szent nevét.

Voltak sok bajaid,

És véres hadaid,

Sok veszélyben forogtál, e Szűz esedezett,

Téged védelmezett s hazádban megmaradtál,

Anyai ínségekben és veszedelmekben

Tőle oltalmaztattál.

Oh Boldogasszonyunk!

Mi erős gyámolunk!

Ezután se hagyj minket, a Te könyörgésed,

Szent esedezésed előzze meg vesztünket;

Szép felvirulásra és boldogulásra

Segítse nemzetünket.

Nézz ránk kegyes Anya!

Kiket Te valaha

Oltalmad alá vettél, annyi háborúkban,

Annyi bú-bajokban kegyesen segítettél,

A végső ínségtől, utolsó veszélytől,

Mindeddig megmentettél.

Távoztasd romlását,

Hazánk pusztulását,

Vidd jó végre dolgait, irtsd ki nemzetünkből,

Elménkből s szívünkből a romlásnak okait;

Imádd Istent értünk, hogy ne vesszen népünk,

Vezesd jóra útjait.

*

Magyarország pátrónája,

Zárd szívedbe népedet.

Visszasírva dicső múltját

Vidd jóra, ha eltévedt.

Édesanyja vagy e honnak,

Ki megbocsát, mert szeret.

Oh Szűzanyánk, esdve kérünk:

Őrködjél e hon felett.

Győzedelmes zászlainkon

Szent képed tündökölt fel.

Ez lobogott szíveinkben

Ki bírt vón’ ily hősökkel.

Neved volt a harci jelszó,

Hősi kézben szent a kard.

Szentolvasó koszorúzta:

Ne bántsátok a magyart.

66. Mondj naponkint

Mondj naponkint és óránkint,

Lelkem dicséreteket,

Máriának, szűz Anyának

Szentelj víg ünnepeket.

Gondolkodjál s álmélkodjál

Az Ő méltóságáról;

Tisztelettel, szeretettel

Szólj az Isten Anyjáról.

Őt dicsérjed, Őt tiszteljed

Hogy Fiánál segítsen

Kérd oltalmát, ne hogy a bűn

Rajtad erőt vehessen.

Mert Mária nekünk égi

Szent ajándékot hozott,

E királyné szűz méhében

Irgalom fogantatott.

Éva vétke, tiltott étke

Bezárá az egeket,

S bűne által gyötrelembe

Ejte minden népeket.

De a hív s alázatos Szűz

Oly kegyelmet nyert vala,

Hogy a megtérőknek ismét

Megnyílt az ég ajtaja.

Tiszta szüzek szűz virága!

Magas a Te érdemed,

Téged választott az Isten

Minden asszonyok felett;

Üdvözlégy, oh Isten Anyja

Szentléleknek temploma!

Légy megtérésünknek útján

Gyarlóságunk gyámola.

Pártfogásod gyámolítsa

Kétkedő szíveinket,

És leginkább a végórán

Légy velünk, segíts minket:

Hogy Fiadnak malasztjával

Szent példádat követve,

Oda jussunk, ahol Te vagy

Az angyalok öröme.

67. Oh életünk reménye

Oh életünk reménye, Istennek szent Anyja!

Dicsőségedből nézz le, s légy néped oltalma;

Kik főképp bűnbe estünk, zokogva, sírva esdünk:

Mária! Mária! Mária segíts.

Te látod mennyi bajjal kell mindig küzdenünk,

Hogy kísértettel s jajjal van telve életünk;

Magunkban bízni félünk, azért esengve kérünk:

Mária! Mária! Mária segíts.

Fiadnak szent keresztje, adjon vigasztalást,

Hogy amit ránk ereszte, eltűrjük a csapást;

Lelkünknek újulása, legyen vére hullása,

Mária! Mária! Mária segíts.

Te benned van reményünk, mert kegyes Anya vagy,

Akármi sorsban éljünk, oh kérünk el ne hagyj;

Főképp, ha jő az óra, mely elhí számadóra,

Mária! Mária! Mária segíts.

68. Oh Mária Isten Anyja

Oh Mária Isten Anyja, énnekem is jó anyám,

Szívem s lelkem lángbuzgalma dicsér későn és korán.

Bánatomban, örömömben, jó s balsorsban csak ezt zengem:

Üdvözlégy szűz Mária!

Hajnal keltén, ha megcsendül magas tornyon a harang,

Mintha szózat szállna mennyből, imára kelt föl a hang.

Megköszöntlek szép szűz hajnal, ezt rebegem az angyallal:

Üdvözlégy szűz Mária!

Ha délre száll az arany nap s szól a harang újólag;

Érzelmeim hozzád vonnak, ismét Téged áldalak.

Áhítattal csendes ajkkal, ezt rebegem az angyallal:

Üdvözlégy szűz Mária!

Ha felkel az est csillaga, s munkámat bevégezem;

Istenemnek hálát adva, feléd tárul két kezem.

Az estéli harangszóra, indul nyelvem e szép szóra:

Üdvözlégy szűz Mária!

69. Szeretetnek édes anyja, Mária

Dallam: „Nyújtsd ki mennyből óh”

Szeretetnek édes anyja, Mária!

Nézz le mennyből itt egybegyűlt nyájadra,

Mária, Mária, angyalok királynéja.

Zengedező énekléssel köszöntünk,

Neved tiszteletére egybegyűltünk,

Mária, Mária, bűnösök szószólója.

Első királyunk is, szent István reád

Bízott minket, s velünk az egész hazát,

Mária, Mária, országunk védasszonya.

Reményünk hát Isten után Benned van,

Segélj, kérünk, lelki-testi bajokban,

Mária, Mária, betegek gyógyítója.

Zokognak az özvegyek és az árvák,

Keservükben szent nevedet kiáltják,

Mária, Mária, árváknak édesanyja.

Életünknek vezércsillaga Te vagy,

Azért kérünk édes Anyánk, el ne hagyj,

Mária, Mária, végy minket oltalmadba.

Halálunkkor segélj, kérünk, bennünket,

Úr Jézushoz vezesd szegény lelkünket.

Mária, Mária, tisztelőid oltalma.

Hol vég nélkül boldogságban élhessünk,

Szentek között dicséretet zenghessünk,

Mária, Mária, menny- és föld királynéja.

70. Szűz Mária, hazánk reménye

Szűz Mária, hazánk reménye!

Bús nemzeted zokogva esd.

Nyújtsd irgalom-jobbod feléje,

Botlásiért oh meg ne vesd.

Mi lesz belőlünk, hogyha elhagysz?

Oh árvaságunk sírba hervaszt!

Minden reményünk csak Te vagy,

Szent szűz Anyánk, szent szűz Anyánk,

Oh el ne hagyj!

Hozzád sír a jobbak keserve,

Jámbor családok tűzhelyén.

A szebb idők után esengve,

Mikor nap ült hazánk egén.

Oh kérjed Istent újra értünk,

Ne hagyd elveszni árva népünk.

Minden reményünk stb.

Oltáridat körülzokogjuk

Naponta, mert oh vétkezénk

És sírva szent neved kiáltjuk:

Szűz Mária! tekints felénk!

Mutasd meg még egyszer e népnek,

Hogy pártfogásod mit segíthet.

Minden reményünk stb.

Ének a szent kereszthez

71. Köszönteni jöttünk szent keresztfa

Köszönteni jöttünk szent keresztfa,

Látjuk rajta Jézus meg van halva,

Alatta szűz Anya nagy zokogva

Jézus piros vérét csókolgatja.

Az átkozott Judás, hogy eladta,

Harminc ezüst pénzért odaadta

A pogány zsidóknak, hogy vegyék meg,

A magas keresztre feszítsék meg.

Miért nem adtad inkább Máriának,

Vagy pedig Mária Magdolnának,

Ezer annyit adott volna érte,

Csak ne vitték volna a keresztre.

Harminc ezüst pénzre Judás mért szorultál,

Kedves Mesteredtől, el miért pártoltál,

Talán valamiben Jézus vétett neked,

Vagy szóval valaha bántott téged.

Jézussal naponként örömmel vigadtál,

A Márta házánál vele vacsoráltál,

Mégis dühösséggel ellene fordultál,

Nagy keserűséget Máriának hoztál.

A nagy fakeresztet lefektették,

Jézus kezét, lábát rászegezték.

Foly a piros vére szent testéből,

Áztatja a földet mindenfelől.

Hogy a keresztfát felállították,

Az Úr Jézust rajta függni látták.

Szentséges oldalát megnyitották,

Mária siralmát újították.

A magas keresztfán hogy kínlódott,

Szent Atyjához hét szavat bocsájtott,

Oh Atyám bocsáss meg kik vétettek,

Kik engem keresztre feszítettek.

El ne felejtkezzünk Jézus hét szaváról,

Amelyeket mondott magas keresztfáról,

Hogy mi is mennyekbe feljuthassunk,

Örök boldogságban vigadhassunk.

Midőn Jézus a kereszten megholt,

Az egész világon sötétség volt,

Mária szent Fiát nem láthatta,

Keserves nyögését csak hallgatta.

Jézust a keresztről hogy levették,

Mária ölében helyeztették.

Elájult a szíve szűz Anyának,

Nem szólhatott nyelve Máriának.

Nagy keserűséggel fölkiáltott,

Mária Istenhez sóhajtozott:

Jaj már itt maradtam e világba,

Mint egy bús gerlice árvaságba.

Midőn a Jézus testét megmosták,

Fehér patyolatba takargatták,

Mária Magdolna szent Jánossal

Máriát ápolták bátorságba.

Keservesen tőle elbúcsúzott,

Szent Fia testétől eltávozott,

Ha szent János ottan nem lett volna,

Mária szíve meghasadt volna.

Mária Magdolna, hogy azt látta,

Kezeit a fejére kulcsolta,

Fennszóval kiálta: jaj énnekem,

Jaj, oda van minden reménységem.

A fájdalmas Anyát megölelte,

Zokogással hazakísértette,

Visszanéz Mária szent Fiára,

Leroskadt a Magdolna karjába.

Jól meggondold ember Jézus fájdalmát,

Jól eszedben tartsd Mária siralmát,

Miként kesergetté szerelmes Magzatját.

Az oszlopnál lévő megostorozását.

Az ártatlan Bárányt úgy megostorozták,

Erős vasláncokkal oszlophoz láncolták,

De sírását Annak senki nem hallotta,

Köntöse ujjával magát tisztogatta.

Azon ne kételkedj, hogy igaz nem volna,

És úgy siránkozzál, mintha csak most volna

Mert sírásod által Jézust vigasztalod,

A szűz Máriával mennyben megláthatod.

El nem beszélhetem a Jézus fájdalmát,

Nem magyarázhatom Mária siralmát,

Meg nem számlálhatom sok keserves kínját,

Meg nem sirathatom sok könnyhullatását.

Akik a bűnökben megátalkodtatok,

A szenvedő Jézus kínjait szánjátok,

A keserves kínjáért hálákat adjatok.

Isten országába hogy bejuthassatok.

Dicséret, dicsőség az Atyának,

Az Ő szent Fiának a Jézusnak,

És a vigasztaló Szentléleknek,

Tisztelet adassék a szent Szűznek, Amen.

A kálváriainduláshoz

72. Isten Hozzád Anyám, itt a gyászóra

Dallam: „Oh áldott szent Isten”.

Isten Hozzád Anyám, itt a gyászóra

Melyben indulnom kell a gyászos halálra.

Látod kedves dajkám, nekem meg kell halni,

Tőled is szűz Anyám immár el kell válni.

Így búcsúzott Jézus az édes Anyjától

Az ég és a földnek szűk királynéjától.

Elindult Úr Jézus getszemáni kertbe,

Ottan imádkozott térdeire esve.

Kérte leborulva mennyei szent Atyját,

Hogyha lehetséges, múljék el a pohár.

A lélek nagyon kész, de a test erőtlen,

Oh keserves halál, iszonyú kegyetlen.

Mennyei szent Atyja így küldi angyalát:

Itt hozom Úr Jézus a töviskoronát.

Jönnek Úr Jézusért katonák, poroszlók,

A durva vitézek, éppen ötszáz és nyolc.

Elébe megy Jézus a fáklyás seregnek

Így szólítá Ő meg, hogy ők kit keresnek.

Názáreti Jézust, így volt a felelet.

Én vagyok, így mondá Jézus a seregnek.

Jézusra rohannak karddal, dorongokkal,

Kötözik kötéllel, erős vasláncokkal.

Vezetik Úr Jézust a főpap házához,

Most fognak Jézusnak keserves kínjához.

Kérdezi a főpap a tudományáról,

Nyakon, arcul verik, jobb- és baloldalról.

Ha gonoszul szóltam, tegyél bizonyságot,

Ha pedig jól szóltam, mért veréd orcámat.

Reggel adák Jézust ítélő bírónak,

Poncius Pilátus császár tiszttartónak.

Kimondták fejére a nagy szentenciát,

Oh ártatlan Bárány, vedd fel a keresztfát.

Fölveszi vállára Jézus a keresztfát.

Feszítsd meg, feszítsd meg, csak azt kiáltották.

Elindult Úr Jézus a nehéz kereszttel,

Kálvária útján háromszor esett el.

Festi már az utcát Jézus piros vére,

Fájdalmas szűz Anya felsóhajt az égre.

Mert elesett Jézus, nehéz kereszt rajta,

A világ bűneit Atyja mind Rá rakta.

Oh kedves szülöttem, ártatlan Bárányom,

Nincs tovább örömöm, Veled meg kell halnom.

Felköltik, rugdalják, hogy kálváriára,

Majd ott felszögezik durva keresztfára.

Felszögezték Jézust a magas keresztre,

Nap, hold és csillagok sírnak keseregve.

Álla gyászkeresztfa magas kálvárián,

Érettünk haldoklik az ártatlan Bárány.

Tekints fel oh bűnös most a keresztfára,

Nézd, mit szenved érted az Isten Báránya.

Oh mennyei fölség, ártatlan Jézusunk,

Mi, bűnös fiaid, elődbe borulunk.

Engedd, szenvedésed vérednek hullása

Vezessen föl minket a szép mennyországba.

Halálunk óráján, ítélet nagy napján

Állhassunk mindnyájan szent Atyádnak jobbján. Amen.

Esteli énekek

73. Adjon Isten jó éjszakát

Adjon Isten jó éjszakát,

Köszöntsük meg a Jézuskát,

Küldje Ő el szent angyalát,

Nyerjen nekünk jó éjszakát.

Jézus, Mária, Szent József,

Ez éjjel velünk legyetek,

Hogy holnapra felvirradván,

Áldjuk Istent leborulván.

Oh édességes Jézusunk,

Oh mi szerelmes Pásztorunk,

Ez éjjel légy mi oltalmunk,

Szűz szent Anyáddal pártfogónk.

Hogy gyarló testünk nyugodjék,

De szívünk el ne aludjék,

Jézus velünk mindig lakjék,

Minden bűn tőlünk távozzék.

Engem az angyal őrizzen,

Szent kereszttel megjegyezzen,

Sátán tőlünk elmenjen,

Jézus maga velünk legyen.

Malasztnak anyja Mária,

Irgalmasságnak Asszonya,

Légy lelkünk oltalmazója,

Végóránk befogadója.

Jézusnak legyen dicsőség,

Szűztől Aki születtetik;

Szűz Anyának, Máriának,

Az áldott Szentháromságnak.

74. A fényes nap immár elnyugodott

A fényes nap immár elnyugodott,

A föld színén sötétben maradott,

Nappali fény éjjelre változott,

Fáradtaknak nyugodalmat hozott.

Minden állat megy nyugodalomra,

Az Istentől kirendelt álomra,

De én Uram úgy megyek ágyamra,

Mintha mennék gyászos koporsómba.

Mert noha most erős és friss vagyok,

De több napot magamnak nem hagyok.

Azt gondolom mindennap utolsó

Ez éjszaka helyett a koporsó.

Midőn ágynak adom a testemet,

Deszka közé zárhatom éltemet,

Hosszas álom érheti szememet,

A kakas-szó hozhatja végemet.

Vessünk számot hát Istenem,

Hogy lelkemet ne kelljen féltenem.

Hogy lehessen bátrabban szaladnom,

Midőn meg kell előtted állanom.

Színed előtt mindennap elesem,

De Te lettél Atyádnál kezesem.

Ha megölsz is, mindig Benned bízom,

Szent véredhez futok, ha szomjazom.

Napkelettől egész napnyugotig

Szent nevedben bíztam én fáradtig.

De megbocsáss, mert szívemből bánom,

Könnyek miatt szememben nincs álom.

Az ágyamba zokogva költözöm,

Vánkosomat könnyekkel öntözöm.

Ha megtartasz holnapi napodra,

Nem fordítom azt megbántásodra.

Ne szólíts ki Uram készületlen,

Vezess előbb az enyhítő kútra,

Hogy juthassak a mennyei jussra,

Úgy bocsáss el engem a nagy útra. Amen.

Körmeneti énekek

75. Édes Jézus öntsd szívembe

Édes Jézus! öntsd szívembe lángoló szerelmedet,

Kiben annak tüze lángol, a pokolé nem lehet;

Kiben annak lángja lobog, csak Feléd tart szüntelen.

Bűnbe estem, elhagytalak, Jézus Szíve légy velem.

Édes Jézus! önstd szívembe a hithősök jellemét,

Hogy hirdessem, drága neved, fenned, bátran, szerteszét;

Mártír hittel a világot s élvét könnyen megvetem,

Taníts érte lelkesülni, Jézus Szíve, légy velem.

Édes Jézus! vésd szívembe szent bizalmad horgonyát,

Szegény lelkem, hogy remélje boldogságát oda át;

Gyenge szívek erős vára, bátorítsad a szívem,

Hogy a harcot jól megállja, Jézus Szíve, légy velem.

Édes Jézus! ha a gúnynak nyila sebzi szívemet,

Adj türelmet, a Golgotán nyugodtan kövesselek.

Adj erőt, hogy Érted élve, Érted küzdve győztesen

Egykor szép egedbe jussak: Jézus Szíve, légy velem.

76. Fel magyar a drága Szív

Fel magyar a drága Szív,

Zászlajához harcra hív.

Mondj nagy esküt és ígérd,

Hogy kiszállsz a szent hitért.

Drága szent Szív Néked élünk,

Áldj, segíts és küzdj mivélünk.

Őseink nagy kebelét,

Hív csatákra tüzeléd,

S a keresztnek Bajnoka,

Diadalban ragyoga

Drága szent Szív stb.

Frigyre lép e hon Veled,

Soha Téged nem feled.

Ily frigy áldott küzdelem,

Földön s égen győzelem

Drága szent Szív stb.

Önts belénk is hős erényt

Hogy legyőzzük a merényt,

Mely Sionra gúnyt lövell,

Néped ellen harcra kel.

Drága szent Szív stb.

77. Jézus Szíve legtisztább Szív

Jézus Szíve! legtisztább Szív, kegyelem oltára!

Boldog, aki Tehozzád hív, s szívét Feléd tárja,

Vércseppjeid a világ bűneit lemosták,

Rólam is a gyarlóságnak tisztítsd le bűnmocskát.

Jézus Szíve! szelídségnek titkos iskolája,

A mennyei dicsőségnek legszebb koronája.

Tedd szívemet szent Szívedhez kérlek hasonlóvá,

Fűzd szívemet a Tiedhez, tedd szelíddé s jóvá.

Jézus Szíve! add, hogy mindig szeresselek jobban;

Ha ér bőség, ha ér ínség a jó s rossz napokban.

Légy Te, szent Szív! én istápom, légy Te menedékem

A sötétben fényvilágom, kincsem s dicsőségem.

Jézus Szíve! szűz Anyának drága méhvirága;

Az Ő szíve alatt támadt lelkünk boldogsága.

Szíve Jézus s Máriának hajoljatok össze,

Szíveinket, ha szétválnak, Ti fűzzétek össze.

Hála legyen az Atyának, ki minket teremtett!

Hála legyen szent Fiának, ki pokoltól mentett!

Hála Neked, oh Szentlélek! minden ajk ezt zengje,

Hála Jézus szent Szívének, mind földön, mind mennyben.

76. Jertek Jézus szíve templomába

Dallam: „Esünk zsámolyodhoz”

Jertek Jézus szíve templomába,

Az örök bölcsesség csarnokába:

Ez a megnyílt földi szép mennyország,

Benn lakik a teljes Szentháromság.

Az Úr vala maga építője,

Szentséggel díszítve, szépítője;

Benn Jézus szerelme aranyoltár,

Végtelen érdeme irgalomtár.

A seb, melyből vér- s vízcseppek folynak,

Ajtaja a fényes szent templomnak;

Beléphet rajt minden buzgó lélek,

Aki híve Jézus szent Szívének.

Oh jer hozzám, jertek, kik lankadtok,

Vétkek súlyával, kik rakva vagytok;

Jézus, ki üdvünkért hord keresztet,

Szentséges Szívéhez így édesget.

Jertek hát e Szívbe, bűnbe estek!

Biztos menedéket, kik kerestek;

Aranyos ajtaja ki van tárva,

A megtérő bűnöst várva-várja.

Boruljunk e jó Szív oltárára,

Áldozatul szívet tegyünk rája;

Fogadjuk meg e Szív érdemére,

Hogy nem lépünk a bűn ösvényére.

Imádás háromban e szent Egynek:

Az Atya, Fiú és Szentléleknek;

Tisztelet e szent Szív Asszonyának:

Jézus drágalátos szűz Anyjának.

79. Mély imádással köszöntlek

Mély imádással köszöntlek,

Oh Jézus, szent Szíve!

A bánkódó bűnösöknek

Egyetlen reménye.

Áldj meg, őrizz, adj kegyelmet,

Oh Jézus szent Szíve!

Vigyen Hozzád minden lelket,

Váltságod szent Vére.

Hétszeres áldással árad

Malasztod forrása,

Melyből Anyaszentegyházad

Híveit ellássa.

Áldj meg, stb.

Szívednek vérző nyílása

Szeretet kútfeje,

Szenvedők vigasztalása,

Lankadók ereje.

Áldj meg, stb.

Ott az árvák segítsége,

Özvegyek oltalma,

Elhagyottak menedéke,

S hív küzdők jutalma.

Áldj meg, stb.

Oh szelíd, alázatos Szív!

Melynek szent példája,

Minket oly szeretettel

Hív az üdvnek útjára.

Áldj meg, stb.

Bírj tehát minket egészen

És Te légy mindenünk,

Búban, örömben, veszélyben,

Csak Hozzád sietünk.

Áldj meg, stb.

S Te, ki meghaltál érettünk,

Mint ártatlan Bárány,

Adj égi koronát nyernünk

Halálunk óráján.

Áldj meg, stb.

80. Oh örök szeretet nagy mélysége

Oh örök szeretet nagy mélysége,

Megváltó Jézusnak, kegyes Szíve!

Hozzád folyamodunk, esdve, kérve:

Tekints itt könyörgő híveidre.

Jézus Szíve! kérünk végy be

Minket szerelmednek kegyelmébe.

Előttünk a váltság keresztfája,

A mi vétkeinknek drága ára!

S ott oldalad sebe ki van tárva,

Az epedő lelket mindig várva.

Jézus Szíve stb.

Te mondád, hogy Hozzád siessenek,

Kikért földre jöttél, az emberek,

Hogy a vétek által ejtett sebek,

Sebedből gyógyulást nyerhessenek.

Jézus Szíve stb.

Oh szent seb! szeretet szent emléke,

Jézus győzelmének legszebb éke,

Légy megtérő lelkünk menedéke,

S holtunk után örök üdvössége.

Jézus Szíve stb.

Dicsőség, imádás, az Atyának,

Érettünk szenvedett szent Fiának,

S a Szentlélekkel egy Háromságnak,

Az örök irgalom forrásának.

Jézus Szíve stb.

81. Édes Jézus én szerelmem

Édes Jézus! én szerelmem,

Oh, mely igen szeretlek,

Te vagy kincsem és mindenem,

Jézus, szívembe rejtlek.

Jöjj el, jöjj el, siess már,

Jézus! Téged szívem vár.

Édes Jézus! mivel Téged

Minden felett szeretlek,

Minden kincset és örömet

Érted, Jézus, megvetek.

Jöjj el, stb.

Buzgó szívvel kérlek Téged,

Oh Jézus! örök Felség!

Szeretettel és kegyelemmel

Teljes igaz Istenség.

Jöjj el, stb.

Minden jókat én elhagyok,

Veled megyek kínokra,

Nagy kínokban, fájdalmakban

Veled megyek halálra.

Jöjj el, stb.

Semmi ínség és erősség

Szerelmed nem fogyasztja,

Sőt nagyobb tűz Tehozzád fűz

És szívemet gyullasztja.

Jöjj el, stb.

Ahol leszek, Jézus, Téged

Óhajtlak és kiáltlak

Boldog leszek, ha megfoglak,

Boldogabb, ha megtartlak.

Jöjj el, stb.

Benned bízom, fohászkodom,

Benned bízót szeressed,

Jézus! ne hagyj, velem maradj,

Mennyben is éljek Veled.

Jöjj el, stb.

82. Ez nagy Szentség valóban

Ez nagy Szentség valóban, ezt imádjuk legjobban,

Melyet Jézus nekünk hagyott, testamentomban.

Együtt van itt Test és Vér, mely minden kinccsel felér,

Ha elhagyjuk bűneinket, minden jót ígér.

Háborútól oltalmazz, bűnösöknek irgalmazz,

A döghalált és ínséget, tőlünk távoztasd.

Állj mellettünk nagy Isten! rejtett e kenyérszínben,

Légy irgalmas, kérünk hallgass, minden szükségben.

Tebenned van reményünk, életünk és egészségünk,

Egyedül csak Téged kérünk, légy segítségünk.

Add, hogy készen lehessünk, jó kimúlást nyerhessünk,

E világból ha kimúlunk, Veled élhessünk.

83. Győzelemről énekeljen napkelet és napnyugat

Győzelemről énekeljen napkelet és napnyugat,

Millió szív összecsengjen s magasztalja az Urat!

Krisztus újra földre szállott, vándorlásunk társa lett:

Mert szerette a világot, kenyérszínbe rejtezett.

Krisztus kenyér s bor színében,

Úr s Király a föld felett:

Forrassz eggyé békességben

Minden népet, nemzetet!

Egykor értünk testet öltött, kis gyermekként jött közénk:

A keresztfán vére ömlött, váltságunknak béreként.

Most az oltár Golgotáján újra itt a drága Vér

Áldozat az Isten-Bárány, Krisztus Teste a kenyér.

Krisztus kenyér stb.

Zúgjon hát a hálaének, szálljon völgyön, tengeren:

A szeretet Istenének dicsőség és üdv legyen!

Az egész föld legyen oltár, virág rajta a szívünk,

Minden dalunk zengő zsoltár, tömjén illat a hitünk.

Krisztus kenyér stb.

István király árva népe, te is hajtsd meg homlokod,

Borulj térdre, szórd elébe minden gondod, bánatod!

A kereszt volt ezer éven reménységed oszlopa;

Most is Krisztus jele légyen jobb jövendőnk záloga.

Krisztus kenyér stb.

84. Oh égből szállott kenyér

Oh égből szállott kenyér! értünk ontott drága Vér!

Hittel áldunk és imádunk, bár az elme föl nem ér.

Véghetetlen Istenség! szerető nagy kegyesség!

Az oltáron velünk áldjon, Tégedet a föld és ég.

Oh mennyei seregek! velünk egyesüljetek,

Tiszta lelkek, az Istennek irgalmáról zengjetek.

Nap, hold s fényes csillagok, imádva ragyogjatok,

S hitünk fénye, Őt dicsérje, Kit ragyogva áldotok.

Legyen egy szív s egy lélek azokban, kik dicsérnek,

Oh nagy Isten! e Szentségben, nyerjék meg mit remélnek.

Legfőbb reményünk Te vagy, Jézus! kérünk el ne hagyj;

Légy vezérünk, s hogy célt érjünk, malasztot s irgalmat adj.

85. Üdvözlégy Oltáriszentség

Üdvözlégy Oltáriszentség!

Csodálatos szent Istenség!

Téged szívemből imádlak,

Királyi székedben áldlak.

Üdvözlégy szent Szakramentom!

Százezerszer, meg ezerszer, én Jézusom!

Ha minden szentek szívével

S az angyaloknak nyelvével

Tégedet köszönthetnélek.

Úgy méltán dicsérhetnélek.

Üdvözlégy stb.

Öntsd szívembe szerelmedet,

Egyedül Te bírj engemet.

Nagy Szentség! siess hozzám már,

Mert szívem csak Tégedet vár.

Üdvözlégy stb.

Ellankadok szerelmedtől,

Elolvadok szent tüzedtől;

Szívem hadd lakjék szívedben,

Hadd égjen el szerelmedben.

Üdvözlégy stb.

86. Zálogát adtad óh Jézus

Zálogát adtad óh Jézus! örök szeretetednek,

Rendelvén e nagy Szentséget és adván híveidnek.

Hogy Veled egyesülhessünk, Téged viszont szeressünk.

Áldás, dicséret, imádás, legyen ezért nevednek.

Irgalmasságod nem nézte, a mi gyarlóságunkat,

És ellened elkövetett nagy hálátlanságunkat.

Te megmenteni akartál s azért értünk meghaltál.

Eltörölvén a keresztfán, régi adósságunkat.

Ekképp Tieddé tettél, kegyes, Jézus bennünket.

Add, hogy Tőled semmi többé el ne vonja lelkünket.

Védjen e Szentség oltalma, s kövessük élve, halva.

Uram Jézus! áldd meg, kérünk e szent feltételünket.

87. Halld jajkiáltásunk

Halld jajkiáltásunk Hazánk Pátrónája,

Nyomorgó néped kér: mosolyogj le rája.

Áve, áve, áve Mária,

Áve, áve, áve Mária.

Nagymagyarországunk szent Védőasszonya,

Hívő magyarjaid fogadd oltalmadba.

Áve, stb.

Védelmed kívánjuk mi: áldozó hívők

Szent neved kiáltjuk mi: keresztvivők.

Áve, stb.

Új sziklatemplomod szent neved hirdeti,

Magyar néped hitét csak Nálad keresi.

Áve, stb.

Te vagy a Tisztaság: oh tisztítsd meg hitünk,

Te vagy az erősség; oh erősítsd szívünk.

Áve, stb.

Te vagy az igazság: az örök Szeretet,

Igazságot hintsen virágos szent kezed.

Áve, stb.

Mária, Mária bilincsben két kezünk,

Bűnös népek helyett mi, csak mi szenvedünk.

Áve, stb.

Szent István országa sebzett szíve vérzik,

Büntetlen kínozzák Mária hű népit.

Áve, stb.

Tégy szabaddá újra, nézz a magyar népre,

Ellenségeinktől szabadíts meg végre.

Áve, stb.

Mária szólalj meg: én hozzám jöjjetek,

Az Én utam igaz, mennybe csak ez vezet.

Áve, stb.

Északon, Keleten, Délen és Nyugaton

Ne sírj hívő magyar népem, ne sírj jó magyarom.

Áve, stb.

Szép virágos kertem nem, nem marad árva,

Szabad lesz Mária szép Magyarországa.

Áve, stb.

Mária hitében, örök egyezségben,

Szabad lesz a magyar boldog közösségben.

Áve, stb.

Védasszony-Anyánk, boldogságos áldott,

Fogadd kegyeidbe bús Magyarországot.

Áve, stb.

Halld jajkiáltásunk Hazánk Pátrónája,

Nyomorgó néped kér: mosolyogj le rája.

Áve, stb.

88. Megjelent szűz Mária éppen dél vala

Dallam: „Szépen szól a kis harang”

Megjelent szűz Mária éppen dél vala,

Hangzik a szép ária Gábriel szava,

Oh áve, áve Mária, oh áve, áve Mária.

Megdöbbent kis Bernardett mint imádkozék,

Gávé folyó víz mellett szent név hangozék.

Oh áve, stb.

Bernardett ismételi szép visszhang gyanánt,

A patak ráfeleli zúgva egyaránt.

Oh áve, stb.

Hallja ezt a föld népe, szívök ébredez,

Énekelni kezdének imígy zengedez.

Oh áve, stb.

Szűz Anyánknak szózata mondja, jöjjetek,

A hívő nép hullata, öröm könnyeket.

Oh áve, stb..

Ott bugyog a gyógyforrás azon szent helyen,

Hol Bernardett térdelvén a szent Szűz megjelen.

Oh áve, stb.

Mi is ide messziről gyorsan eljövénk,

Hogy a szeplőtlen szent Szűzről buzgón zengenénk.

Oh áve, stb.

Oh kegyes Szűz, hallgasd meg tőlünk e hálát,

Légy örökre Védanyánk, adj reánk áldást.

Oh áve, stb.

Énekek a szent olvasó végzésekor

89. Az örvendetes szent olvasó titkai

Liliom fehér rózsákból fűzünk virágkoszorút,

Koronázzuk meg örvendve az örökké szűz Anyát,

Örvendezzünk Máriával, az örvendő Anyával.

Első titok, hogy köszönté Gábor angyal Máriát

Szűz méhébe fogadá a Szentlélektől szent Fiát,

Örvendezzünk Máriával, az örvendő Anyával.

Második, hogy a kegyes Szűz rokonához sietett

Szent Erzsébet agg méhében, a kisdedecske repesett.

Örvendezzünk Máriával, az örvendő Anyával.

Harmadik, hogy a kis Jézus Betlehemben született

Megnyílt az ég, az angyalraj zengett öröméneket,

Örvendezzünk Máriával, az örvendő Anyával.

Negyedik, hogy a templomban Magzatát a szűz Anya

Bemutatva váltságdíjul, pár gerlicét ad róla,

Örvendezzünk Máriával, az örvendő Anyával.

Ötödik, hogy föltalálta a templomban a Kisdedet,

Kit bánkódva fájdalommal, három napig keresett,

Örvendezzünk Máriával, az örvendő Anyával.

Drága gyémánt szép gyöngyökből, fűzünk arany koronát,

Koronázzuk meg örvendve az örökké szűz Anyát,

Örvendezzünk Máriával, az örvendő Anyával.

90. A fájdalmas szent olvasó titkai

Bíbor piros szép rózsából készítsünk gyászkoronát.

Koronázzuk meg részvéttel a fájdalmas szűz Anyát.

Keseregjünk Máriával, a szomorú Anyával.

Első titok, hogy Megváltónk a kertben vért izzadott

Béketűrés erényére, nekünk példát így adott.

Keseregjünk Máriával, a szomorú Anyával.

Második, hogy megkötözték, mint rabot a Megváltót,

Csontig, vérig ostorozzák a kegyetlen vad bakók.

Keseregjünk Máriával, a szomorú Anyával.

Harmadik, hogy megköpdösték az ég és föld Istenét

Tövisekkel koronázták imádandó szent fejét.

Keseregjünk Máriával, a szomorú Anyával.

Negyedik, hogy bűneinkért nagy keresztfát hordozott,

Súlya alatt három ízben a földre leroskadott.

Keseregjünk Máriával, a szomorú Anyával.

Ötödik, hogy az ártatlant, keresztre szegezték,

Kíntengerben elmerülve érettünk elvérezék.

Keseregjünk Máriával, a szomorú Anyával.

Fehér piros szép rózsából készítsünk gyászkoronát,

Koronázzuk meg részvéttel a fájdalmas szűz Anyát.

Keseregjünk Máriával, a szomorú Anyával.

91. A dicsőséges szent olvasó titkai

Arany sárga szép rózsából fonunk gyémánt koronát

Koronázzuk meg jó hívek, dicsőséges szűz Anyát.

Ünnepeljünk Máriával, szentséges szűz Anyával.

Első titok, hogy Megváltónk a sírból föltámadott,

Így az Ő feltámadása, örök éltünk záloga

Ünnepeljünk Máriával, szentséges szűz Anyával.

Második, hogy a Legszentebb végezve a vértusát

Ismét fölment az egekbe, elfoglalni trónusát.

Ünnepeljünk Máriával, szentséges szűz Anyával.

Harmadik, hogy bevalósult, amit Jézus megígért,

Küldé, hogy vigasztaljon, a Szentlelket közibénk.

Ünnepeljünk Máriával, szentséges szűz Anyával.

Negyedik, hogy édes Anyját az egekbe fölvivé,

S szószólónk lenne Nála, maga mellé ülteté.

Ünnepeljünk Máriával, szentséges szűz Anyával.

Ötödik, hogy szűz fejére tette az égi koronát,

Mely ránk ereszti az egekből tündöklő fénysugarát.

Ünnepeljünk Máriával, szentséges szűz Anyával.

Piros, fehér szép rózsákból fonunk drága koronát,

Koronázzuk meg, oh hívek, dicsőséges szűz Anyát.

Ünnepeljünk Máriával, szentséges szűz Anyával.

92. Tizenöt ékes rózsából

Dallam: „Atya Istennek leánya”

Tizenöt ékes rózsából koszorút kötünk

Mária tiszteletedre mennybe felküldjük.

Midőn áldott szent Fiadat, szűz kebledbe fogadtad

Mennyei szent jegyeseddel százszor üdvözlégy.

Százezerszer mindörökre a koszorú levelekre

Arany betűvel van írva százszor üdvözlégy.

Midőn méhedben hordoztad szent Gyermekedet,

Nagy örömmel látogattad szent Erzsébetet.

Zakariás és Erzsébet Téged, szent Szűz, így köszöntött:

Áldott vagy az asszonyok közt százszor üdvözlégy.

Százezerszer stb.

Rózsafény borította el Betlehem táját,

Midőn megszülted a Jézust, az Isten Fiát,

Melyre az égi táborok, a betlehemi pásztorok,

Zengik égen, zengik földön, százszor üdvözlégy.

Százezerszer stb.

A templomban bemutattad méhed gyümölcsét

Az Istennek feláldoztad a bűnösökért.

Simeon karja vette, édes öröm közt ölelte

Neked pedig jövendöle százszor üdvözlégy.

Százezerszer stb.

Mennyei öröm vett körül, hogy szent Fiadat

Doktorok közt a templomban, hogy feltaláltad.

Mi is Veled örvendezünk, álleluját zengedezünk

Gábor főangyallal mondjuk százszor üdvözlégy.

Százezerszer stb.

Szomorúság érte szíved, midőn szent Fiad

Hogy a getszemáni kertben értünk vért izzadt.

Hét hegyes tőr a szívedet általjárta szűz kebledet

Nagy volt szent szíved fájdalma százszor üdvözlégy.

Százezerszer stb.

Nincs toll, amely mind leírja fájdalmaidat

Midőn oszlopokhoz kötözve láttad szent Fiad.

A hóhérok körülállták, elől, hátul ostorozták,

Szíved majd, hogy meg nem hasadt, százszor üdvözlégy.

Százezerszer stb.

Tövisekkel koronázták szentséges fejét,

Arcul, nyakon üték-verték, beköték szemét.

Nádat adtak a kezébe szent Fiadnak csúfságképpen,

Bánatos szívű szűz Anya, százszor üdvözlégy.

Százezerszer stb.

A nehéz keresztfát midőn vállára vette,

Jézus a Kálváriára midőn felvitte,

Sokszor leroskadt alatta, összetört szentséges arca,

Elbágyadotr szűz Mária, százszor üdvözlégy.

Százezerszer stb.

Midőn a keresztre Jézust, hogy rászegezték,

Iszonyú nagy fájdalmára Őt felemelték.

A keresztet átölelted, könnyeiddel öntözgetted

Haldokló fájdalmas Anya, százszor üdvözlégy.

Százezerszer stb.

Fájdalmaid örömökre mind átváltozott,

Midőn Jézus halottaiból feltámadott.

Láttad dicsőséges Testét a sebek mint ékesíték,

Örömtelve csókolgattad, százszor üdvözlégy.

Százezerszer stb.

Negyven napig társalkodott tanítványaival,

És azután mennybe felment illő pompával.

Apostolok láttára, kik sírva néztek utána.

Ékes virág, szűz Mária, százszor üdvözlégy.

Százezerszer stb.

A Szentlelket mint ígérte, Ő elküldötte,

Drága kincset szerzett nekünk üdvösségünkre.

Meggyőzte a halált Ő, poklot, megnyitotta mennyországot,

Dicsőséges szűz Mária, százszor üdvözlégy.

Százezerszer stb.

Felvett már a mennyországba égi Magzatod,

Hol már készen áll számodra drága trónusod.

Angyaloknak sokasága szentek, szüzek millioma,

Trónod előtt udvarolnak, százszor üdvözlégy.

Százezerszer stb.

Szűz Mária, kék ibolya, üdvös és áldott

Mert a teljes Szentháromság megkoronázott.

Koronád égi malasztból, trónod fehér liliomból

Zeng az angyalok ajkáról, százszor üdvözlégy.

Százezerszer stb.

Ez a tizenöt szent titok tizenöt rózsa,

Melyet koszorúba fűztünk szép szűz Mária.

Ajándékba Neked küldjük, szívünk s lelkünk beletűztük

Fogadd el drága Szűz tőlünk, százszor üdvözlégy,

Százezerszer mindörökre, a koszorú levelekre

Aranybetűvel van írva, százszor üdvözlégy.

Az Úrangyala éneke

93. Az Úr angyala köszönti

Az Úr angyala köszönti a szűz Máriát,

A Szűz méhébe fogadá az Isten Fiát.

Üdvözlégy szép szűz Mária malaszttal teljes,

Áldott vagy az asszonyok között, az Úr van Veled.

Ki leszállott mennyből Hozzád, a kegyes Krisztus,

Áldott legyen szűz méhednek gyümölcse Jézus.

Íme, én vagyok az Úrnak hív szolgálója,

Legyen nekem igéd szerint akaratja.

Üdvözlégy szép stb.

Az Ige testté lett és mibennünk lakozik,

Szentlélek Isten mulasztja ránk harmatozik.

Üdvözlégy stb.

Imádkozzál mi érettünk Istennek Anyja,

Az angyali seregeknek szűz Királynéje.

Üdvözlégy stb.

Méltók legyünk szent Fiadnak ígéretére,

Bemehessünk Tehozzád az örök életre.

Üdvözlégy stb.

Engedd, kérünk mindnyájunkat, kik egybegyűltünk,

Gábriel szent arkangyallal így köszönthessünk.

Üdvözlégy stb.

Majd ha eljön életünknek végső órája,

Szent nevedre kérünk Téged szép szűz Mária.

Jöjj el akkor, vigasztald meg bús szíveinket,

Holtunk után mennyországba vezesd lelkünket.

Üdvözlégy szép szűz Mária, malaszttal teljes,

Áldott vagy az asszonyok közt, az Úr van Veled.

Ki leszállott mennyből Hozzád a kegyes Krisztus,

Áldott legyen szűz méhednek gyümölcse: Jézus.

Elbúcsúzó énekek

94. Eljött már órája búcsúzásomnak

Eljött már órája búcsúzásomnak!

Halljad meg egy szavát buzgóságomnak.

Oh Mária! Jézus Anyja!

Híveidnek légy oltalma.

Szívem nagy bánattal volt megterhelve,

Oh, mert sok bűnökkel jöttem e helyre.

Oh Mária stb.

De itt megtisztultam oltalmad mellett,

Siratva megvallván sok vétkeimet.

Oh Mária stb.

A bűnbocsánattal irgalmat nyertem,

Nyugalmát megnyerné háborgó lelkem.

Oh Mária stb.

Oh áldás órája, mely ide hozott,

Annyi vigasztalást s örömet adott.

Oh Mária stb.

Most azon szándékkal válok meg innét,

Hogy végképp elhagyom a bűn ösvényét.

Oh Mária stb.

Mutasd be Jézusnak fogadásomat,

És ajánld fel Neki imádságomat.

Oh Mária stb.

A Te szűz kezedből kedves ajándék,

Lesz szent Fiad előtt e tiszta szándék.

Oh Mária stb.

Kérj Istentől áldást, és szólj mellettem,

Hogy fogadásomat teljesíthessem.

Oh Mária stb.

Ez utam akkor lesz üdvösség útja,

S éltem gyötrelminek enyhítő kútja.

Oh Mária stb.

Ez út emléke lesz vigasztalásom,

Míg földi életem ösvényit járom.

Oh Mária stb.

S ha vándorlásomnak vége közelget,

Ez utam ád a sírszélén is enyhet.

Oh Mária stb.

Az ítélet napján bár azt mondhatnám:

Hogy fogadásomat híven megtartám.

Oh Mária stb.

Ezt az Atya, Fiú és Szentlélek Isten

Adja meg Általad, szent Anyánk! Amen.

Oh Mária stb.

95. Eljött már órája búcsúzásunknak

Eljött már órája búcsúzásunknak

Tőled, oh kegyes Szűz, elválásunknak.

Isten Hozzád, áldott szent Szűz,

Hogy tőlünk minden gonoszt űzz.

Mely nehezen esik szép trónusodtól

Ily hamar távozni szent oltárodtól.

Isten hozzád stb.

Jöttem e szent helyre teljes örömmel,

De most megtelt szívem keserűséggel.

Isten hozzád stb.

Mily nagy lelki vígság itt mulatozni,

Szent imádságunkat Néked áldozni.

Isten hozzád stb.

Mily nagy boldogság az, kik itt lakhatnak,

Naponkint, oh szent Szűz, Téged láthatnak…

Isten hozzád stb.

Elmémet búbánat homályosítja,

Keserűség nyelvem majd megnémítja.

Isten hozzád stb.

Szemeim merültek könny hullatásában,

Csaknem reped szívem sok zokogásban.

Isten hozzád stb.

De, ha szám nem szólhat, szívemet nézzed,

Buzgóságom abban, szent Szűz, tekintsed.

Isten hozzád stb.

Köszönöm Mária, sok malasztodat,

Hozzám megmutatott kegyes voltodat.

Isten hozzád stb.

Bocsásd meg elmémnek tétovázásit,

Búcsújárásoknak fogyatkozásit.

Isten hozzád stb.

Vegyed tekintetbe imádságomat,

Mutasd be Fiadnak buzgóságomat.

Isten hozzád stb.

Üdvösséges legyen kis fáradságom,

Vedd kegyesen csekély zarándoklásom.

Isten hozzád stb.

Itt hagyom zálogul az én szívemet,

Kezedbe ajánlom szegény lelkemet.

Isten hozzád stb.

96. Isten Hozzád Anyánk

Dallam: „Mária kertjének”

Isten Hozzád Anyánk, már Tőled búcsúzunk,

Zokogó ajakkal Hozzád felkiáltunk.

Kedves, édes Anyánk, hallgasd meg népedet,

Anyai áldással bocsáss el bennünket.

Jaj, mily nagy örömmel szemléltük képedet,

Szűz öledben lévő kedves Szülöttedet.

Szívünknek bánatját most ki nem mondhatjuk,

Sírástól magunkat most meg nem foghatjuk.

Tekints ránk, Mária, Sümegnek csillaga,

Légy kegyes vezérünk, minden utainkban.

Az árvák, özvegyek, itt előtted sírnak,

Mint édes anyjuktól megvigasztalódnak.

Azért, oh szűz Anyánk, Néked esedezünk,

Most és halálunkkor, kérünk légy mellettünk.

Szent palástod alá fogadd híveidet,

Kik buzgón tiszteljük áldott szentképedet.

Kedves édes Anyánk, többet nem mondhatunk.

Majd leszakad szívünk, hogy Téged itthagyunk.

Dicsőség, imádás a Szentháromságnak,

Tisztelet adassék szép szűz Máriának. Amen.

97. Isten Hozzád szép virágszál

Dallam: „Dicsértessél oh Mária”

Isten Hozzád szép virágszál,

Ki Istentől plántáltattál.

Isten Hozzád szűz Anya,

Sümeg fényes csillaga.

Légy velünk utazásunkban,

E szent búcsújárásunkban,

Mária, Mária, Mária, kegyes Anyánk,

Tekints kegyesen ránk.

Mely nagy öröm volt itt lenni,

Drága szent képedet szemlélni.

Kedves vendégeiddel,

Buzgó tisztelőiddel.

Isten Hozzád, áldott szent Szűz,

Mennyből világító szép tűz.

Mária, Mária, Mária, kegyes Anyánk,

Ez utunkban vigyázz reánk.

Oh, mily nagy fájdalom éri

Szívünket, hogy el kell menni

Drágalátos képedtől.

Csodatévő helyedtől.

Isten Hozzád, szűz Mária,

Árvák, – özvegyek gyámola.

Mária, Mária, Mária, reménységünk,

Légy utunkba vezérünk.

Mi is vendégeid voltunk,

Kik most Tőled elbúcsúzunk.

Várunk szent áldásodra,

Úgy eressz el utunkra.

Isten Hozzád szűz Mária,

Sümegi hegyek fáklyája.

Mária, Mária, terjeszd ki szent karodat,

Add mennyből áldásodat.

Isten Hozzád, édes Anyánk,

Oh, ha többet nem láthatnánk,

Bezárunk a szívünkbe,

Tisztelünk életünkbe,

Isten Hozzád, drága szép kincs,

Magas mennyből reánk tekints.

Mária! Mária! oh ne hagyj el, légy velünk!

Légy utunkon vezérünk.

Isten Hozzád, már elmegyünk,

Véled Anyánk, nem lehetünk.

Oh bocsásd meg a vétkünket,

Ha buzgón nem tisztelünk.

Isten Hozzád, már elválunk,

Hogyha többet nem láthatunk.

Mária, Mária, jöjj el a végóránkra,

Vezess a mennyországba.

Búcsúzás a kegyhelyről

98. Isten Hozzád, Anyánk, már mi elindulunk

Isten Hozzád, Anyánk, már mi elindulunk,

Talán most Tőled utolszor búcsúzunk;

Kesereg a szívünk, el kell menni,

Drága kegyhelyedet itt kell hagyni!

Elédbe borulunk, kedves édes Anyánk,

Anyai áldásod, kérünk, add most reánk.

Terjeszd ki felettünk szent kezedet

S áldd meg, aki Téged híven szeret!

Ha innen elmegyünk, oh jöjj Te is velünk,

Nélküled mindnyájan szegény árvák leszünk!

Szánd meg az árvákat s özvegyeket,

Kik vigasztalásért Hozzád jöttek!

Nagy szeretetedet szívből köszönjük,

Sok bajjal terheltek leborulva kérünk,

Mutass be bennünket szent Fiadnak,

Szent öledben hordott Magzatodnak!

Megnyugodott szívünk feltörő sóhaja:

Nincs e földön, mint Te, nincs olyan jó Anya.

Csak azt kérjük Tőled ajándékba,

Vigasztalj meg minket Szűz Mária!

Isten Veled Anyánk, sírva felkiáltunk,

E szent helyen talán utoljára látunk.

Halálunkban jöjj majd segélyünkre,

Isteni Fiadhoz vigy mennyekbe!

Imák és könyörgések

Búcsúra készülők könyörgése

Úr Jézus Krisztus! Ki életedben annyiszor utaztál Jeruzsálembe, ezen nehéz s fáradságos utazásaid tiszteletére akarom én is e búcsú utat elkezdeni: hogy isteni kegyelmeidben részes lehessek, hogy nehéz s aggasztó ügyeimben vigasztalást leljek. Oh Jézusom! add szent kegyelmedet, hogy ez ájtatosságot a Te legszentebb akaratod s tetszésed szerint végezhessem, s belőle bőséges lelkihasznot meríthessek. Minden lépteimet, imáimat s szenvedéseimet, testem s lelkem minden mozdulását egybekapcsolom a Te legtökéletesebb imáiddal, lépteiddel s a Te keserű kínszenvedéseiddel, s kérlek, ne tekintsd talán véletlenül elkövetett vétkeimet, sem az ájtatosság hiányát s elégtelenségét, mely minden tetteimben nyilvánul, hanem tekintsed az ebben való tiszta szándékom s akaratomat, melynél fogva mit sem kívánok egyebet, csak azt, ami Előtted kedves. Amen.

Nincs már egyéb hátra, mint atyai jóságodhoz, kegyelmes Úr Isten! folyamodni, hogy Aki a nagy útra készülő Tóbiásnak hű kalauzul és oltalmul Rafael főangyalt küldéd: számomra is egy őrangyalt kegyelmesen rendelni méltóztatnál, kinek szent oltalma alatt ezen búcsújárásomat nemcsak szentül kezdhessem, hanem szentül és hasznosan be is végezhessem. A Te szent Fiad drága vérétől pirosló kereszt, amelyen megváltattam, áldjon meg, távoztasson tőlem minden veszedelmet, és oltalmazzon minden látható és láthatatlan ellenségeim incselkedéseitől; óvjon meg minden olyan társaság-, hely- és alkalomtól, mellyel ezen búcsújárás inkább lelki káromra, mint hasznomra válhatnék. Add kegyelmedet, hogy bevégzett zarándoklásom után jó egészségben s bő lelkihaszonnal térhessek vissza szeretett enyéim kedves körébe. A mi Urunk Jézus Krisztus által. Amen.

Ima a kegyhely meglátásakor

Üdvözlégy! te isteni malasztoknak kiválasztott helye! hol Jézus az Ő szűz szent Anyjának hathatós szószólására, mennyei áldásait bőséggel osztja; egész bizalommal közelítünk mi is feléd: Isten kegyelmében, irgalmasságában és a szűz Anya Mária szószólásában helyezvén abbeli fiúi bizodalmunkat, hogy az Isten minket sem fog elvetni magától; hanem inkább töredelmes szívet és tökéletes bánatot adand, hogy elkövetett számtalan bűneinkért igaz penitenciát tartván, mindennemű szükségeinkben annál bizonyosabban meghallgattassunk; a mi Urunk Jézus Krisztus érdemei és szűz Anyánk Mária esedezése által. Amen.

Ima kegytemplom előtt

Mindenható nagy Isten! kinek irgalmassága végtelen és jósága megfoghatatlan, ezer hálát adunk szent Fölségednek azon jóságod- és kegyelmedért, melynél fogva lefolyt utunk alatt tőlünk minden szerencsétlenséget kegyelmesen eltávolítottál, minden testi és lelki veszedelemtől megoltalmaztál, és (tett fogadalmunk teljesítése végett) e szent helyen szerencsésen megérkeznünk engedtél. Legmélyebb alázattal kérjük isteni jóvoltodat, ne vond meg jövőre is tőlünk szükséges segedelmedet; hanem amint szerencsésen eme szent helyre segítettél bennünket, úgy engedd, hogy honunkba kedves mieink körébe jó egészségben és szerencsésen ismét visszajuthassunk, a mi Urunk Jézus Krisztus által. Amen.

Felajánló ima

Örök, mindenható Úr Isten, felajánlom Neked ezen búcsújárásomat a teljes Szentháromság dicsőségére, szentséges szent neved dicsőítésére, engesztelésül, elégtelenül mindazon sérelmekért és bántalmakért, melyekkel a legméltóságosabb Oltáriszentségben az eltévedt emberiség illet és bántalmaz. Ajánlom Neked minden imádságomat, éneklésemet és ájtatosságomat, fohászkodásomat, kívánságomat, minden járásomat, lépésemet, fáradságomat, miket szenvedni és cselekedni fogok. Mindezeket ajánlom a boldogságos szűz Mária szent szíve és szent neve dicséretére, őrző szent angyalom, minden angyalok és szentek tiszteletére és örömére, úgyszintén ajánlom minden élőknek és megholtaknak üdvösségére és vigasztalásra, valamint tulajdon hasznomra és lelkem üdvösségére, minden búcsújáró társaimért, családjainkért, szülőinkért, testvéreinkért, rokonainkért, minden hozzánktartozóinkért, ellenségeinkért, az itthonmaradottakért, a betegek meggyógyulásáért, az egész községbeli népünkért, munkáink, mezeink bő termésért és áldásért, szegény hazánk fölvirágozásáért, minden bűneink bocsánatáért, a bűnösök, hitetlenek, az eltévedtek megtéréséért. Jézus szent Szíve napja ünneppé szenteléséért, szentséges szent országáért, az Anyaszentegyházunk fölmagasztalásáért, hogy minél előbb egy akol és egy pásztor legyen.

Fogadd kegyesen mennyei Atyám ezen csekély ugyan, de szívből fakadó áldozatomat és minden kívánságomat, hogy ezen búcsújárásom kedves legyen előtted, melyet most az én búcsújáró társaimmal a Te dicsőségedre, szent Szíved tiszteletére és nagy kegyelmeid elnyerésére elvégezni akarunk. Ajánljuk magunkat az isteni gondviselésedbe és oltalmába, hogy minket mindenféle bajoktól, testi-lelki veszélyektől megmenteni méltóztassál, és alázatosan kérjük kegyelmedet, hogy a mi szíveinkben ájtatosságunk megmaradjon és Neked szeretetet és örömet szerezhessünk, erre segéljen minket az Atya, Fiú és Szentlélek. Amen.

A kegykép előtt I.

Oh legkegyelmesebb szűzanya Mária! Íme, alázatos és töredelmes szívvel jelenek meg itt e szent helyen, a Te királyi széked előtt és szent lábaidhoz borulok. Te vagy a tiszta szeretetnek és a szent reménységnek Anyja; Tebenned van tehát Isten után teljes bizodalmam. Te már oly sokat segítettél testi s lelki szűkölködéseikben, kik itt e kegyelemképed előtt folyamodának Hozzád; Te annyi sok veszélyt eltávoztattál azoktól, kik e malasztok helyén segítségül hívták szent nevedet. Azért én is, mint fogadott gyermeked, alázattal járulok Hozzád, hogy engem is pártfogásod alá venni méltóztassál! Oh, meg ne vess tehát engem, szegény bűnöst, ki megismerem, vallom, utálom s bánom minden bűneimet: töredelmes szívvel kérlek, oh bűnösök menedéke! szabadíts meg engem (és a reám bízottakat) minden bűntől. Ékesítsd fel lelkemet oly malaszttal és erényekkel, hogy isteni Fiad előtt és Előtted mindenkor kedves legyen. Állj oldalam mellett ez életben, vigasztalj meg a halál pillanatában és mutass be engem mint gyermekedet és buzgó szolgádat a legfelségesebb Szentháromságnak, hogy örökre dicsérhesselek és áldhassalak az égben. Amen.

A kegykép előtt II.

Üdvözöllek, oh boldogságos Szűz Anya Mária. Őszinte szívből hálát adok Neked ezen a szent helyen, hogy szentképed által ezt a kegyhelyet alapítottad. Itt nyújtasz biztos menedéket az élet tengerén már-már elmerülő utasoknak. Hozzád zarándokolok s csodálatos képed előtt térdre hullva buzgón esedezem meghallgatásáért.

Ki segítene rajtam, ha nem Te? Beléd helyezem minden bizalmamat, mert tudom, hogy még senki sem csalódott e világon, aki Hozzád menekült. Ha meggondolom, hogy mennyi jót tettél már ezen a helyen, hány beteget gyógyítottál meg itt, hány bűnöst megmentettél: lehetséges volna, hogy csak én várnám hiába a Te segítségedet?

Oh csodálatos Anyám, nyújtsd ki reánk áldást osztó kezedet, és fogadj be minket az élet vándorútján anyai palástod alá, és mi ígérjük szent képed előtt, hogy mindig a Te gyermekeid akarunk maradni.

Üdvözlégy, csodálatos Anya, ki összetapostad a lelkek után leskelődő, csábító kígyónak fejét. Te, mint hatalmas királyné, mint égi Anyánk, Te a mi bűnös lelkünket is megmentheted a kárhozat örvényétől és bevezetheted szent Fiad országába.

Most pedig, oh szeplőtelen Szűz, add reánk égi áldásodat, hogy búcsújárásunkat buzgón végezhessük… a Te tiszteletedre és szent Fiad imádására. Amen.

Imádság a boldogságos szűz Mária képe előtt minden szükségben

Üdvözlégy Te dicsőséges szűz Mária. Te Jákobnak fényes csillaga, Te az igazság nappalát, az Úr Jézust szülted e világra. Üdvözlégy Te rózsapiros hajnal, fénye a földnek, üdvünknek, az égnek magasztos Királynéja, az Isten egyszülött Fiának szűz Anyja, Te Szentlélek mátkája, Te, ki kegyelemmel teljes vagy és irgalmassággal bővelkedel. Üdvözlégy, Te mennyei paradicsomnak fényben úszó rózsája, Te, aki szűzen virultál, üdvözlégy Te, ki a liliomnál fehérebb vagy, Te, aki Nárcisusznál ékesebb és kellemesebb vagy. Üdvözlégy Mária, Te, aki a mennyei birodalomnak minden díszével ékeskedel, ahová még az angyalok is álmélkodva néznek és a Te szent nevedet tisztelik, üdvözlégy szűz Mária, ki a sötét föld körén fényt, világot gyújtottál. Üdvözlégy Mária, a bujdosók nappala, Te haldoklók fényes fáklyája. Te, tévedtek kalauza és igaz útra vezérlője, üdvözlégy Te megholt híveknek nyugalma, üdvözlégy Mária, Isten Anyja, egek Királynéja. (Te, aki naponkint leszállsz a purgatórium tüzébe és Te nyolcvanezer lelket kiszabadítasz, fölviszed az örökké tartandó mennyei boldogságba.) Üdvözlégy Te szomorúak vigasza, Te csüggedőknek reménye, üdvözlégy Te elesetteknek, ügyefogyottaknak, elhagyottaknak támogató védfala. Üdvözlégy oh Mária, kinek neve a méznél édesebb, üdvözlégy Mária, Te minden rendű, rangú betegek orvoslója, Te elmebajosoknak helyes észjárása, üdvözlégy Mária, Te árvák és özvegyeknek kegyes édes Anyja, üdvözlégy Te kisdedek dajkája, üdvözlégy Mária, benned van minden reményem, kérlek Tégedet itt a szentséges képed előtt. Meghajtom lelkemben az én bűnös térdeimet, összetett kezekkel esedezem Hozzád, hallgasd meg szívemből származott könyörgésemet. Epedő lelkemnek adj bőséges italt azon kegyelemforrásból, amelyet Te föltaláltál, hogy minden hiúság utáni vágyaim tüze elhervadjon, soha semmi mást, egyedül isteni szent Fiad, az édes Jézus szerelmét, azt óhajtsam, engedd kegyes és hathatós pártfogásod, és közbenjárásod által szent imádságom minden dicsőült szentek könyörgése kapcsán szent Fiadhoz feljuthassak, hogy lelkem Benned örvendjen, dicsérje az Urat, ki rajtad nagy dolgokat vitt végbe, hogy a kereszténység édes Anyjává kirendelt. Végre pedig oh Mária, kérlek Tégedet, sem ezüstből, sem aranyból nincsen nékem gyémántgyönggyel hímzett koronám, nyerd meg nékem szent Fiadtól egykor a mennyei megígért hervadhatatlan örök koronát, ezt adja meg édes mindnyájunknak a teljes Szentháromság egy isteni Örökkévalóság, akinek jelével élünk és ékeskedünk, most és mindörökké. Amen.

Ima a fájdalmas Anyához bajban és szükségben I.

Nagy bizalommal jövök Hozzád oh csodálatos szűz Mária, mennynek Királyné-Asszonya! s alázatos könyörgéssel a Te szentséges lábaidhoz borulok, kérlek, ne taszíts el engem kegyelmed trónjától. Bűneimnek sokasága miatt ugyan nem vagyok méltó, hogy előtted, mindenkoron szeplőtelen Szűz megjelenjek; ámde tudom azt, hogy Isten, akit a világra szülni méltó voltál, azért lett emberré, hogy a bűnösöket a bűnbánatra hívja. Azt is tudom, hogy Te vagy az irgalmas Fiú Isten Anyja, aki előtt senki sem oly nagy bűnös, hogy anyai segítségedet tőle megvonnád, hanem mindenha ott segítesz oh szent Szűz, ahol a legnagyobb szükség van. Tekints reám kegyes szűz Anya! s lásd irgalmas szemeddel nagy bánatomat és szomorúságomat, melyben elmerültem! részesíts anyai vigaszodban, és áldásodban, nyújtsd ki hatalmadnak erős karját, és ments ki nyomorúságomból és e bánatomból (itt sződd be kérésedet). Keresztények hatalmas segítő Asszonya! Hozzád kiáltok semmiségem mélységéből, Hozzád fohászkodom minden bánatomban és szomorúságomban: légy irgalmas hozzám, Te, Ki vigasztalója vagy az aggságos szíveknek! s légy pártfogóm keserű bánatomban és aggodalmamban: boldogíts kegyes, irgalmas és szeretetteljes tekinteteddel, és eszközöld ki hatalmas közbenjárásoddal szerelmes Fiadtól a kegyelmet; amelyet esennen kérek. Olyan erős a bizalmam Hozzád szentséges szűz Anya, mely minden kétséget kizár, és hiszem is, hogy nem fogod a Te hűséges tisztelődet elhagyni, aki irgalommal teljes vagy, és nem fogsz engem sem meghallgattatlanul elbocsátani. Nem hihetem, hogy irgalmad nem volna figyelmes alázatos könyörgésemre! Hogy apadhatna ki kegyelmednek forrása, mely minden embert felüdít! kérlek, hallgasd meg könyörgésemet és sóhajomat! Néked ajánlom minden gondomat! Ne hagyj vigasztalanul eltávozni. Nem is szűnöm meg felemelni Hozzád szememet és Téged kérni, amíg reám, szegény bűnösre vigasztaló, jóságos anyai tekinteteddel nem nézesz és isteni Fiad, Jézus Krisztustól áldást és segítséget ki nem esdesz. Könyörülj rajtam és az én nyomorúságomon segítő szűz Anya! és távoztasd szívemből keserű bánatomat, hisz Beléd helyezem minden reménységemet. Oh Mária hallgass meg, s ne hagyj el engem!

Édes szűz Anya! a mennyei Atya nagyhatalmú leánya, szánj meg engem! alázattal lábaidhoz borulok, segíts az én nagy bánatomban és szomorúságomban.

Üdvözlégy Mária …

Oh Mária! a Fiú Isten szentséges Anyja! megtört szívvel lábaidhoz borulok, és kérlek, tekints reám a Te méltatlan gyermekedre, és légy közbenjáróm isteni Fiadnál, hogy azt a kegyelmet, amelyért oly esennen esdek, le is nyerhessem.

Üdvözlégy Mária …

Oh Mária! a Szentlélek Isten kiválasztott arája, mélységes alázattal borulok le előtted és kérve-kérlek kimondhatatlan irgalmadra, jöjj segítségemre, légy velem minden aggodalmamban, nyugtalanságom- és bánatomban, most, de főképpen halálom óráján, amikor érzékeim elhagynak s nem tudnám már kiejteni Jézus Mária drága nevét. Amen.

Üdvözlégy Mária …

Ima a fájdalmas Anyához bajban és szükségben II.

Oh Mária, legfájdalmasabb Anyánk, a szentség szűzi lilioma és a szeretet titkos rózsája! tekints irgalmasságod szemével reánk bűnösökre, a bennünket környékező veszélyekre. Egyházunk viszontagságaira és az Ő látható feje, Jézusod földi helytartójának nyomasztó helyzetére! Szánj meg minket és törd össze a pokoli szellemet, amely a mi vesztünkre áhítozik. Mi megérdemeljük az Ő csapásait, mert kicsapongásaink által számtalanszor meggyaláztuk Isten végtelen fenségét, azért, oh Mária, légy a mi közbenjárónk.

Tekints Jézusra, a Te isteni Fiadra, akit holtan kebledre szorítottál! tekints az Ő nyitott sebeire, a szögekkel átlyukasztott lábai- és kezeire, tövissel átszúrt fejére, megütlegelt szép arcára, megsebzett bordáira és a Te anyai kebleden végigfolyt szent vérére. Ah! fájdalmak Anyja ezen vér- és sebhelyek könyörületet, irgalmat, szánalmat és megbocsátást követelnek, és azon érdemeket alkotják, amelyek számunkra megszerzik az örökkévaló boldogságot. Légy kegyes ezt megszerezni nekünk a Te közbenjárásoddal.

Ne feledd oh Mária, hogy Jézusod miattunk szenvedett és halt meg. Ne feledd, hogy az Ő drága vérével megpecsételte a kereszt lábánál azon ajándékot, amellyel nekünk adá az Ő Anyját és bennünket az Ő gyermekévé tett. Gondolj arra, aki elősegíté azt, hogy Te Anyánkká levél, aki a lelkiéletet ajándékozá nekünk. Jövel a Te gyermekeid segedelmére, hathatós közbenjárásoddal szerzed meg nekik a jó Istennél a megbocsátás kegyelmét, és mentsd meg őket minden rossztól. Parancsolj nekünk, s mi hallgatni fogunk Reád.

Jézus szenvedése és halála és szívednek a Kálvárián elszenvedett gyötrelmeire kérünk Téged, hallgass meg minket, oh kegyes, édes és szelíd Szűz!

Magyarország Pátrónájához

Oh, mennynek és földnek dicsőséges királyné Asszonya, a mindenható Atyaisten fogadott leánya. Jézusunk, Urunk, Megváltónk szentséges Anyja, a Szentlélek Isten tisztaságos jegyese, Magyarország örökös és kegyelmes Asszanya, szeplőtelen szűz Mária, íme, nagy alázatossággal borulok szentséges lábaidhoz, aki az élet gyümölcsét hoztad a világra. Te Hozzád folyamodik bűnös fejem, oh irgalmasságnak Anyja, mert áldott vagy Te az asszonyok között, sőt magasan fölülmúlod mind a szenteket és angyalokat; hisz a Te szent Fiad, az Úr Jézus Krisztus maga után a legmagasabb székbe helyezett a mennyei paradicsomban. Te követed, oh drágalátos szép rózsa, mint a szent szüzek között a legeslegelső, a mennyei Bárányt és dicsőséges lábaddal az örökkévaló illatos kertjében sétálsz; Neked szolgálnak gyönyörűséges énekkel a mennyei szép karok; Téged ölelget a királyok Királya, Krisztus Jézus, mint édes Anyját, mindenek fölött való szeretettel.

Ily dicsőségben lévén, ne feledkezzél meg bűnös szolgádról sem; hajolj a mi alázatos könyörgésünkre. Tudom, nem született a világra ember, aki méltóságodat elégségesképpen magasztalta volna; de tudom azt is, hogy a Te kegyességed oly nagy, hogyha valaki Tehozzád szívből folyamodott, az soha meg nem csalatkozott, s ha valaki Benned bízott, azt soha el nem vetetted magadtól.

Erre nézve én is annyival bízvástabban járulok elődbe, oh csodálatos szent Szűz, nagy alázatossággal kérve, fogadd szokott kegyelmességgel szeretetemet, hódolatomat és szívbeli buzgóságomat, amellyel kívánnám, bárcsak angyali elmével dicsérhetnélek. De mivel ez sem lehetséges, a Te dicsőséged fényre derítéséhez, mást nem mondhatok, hanem rövid szóval azt vallom szent Anzelm doktorral, hogy semmi Tehozzád hasonló nincsen, mert ami Tenáladnál nagyobb, az egyedül az Isten. Engedd meg tehát, hogy úgy, amint tehetségemtől telik, dicsérhesselek Téged oh kegyes, oh gyönyörűséges, oh édes szép szűz Mária. Amen.

Ima a kegyhelyen I.

Oh szeplőtelen szűz Anya, Mária! Hozzád folyamodom, mint édes anyámhoz, menny és föld királynője, Jézus Anyja, szomorúak és árvák vigasztalója, bűnösök szószólója. Hozzád sietek, oh angyalok királynéja, én nyomorult szolgád (szolgálód) és hálát adok Neked mindazon kegyelmekért, melyeket a Te közbenjárásodra nyertem. Szeretlek Téged, oh keresztények segítsége, Mária, minden szeretetre legméltóbb Anya. Irántad való szeretetből fogadom erősen, hogy mindig szolgálni foglak, és mindent elkövetek, ami tőlem telik, hogy másokat is az Irántad való szeretetre buzdítsak. Beléd helyezem minden reményemet, oh Mária, és közbenjárásodtól várom üdvösségemet. Fogadj szolgálatodba, oh irgalmasságnak Anyja. Végy oltalmadba, s mivel oly hatalmas vagy Istennél, szabadíts meg, oh Mária, minden kísértéstől és gonosz gondolattól. Tőled kérek, oh Mária, valódi szeretetet szent Fiad, Jézus Krisztus iránt, s a Te közbenjárásodtól remélek boldog kimúlást.

Én édes Anyám, Mária Isten iránt való szeretetedre kérlek, légy mellettem halálos ágyamnál. Ne hagyj el végső órámban, míg csak az ég boldog lakói közt nem látsz, ahol, oh édes Anyám, Mária, mindörökre dicsőíthessem jóságodat és szent nevedet.

Így remélem, így legyen!

Ima a kegyhelyen II.

Oh, dicsőséges, boldogságos szűz Mária! Istennek szent Anyja! minden elhagyottaknak édes vigasztalója! Alázatosan kérlek, tekints reám nehéz földi vándorlásaim között, midőn a bűnnek oly sok veszélyei, az élet szenvedései és csalódásai között, a gyarló test annyi fáradalmain enyhülést, segítséget keresek. Te vagy, oh szűz Anyám! a keresztények segítsége: Te vagy a szegény bűnösök szószólója, a fájdalmak gyógyítója. Engedd, hogy gyermeki bizalommal és szeretettel közeledjem Hozzád, mert tudom, hogy Te nem veted meg a Benned bízóknak segélykiáltását. Oh, ne utálj meg gyarlóságaimért, hanem szerelmes szent Fiadnak értem is hullatott drága szent véréért légy kegyelmes pártfogóm. Segíts, őrizz és oltalmazz, oh Szűz Anyám, hogy itt a földön boldogan futhassam meg pályámat és Istennek szent szolgálatában s embertársaim szeretetében munkálkodjam. Nyerd meg, szerelmes jó Anyám, szent Fiadtól mindazon kegyelmeket, melyek által szívem buzgó szándéka gyümölcsözővé válik és a földi élet után eljuthassak Tehozzád. Amen.

Imádság Mária közbenjárásáért I.

Oh Mária, sértetlen tiszta Szűz, Istennek szent Anyja! Te vagy az ég és a föld királynéja, Te vagy reményünk reménye, a mi Védőasszonyunk, teljes dicsőséggel, erényekkel és malasztokkal! Te mindennél magasztosabb vagy, mit az egek magukban foglalnak! Téged oly fényesség övez, mely a nap világánál sugárzóbb, Te ősapáink egyedüli reménye, a próféták dicsősége, Te az apostolok dicséretének tárgya, a szüzek és minden szentek koronája. Te vagy Jesszének gyökere, melyből a leggyönyörűbb virág sarjadzott. Ez a virág a Te Fiad, Isten és ember egyszersmind; és Te, ki Anyja vagy, egyszersmind szűz is vagy, szűz Szent Fiad születése előtt, születésében és születése után, mindenkor sértetlen, mindenkor tiszta Szűz. Oh szűz Anya! általad jött el Hozzánk a Megváltó, Ki bennünket az Istennel kibékített, általad nyertünk minden malasztot, üdvösséget. Te vagy a bűnösök reménye, a betegek segítsége, a szomorúak vigasztalása, Te! vagy az egész világ öröme. Oltalmazz minket anyai szereteted védő szárnyai alatt! Irgalmazz nekünk! Mi a bűnben és sokszoros nyomorúságban sínylődünk; oh keresztények segítsége! jöjj segítségünkre. Benned bízunk, malaszttal teljes Szűz! Könnyező szemekkel kérjük közbenjárásodat, hogy isteni Fiad el ne taszítson bennünket bűneink miatt, és ki ne vágjon bennünket mint meddő fákat, hanem, hogy bűnbánatra, megtérésre kegyelemidőt engedjen. Ó közbenjárónk, oh szószólónk, Anyánk és Védőasszonyunk! engeszteld meg nekünk szent Fiadat, ajánlj minket szent Fiadnak, mutass be minket az élet után szent Fiadnak, hogy Ő vele, és Te veled egyetemben örök boldogságnak örvendhessünk. Amen.

Imádság Mária közbenjárásáért II.

Istennek szent Anyja, kit az Úr kegyelmeinek bőséges teljével elárasztott, kit az angyalok és szentek dicső seregei felett különös hatalommal felruházott, kinek szószólását mindig meghallgatja; Hozzád fordulok és esdve kérem kegyes pártfogásodat.

Kezeidbe teszem le örök üdvömet. Neked ajánlom testemet, lelkemet, mindenemet. Oltalmad alá helyezem magamat, mert ott bizton érzi magát a földi halandó a világ csábításai, a bűnök kísértései, a szenvedélyek ingerei ellen. Nyerj számomra erőt a bűn kerülésére és az erények gyakorlására. Viszont ígérem, hogy buzgólkodni fogok tiszteletedben; iparkodni fogok gyarapodni szeretetedben; hű leszek szolgálatodban és erényeid követésében. Amen.

Búcsúzó ima I.

Máriának szent Szíve! áldd meg hű tisztelőidet! Ha fájó szívvel, könnyes arccal, most búcsúzunk el Tőled. De mielőtt elválnánk, jertek ide, jertek számtalan búcsúsok, akiket a szeretet, a drága szent Szűzhöz hozott. Halljátok szavamat most még utoljára, mert indulásunk lészen innen nem sokára. Részt vettünk ezen szent örömben, a mennyország Királynéjának szent tiszteletében. De mielőtt elválnánk, könnyeznek szemeink, bánattal eltelnek bús szívünk erei. Jaj Istenem, lesz-e még valaha számunkra ily örvendetes idő, melyben eljöhetünk Tehozzád szűz Anyánk, tarthatunk-e Teneked ily szép ünnepélyt? Nem borul-e ránk jövő ilyenkorra a gyászos szemfödél? De mielőtt elmennénk, mindnyájan a Te szent szolgálatodra kötelezzük magunkat. Emlékezzél meg rólunk fényországodban! Majd ha már az ajkunk nem szólhat, a nyelvünk segítségül nem hívhat, akkor jusson eszedbe ezen búcsújárásunk. De mielőtt elválnánk, Tereád függesztjük könnyes két szemünket. Mária szűz Anyánk, hallgass meg bennünket. Majd ha elérkezik éltünk végső napja, majd ha szent Mihály harsonáját fújja, akkor szólj érettünk, mi lelki reményünk, Jézus szent Fiadat, engeszteld meg nékünk. De még mielőtt elválnánk, Tereád függesztjük síró két szemünket, Mária szűz Anyánk, hallgass meg bennünket. Áldd meg az árvákat, szegényeket, özvegyeket, töröld le szemükből bánatos könnyüket. Áldj meg mindnyájunkat, szegény bűnösöket, áldd meg a kínlódó szegény betegeket. Most utoljára Tehozzád sóhajtunk még a bűnösökkel, a kesergőkkel, a bánatos rabokkal, a házasságtörőkkel, mi mindenkiért áldozzuk fel a búcsújárásunkat. Mert az elgyötört szívek nem találnak máshol enyhet, csupán csak a Te édes anyai szárnyad alatt. Azért Isten hozzád, Isten hozzád, Isten hozzád, a szomorú szívek így kiáltanak Hozzád. Oh, tárd ki felettünk az egek ajtaját. Szórd széjjel közöttünk áldásod sugarát! Úgy eressz el békével. Amen.

Búcsúzó ima II.

Előénekes: Uram irgalmazz nekünk,

Nép: Uram irgalmazz nekünk.

Előénekes: Krisztus kegyelmezz nekünk,

Nép: Krisztus kegyelmezz nekünk.

Előénekes: Szentséges szűz Mária,

Nép: Könyörögj érettünk.

Előénekes: Istennek szent Anyja,

Nép: Könyörögj érettünk.

Előénekes: Szüzeknek szent Szüze,

Nép: Könyörögj érettünk.

Előénekes: Kegyes és irgalmas Szűz,

Nép: Könyörögj érettünk.

Oh Mária, édes Anyánk, mivel tehát kegyes és irgalmas Anya vagy, tekints reánk is, bűnös fiaidra és leányaidra kegyes és irgalmas szemeiddel. Fogadd kedvesen, oh édes Anyánk, hálakönnyeinket és minden ájtatosságunkat, melyeket eddig végeztünk, s amíg élünk, végezni fogunk.

Fogadjuk itt, a Te csodákkal tündöklő képed előtt, hogy Téged soha meg nem tagadunk, sőt inkább minden bajunkban segítségül hívunk. Mivel azonban gyarló és bűnös gyermekeid vagyunk, kérünk, bocsásd meg Anyánk minden fogyatkozásunkat s hanyagságunkat, melyet az erények gyakorlásában tanúsítottunk.

Könyörögj érettünk, szent Szűz, Istennek szent Anyja, bűnösök szószólója, szomorúak vigasztalója, könyörögj érettünk a Te áldott szent Fiadnál s drágalátos érdemei által nyerd meg számunkra bűneinknek bocsánatát s a szent búcsú kegyelmét.

Még egyszer Feléd sóhajtunk, édes Anyánk, szent képed előtt. Hallgasd meg kérésünket, melyet talán most utolszor küldünk fel Hozzád. E szent helyen köszönjük irántunk tanúsított nagy kegyességedet, mellyel mindnyájunkat elárasztottál. Részesítsd búcsújárásunk érdemeiben otthon maradt rokonainkat és jótevőinket, a szegény betegeket, minden élőket és holtakat, kiváltképpen pedig azokat, akikről most megemlékezni óhajtunk.

Oh Mária, édes Anyánk, engedd, hogy máskor is meglátogathassuk e drágalátos szentképedet, de ha talán ez lenne utolsó jövetelünk, legyen meg akkor is a Te szent Fiad akarata. Ha az isteni gondviselés kiszólít e világból, jöjj el akkor Te mihozzánk, édes Anyánk. Jöjj halálos ágyunkhoz szent Józseffel, a Te áldott Jegyeseddel, és esedezzetek érettünk szent Fiadnál.

Mos pedig, oh édes Anyánk, add ránk áldásodat és úgy bocsásd el híveidet.

Küldd el velünk angyalidat,

A Te áldott szolgáidat.

Hogy mehessünk békességben, –

Utazhassunk egészségben. –

Hogy hazánkba megérkezzünk, –

Tiszta szívből köszönthessünk.

És szánk örökkön azt mondja:

Dicsértessék Jézus, Mária.

Könyörgés a Csodatevő Sümegi Fájdalmas Szűz Máriához

Oh, sümegi Fájdalmas szép szűz Mária! a fájdalmak tőrével általjárt édesanyai szíved lángoló szeretetében mindnyájunk vigasztalója! Századok óta tündökölsz irgalmasságod csodáival. Orvosa voltál mindenha a különféle betegségekben sínylődőknek, akik élő hittel és erős bizalommal könyörögtek Hozzád; az igaz hit ösvényére vezérelted a tévelygők ezreit, akik a gonosz lélek csalárdságait követték és nem ismertek Téged; hű tisztelőidnek minden ügyeikben hatalmas pártfogója voltál letűnt századok alatt. Megcsodáljuk határtalan jóságodat és hálatelt szívvel, könnyes arccal borulunk le előtted, hogy ezentúl is légy könyörületes irántunk. Tekints irgalmas szemeiddel reánk, akik számtalan kérésünkkel folyamodunk Hozzád. Esedezve kérünk, gyógyítsd meg betegeinket, akik szüntelenül áldják drága szent nevedet; vidd Isten trónja elé Neked hódoló szeretteink és jótevőink reád bízott ügyeit, és nyerj nekik bőséges kegyelmet; segíts meg bennünket is, méltatlan gyermekeidet, akik alázatos lélekkel tekintünk Feléd; oltalmazd édes anyai palástoddal hős katonáinkat, akik édes hazánkat, a Te jogos örökségedet védelmezik; boldogítsd az egész magyar nemzetet, hadd érezzük szent Szíved szeretetét mindnyájan, hadd dicsérjen és dicsőítsen Téged a hű magyar most földi békés otthonában és majdan a boldog örökkévalóságban a Te szent Fiad, a mi Urunk Jézus Krisztus által. Amen.

Imádság az elesett hősökért

Örök, mindenható Isten! Nagy alázattal borulunk le szent Fölséged előtt, hogy a borzalmas háborúban elesett hős testvéreinkért könyörögjünk. Te láttad küzdelmeiket, szorongattatásaikat, szenvedéseiket és vérük hullását: irgalmazz immár és adj nyugvóhelyet nekik az örök békesség honában. Kegyelmedbe ajánljuk őket, Urunk Istenünk: ismerd el magadéinak teremtményeidet, ne emlékezzél meg vétkeikről, melyeket a meggondolatlanság mámorában és a rossz kívánságok hevében követtek el, és örvendeztesd meg mindnyájukat szent színed látásával.

Kegyes Megváltónk, Urunk Jézusunk, Te mondottad: Nagyobb szeretete senkinek sincs annál, mintha valaki életét adja barátaiért. Akikért most imádkozunk, azok nem kímélték önmagukat, sőt életüket és vérüket áldozták érettünk, a mi javunkért és épségünkért. Tekints azért reájuk kegyes arccal, oh isteni Üdvözítőnk és részesítsd őket a Te drágalátos kereszthalálodnak érdemeiben.

Jóságos mennyei Atyánk, nézz irgalmas, könyörülő szeretettel hőseink szeretetteire. Ne engedd, hogy úgy szomorkodjanak, mint akiknek nincs reményük, hanem fordítsd orcájukat az égi Jeruzsálem felé. Enyhítsd gyötrő fájdalmukat és támogasd őket kegyelmeddel, hogy bölcs végzéseiden megnyugodva alázattal mondják: Az Úr adta, az Úr elvette, legyen áldott az Ő szent neve.

Nekünk, mindnyájunknak pedig add, hogy ezt a drága vérrel megszerzett és megvédelmezett hazát odaadóan és önfeláldozóan szeressük, érte dolgozni meg ne szűnjünk. Add, hogy a hősök véréből és áldott emlékéből a komoly kötelességteljesítés, a hősies áldozatosság, az istenfélelem és az emberszeretet szelleme áradjon ránk. Adj csüggedetlen szívet, hogy a világháborúban elesett hőseink és jámbor nagyjaink példáján felgerjedve és megszentülve mindenben a Te szent tanításaid szerint éljünk és így tetszésedet megnyerhessük.

Könyörülj rajtunk, Uram, könyörülj rajtunk s emelj fel bennünket, a Te lesújtott népedet. Téged pedig Boldogasszony Anyánk, régi nagy Pátrónánk nagy ínségben lévén, így szólít meg hazánk: Magyarországról, romlott hazánkról, ne feledkezzél meg, szegény magyarokról. Amen.

Table of Contents

Impresszum

Tartalomjegyzék

Előszó

Énekek búcsúra induláskor

1. Jézus szent nevében induljunk

2. Mária szűz Anyánk, Hozzád indulunk

3. Mária, szűz Anyánk, tekints népedre

4. Megkondultak a harangok

5. Megyünk Hozzád szép virágszál

Énekek útközben

6. Atya Istennek leánya

7. Boldogasszony Anyánk

8. Boldog az a lélek, mely Máriához

9. Boldogságos szűz Mária – tiszta Szűz

10. Dicsértessél, oh Mária

11. Egek királynéja, Mária segíts

12. Kinek első szent királyunk

13. Köszönteni megyünk

14. Máriához, drága szűz Anyánkhoz

15. Máriát dicsérje lelkünk

16. Mária édes anyánk

17. Mária, szűz Anyám

18. Mondjunk dicséretet

19. Nézz le mennyből öröködre

20. Oltalmad alá sietnek

21. Oh áldott szűz Anya

22. Óh Mária! kinyílt virág

23. Üdvözlégy Mária, magas őrtorony

24. Üdvözlégy Mária tiszta szent Szűz

25. Dicsértessék Jézus neve

26. Nagyasszonyunk, anyánk, tekints e seregre

A kegyhelyre érkezéskor

27. Isten hozott e szent helyre

28. Jertek víg örömmel a hitnek szárnyain

29. Máriát dicsérni hívek jöjjetek

30. A sümegi szép templom kegyelmek helye

Énekek a kegyoltár előtt

31. Asszonyunk, szűz Anyánk, Üdvözlünk Tégedet

32. Dicsértessék a Jézus, Mária neve

33. Ha rá nézek szent képedre

34. Köszöntünk, szép szűz Mária

35. Oh Mária, kinyílt rózsa

36. Oh Nagyasszony, nemzetünk reménye

37. Üdvözlégy, üdvözlégy, egek Asszonya

38. Üdvözlégy, dicső Anyánk

Szentmiseénekek

39. Áldozzunk hív keresztények

40. Boldogságos szűz Mária, áldva köszönt hív néped

41. Isten legszebb temploma

42. Máriának tisztelői